ועדת הכלכלה, כנסת 24, פרוטוקול מספר 32, 2021-10-06 08:30

מיכאל ביטון: בוקר טוב.

מיכאל ביטון: המשך סדרת הפגישות והישיבות לקידום חוק ההסדרים שתומך בתקציב שיאושר בקרוב, בפרק רפורמת היבוא.

מיכאל ביטון: השם הרשמי של הדיון הוא פרק כ"ג (יבוא) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021, דיון בסעיפים 115-114 – תיקון פקודת הרוקחים (תמרוקים).

מיכאל ביטון: אני אבקש מדוקטור אסנת לוקסמבורג, ראש חטיבת טכנולוגיות, לתת סקירה כוללנית לפני שנעמיק בפרטי החוק.

אסנת לוקסנבורג: בוקר טוב לכולם.

אסנת לוקסנבורג: אנחנו עוסקים הבוקר ברפורמת התמרוקים, רפורמה שבעצם התחילה לפני הרבה מאוד שנים, עברה הרבה מאוד גלגולים, כולל בוועדת העבודה והרווחה, והגיעה לחוק ההסדרים הנוכחי בפורמט שהוא פורמט שעושה שינוי בתוך המערכת ביחס למה שקיים היום.

אסנת לוקסנבורג: ברשותך, אנחנו נציג ממש בקצרה מה זה תמרוק ומאיזה עולמות הם מגיעים ואנחנו נשמח לענות על שאלות ודברים שיידרשו בעקבות הנושא.

אסנת לוקסנבורג: ברשותך אני מעבירה את רשות הדיבור לאינג'ינר רותי אלגוזי.

אסנת לוקסנבורג: נעשה זאת בקצרה.

אסנת לוקסנבורג: אנחנו יודעים שהוועדה מאוד עמוסה בעבודה ואנחנו ממש בראשי פרקים כדי שנכניס את הדברים לקונטקסט.

מיכאל ביטון: בבקשה.

רותי אלגוזי: שוק התמרוקים הוא בידי משרד הבריאות ב-40 השנים האחרונות.

רותי אלגוזי: תמרוקים, כמו שאפשר לראות, יש להם נגיעה להמון עולמות.

רותי אלגוזי: אנחנו מדברים לא רק על איפור אלא גם על סבונים, על שמפו, מוצרים להגנה מהשמש, יש להם נגיעה ישירה לבריאות הציבור.

רותי אלגוזי: אלה מוצרים שבאים במגע יום יומי ומיועדים גם לאוכלוסיות רגישות.

רותי אלגוזי: יש לנו מוצרים שמיועדים לחלל הפה וחלל הפה הוא בעל סיכון גבוה במיוחד.

רותי אלגוזי: החומרים שמכילים את התמרוקים הם לא חומרים תמימים.

רותי אלגוזי: הם חומרים שמוגבלים בריכוזים, רובם, ויש להם השקה מאוד ברורה עם עולם התרופות.

רותי אלגוזי: כלומר, חומר יכול לשמש כתמרוק בריכוז מסוים ובריכוז אחר הוא כבר תרופה ולכן גם האיכות, גם הבטיחות וגם היעילות של המוצרים משפיעים על בריאות הציבור ולכן אנחנו רואים חשיבות עליונה בשמירה על המוצרים האלה, בשמירה על בריאות הציבור.

רותי אלגוזי: כאן אנחנו רוצים להראות שתמרוקים לא חפים מתופעות לוואי.

רותי אלגוזי: כאן זה מתוך מרכז ההרעלות של ה-FDA.

רותי אלגוזי: אנחנו יכולים לראות שמתוך סך ההרעלות שהתקבלו בשנת 2021, 11 אחוזים מתוכם מתייחסים להרעלות במוצרי קוסמטיקה, לילדים מתחת לגיל 5.

רותי אלגוזי: לכן אנחנו רוצים דווקא להקפיד ולשמור על האוכלוסיות האלה ולמנוע את הנזקים שיכולים להיווצר.

רותי אלגוזי: כמו שאמרתי, ב-40 השנים האחרונות במדינת ישראל קיימת היום הסדרה תחת מחלקת תמרוקים.

רותי אלגוזי: היום המנגנון שאנחנו נותנים רישיון לכל תמרוק שנכנס למדינת ישראל, בין אם מדובר ביבוא, בין אם מדובר מקביל שגם לו יש לנו נוהל שעובד משנת 2002, וגם לייצור המקומי אנחנו נותנים מענה.

רותי אלגוזי: כל תמרוק, לפני שהוא יוצא לשוק, הוא עובר בחינה של משרד הבריאות על ידי אנשי מקצוע ורק לאחר קביעת תנאים בין יתר אזהרות, הגבלות חומרים וכדומה, אנחנו מאפשרים את היציאה של התמרוק לשוק.

רותי אלגוזי: היתרונות המאוד מאוד בולטים של הרפורמה שקיימת לנו היום, של המדיניות היום, שיש לנו שליטה מלאה ואנחנו יכולים למנוע מוצרים שהם לדוגמה מגיעים ממפעלים לא נאותים מלהגיע למדינת ישראל.

רותי אלגוזי: אנחנו יכולים לספק מידע מלא לציבור.

רותי אלגוזי: אנחנו מכירים את כל העוסקים ובכל זמן יש לנו מידע מלא מה קורה מבחינת חומרי הגלם, איזה חומרי גלם נכנסים למדינת ישראל ויש לנו את היכולת לנטר ולבצע את הפיקוח בזמן אמת.

רותי אלגוזי: עם זאת, המדיניות הקיימת היום, יש לה גם חסרונות.

אביר קארה: השקף הקודם שמדבר על נתוני ההרעלה, צריך לזכור שזה אנשים ששתו את התמרוק.

אביר קארה: גם אם ישתו אקונומיקה, תהיה להם בעיה.

אביר קארה: חשוב לדייק בנתונים.

אביר קארה: זה לא ממגע בעור אלא זה משתייה של תמרוק.

רותי אלגוזי: בסדר.

מיכאל ביטון: סגן השר אביר קארה מכבד אותנו בנוכחותו.

מיכאל ביטון: לפעמים הוא כל כך מסור למשימותיו, שהוא נראה לי חבר כנסת בוועדה.

מיכאל ביטון: בדרך כלל סגני שרים לא מתרוצצים בוועדות.

אביר קארה: אני עושה כל מה שצריך כדי שאתם תצליחו בוועדה.

מיכאל ביטון: תגיד אנחנו.

מיכאל ביטון: שאנחנו נצליח.

אביר קארה: אנחנו נצליח.

אביר קארה: כמובן.

אסנת לוקסנבורג: יש לנו אינטרסים משותפים.

אסנת לוקסנבורג: גם אנחנו רוצים להצליח.

רותי אלגוזי: למרות שהמדיניות שלנו היום כפי שתיארתי את היתרונות שלה, יש לה גם חסרונות שאנחנו רואים בה ולכן המשרד ב-10 השנים האחרונות מנסה לקדם רפורמה דומה לרפורמה שאנחנו דנים בה היום.

רותי אלגוזי: החיסרון הגדול שאנחנו בעצם לא דומים לשאר מדינות עולם מבחינת האחריות על הרגולטור.

רותי אלגוזי: כיום יש צורך בהמתנה לרישיון למרות שאנחנו עומדים על תורים מאוד קצרים ואנחנו מאוד מאוד משתדלים שזה לא יהווה חסם, אך עדיין יש צורך ברישיון.

רותי אלגוזי: סמכויות האכיפה שקיימות לנו היום על פי צו הפיקוח הן מוגבלות.

רותי אלגוזי: אנחנו שונים מרגולציות בין-לאומיות.

רותי אלגוזי: בכל עת אנחנו ובכל מקום שאנחנו מגיעים אליו, לא מאמינים שאנחנו נותנים רישיונות לכל מוצר.

רותי אלגוזי: ובעיקר השוק סגור מבחינת תחרות וזה משהו שמאוד היינו רוצים לפתוח.

רותי אלגוזי: בעקבות הרפורמה שמוצעת היום, יש לנו פקודה שנכתבה בשנת 2016.

רותי אלגוזי: סעיפים מתוכה בתוקף מאחר ולא נקבעו תקנות ולמעשה עכשיו התיקון שאנחנו מבצעים היום, שאנחנו דנים בו היום, הוא יגרום לכמה שינויים ברפורמה.

רותי אלגוזי: אנחנו נשלב עקרונות רגולציה ממדינות אחרות ואנחנו נאפשר עידוד יצוא מישראל בעצם זה שאנחנו מעלים את הדרישות לאחזקת תיק תמרוק.

רותי אלגוזי: אנחנו מעבירים את האחריות מהרגולטור, אנחנו מעלים את מגוון המוצרים המשווקים בישראל, אנחנו נאפשר את ההשקות הבין-לאומיות שכיום אנחנו יודעים שזה חסם כי יש להם צורך באספקת דוגמה למשרד והם ממתינים לרישיון, ואנחנו נפתח את השוק.

רותי אלגוזי: למי שלא מכיר, אנחנו רוצים לעשות איזשהו בריף קצר על הרגולציה האירופית אליה אנחנו נושאים את עינינו ברפורמה הזאת.

רותי אלגוזי: זה נכון שיש רגולציה מ-2009, אבל עקרונות הרגולציה כבר קיימות בדירקטיבה משנת 1976 וב-2013 היא נכנסה בפועל לתוקף.

רותי אלגוזי: באירופה, 27 המדינות, לכל תמרוק שיוצא לשוק, חייב נציג אחראי.

רותי אלגוזי: התפקידים של הנציג האחראי מעוגנים בחוק והחובות שלו.

רותי אלגוזי: בין היתר הוא צריך לשלוט בכל המידע בכל עת בתיק התמרוק ולהיות אחראי לעדכונים ושינויים.

רותי אלגוזי: הוא שולט על כל שרשרת האספקה.

רותי אלגוזי: כלומר, האחריות שלו לדעת לאן המוצר מגיע בסופו של יום.

רותי אלגוזי: הוא אחראי גם על תנאי אחסון והובלה וגם ...

רותי אלגוזי: אנחנו רוצים להדגיש שנציג אחראי באירופה, גם הוא יכול להיות שם היצרן או היבואן ובהיעדר מינוי, זה מה שקורה.

רותי אלגוזי: כלומר, כמו במדינת ישראל וכמו בשוויץ, הנציג האחראי יהיה המנכ"ל הכללי של העסק, אם לא התבצע מינוי.

רותי אלגוזי: מבחינת אירופה, האחריות מוטלת על יצרן יבואן, אין רישום לפני שיווק, הדבר היחיד שהם צריכים לעשות לפני השיווק זה למסור הודעה למנהל, שם זה הרגולטור, ויש דרישות בנוטיפיקציה איזה מידע שהוא צריך להוסיף.

רותי אלגוזי: יש נוטיפיקציה ייעודית לרכיבי נאנו שאלה רכיבים בגודל מסוים שעלולים להשפיע על חדירות הרכיבים.

רותי אלגוזי: עיקרון מאוד מאוד בולט באירופה זה תיק התמרוק.

רותי אלגוזי: תיק התמרוק הוא כלי משמעותי שמאפשר לנציג האחראי לדעת שהמוצר הוא מוציא לשוק הוא בטוח לשימוש.

רותי אלגוזי: זה סט כללים שהרגולטור מכתיב לנציג האחראי שזה בעצם מה שיאפשר לו לדעת שהמוצר שבידיו בטוח לשימוש.

רותי אלגוזי: סט הכללים קבוע, כמובן שהוא יכול להיות מורחב על ידי הנציג האחראי אבל יש פרמטרים קבועים שחייבים להיות בתיק.

רותי אלגוזי: בין המסמכים שקיימים בתיק, זה דוח הערכת בטיחות שזה בעצם מסמך תיעודי שמתעד את כל ההשפעות הטוקסיקולוגיות שיכולות על התמרוק בשימוש צפוי, אזהרות שיש לשים את המוצר, הוא צריך להיות מעודכן מבחינת תופעות לוואי שמתקבלות, אם מתקבלות, ומסקנת הדוח צריכה להיות שהמוצר בטוח לשימוש ובאיזה תנאים.

רותי אלגוזי: מאחר ואין להם כל נגיעה למוצרים לפני שהם מגיעים לשוק, העיקרון המאוד משמעותי שם הוא פיקוח על ידי הרשויות לאחר השיווק.

רותי אלגוזי: הוא נעשה על ידי הרשויות המוסמכות בכל אחת מהמדינות.

רותי אלגוזי: כלי מאוד מאוד חשוב שקיים בתוך אירופה זה ICSMSומאחר והאירופאים רואים את עצמם כמקשה אחת, מי שעושה את הפיקוח בפועל זאת כל מדינה.

רותי אלגוזי: מוצר יכול להגיע פעם אחת לספרד ופעם אחת לגרמניה ואין שום עניין שבספרד יחקרו את המוצר וגם בגרמניה בלי לדעת אחד על השני.

רותי אלגוזי: יש להם פלטפורמה שקוראים לה ICSMS שבעצם שם הרשויות הרגולטוריות, בכל מדינה, מעלות נתונים וכל מידע שיש להן או חשש שיש להן לגבי מוצר וכך הם יכולים למנוע כפל עבודה וגם להגיע למסקנות משותפות.

רותי אלגוזי: המון פעמים אתה רואה תופעת לוואי אחת במדינה אחת ובמדינה השנייה ורק אז זה מדליק לך את הנורה האדומה שמשהו לא בסדר.

רותי אלגוזי: פועל יוצא של ה-ICSMS לאחר כל התחקיר שנעשה ברמת המדינות, יש את מערכת ה-רפקס שהיא פתוחה גם לאזרחים, שם הם יכולים לראות האם המוצר ירד מהשוק בסופו של יום, מה הסיבה לכך שהוא ירד ומי החברה.

רותי אלגוזי: זה מאוד דומה ל-FDA וזה גם דומה לאתר שלנו, שם אנחנו מפרסמים אם יש ריקולים וכולי.

מיכאל ביטון: אני רוצה להבין משהו רחב יותר.

מיכאל ביטון: כיוון שמהותה של הרפורמה ביבוא היא להפסיק להמציא את הגלגל ולהישען על העבודה הרחבה שכבר קיימת באירופה בתחומי רגולציה ותקינה, האם אנחנו גם נפעל למשל להיות חברים ב-ICSMS?

מיכאל ביטון: האם נעשה את המאמץ להיות חלק אינטגרלי מתהליך העבודה של האירופאים?

אסנת לוקסנבורג: אני חושבת שזו נקודה מאוד חשובה.

אסנת לוקסנבורג: הדיאלוג אל מול האיחוד האירופי הוא באמצעות משרד הכלכלה.

אסנת לוקסנבורג: אנחנו נשמח לעזרת משרד הכלכלה להפוך להיות לחלק מאותה רשת בעצם לשתף מידע.

מיכאל ביטון: יש כאן מישהו ממשרד הכלכלה?

מיכאל ביטון: כרגע לא.

עידית חנוכה: אולי אמור להיות ב-זום.

מיכאל ביטון: אנחנו צריכים לרשות את ההערה הזאת ולקבל הבהרות ממשרד הכלכלה.

אסנת לוקסנבורג: אני רוצה לחזור ולחדד.

אסנת לוקסנבורג: המשמעות היא שבעצם משרד הבריאות וממשלת ישראל סומכים על אותו יבואן יצרן.

אסנת לוקסנבורג: הוא אמור לעשות את הבדיקה שמתבצעת היום על ידי משרד הבריאות.

אסנת לוקסנבורג: הוא צריך להודיע, יש לו צ'ק לסט של מה שהוא צריך לעשות כדי לוודא שהמוצר הוא בטוח וברגע שהוא מסיים את הצ'ק ליסט, הוא מודיע לתוך מערכת, עושה נוטיפיקציה לתוך מערכת, ומשרד הבריאות בודק בדיעבד בשטח מדגם של אותן חברות, לא באופן מלא כמובן כי זה בלתי אפשרי, אבל מדגם של מוצרים אחרי הכניסה לשוק.

אסנת לוקסנבורג: יש כאן אחריות מאוד גדולה גם על הנציג האחראי שבעצם לוקח על כתפיו את הבדיקה לטובת בריאות הציבור.

אסנת לוקסנבורג: מה שאנחנו היום עושים, יעשה מישהו אחר שהוא נציג אחראי.

מיכאל ביטון: זה שינוי דרמטי עבורכם.

אסנת לוקסנבורג: זה שינוי דרמטי.

מיכאל ביטון: אתם מכינים את המערכת שלכם ליישום?

מיכאל ביטון: אתם תהיו ערוכים בכניסה לתוקף של החוק, במועדו?

אסנת לוקסנבורג: אנחנו נעשה כל מאמץ לעמוד מבחינת מערכות המחשוב וכל הדברים.

מיכאל ביטון: יש לכם גיבוי מול האוצר במערכות המחשוב וכל הפעולות האחרות?

אסנת לוקסנבורג: האוצר סייע בתקציב עבור בניית מערכת המחשוב הזאת.

אסנת לוקסנבורג: כמובן שאנחנו צריכים לראות שהדברים מיושמים ואין בעיה, אבל אנחנו מבחינתנו עושים את העבודה המקצועית לקדם את הנושא.

מיכאל ביטון: יופי.

רותי אלגוזי: יש לנו עוד שני שקפים.

רותי אלגוזי: כעיקרון, כמו שאסנת אמרה, באירופה יש מסלול יחיד וברור של נוטיפיקציה אבל הצעת החוק שעכשיו אנחנו דנים בה, היא מאפשרת יצירה של ארבעה מסלולים.

רותי אלגוזי: המסלול הקיים היום של מתן רישיון נשמר.

רותי אלגוזי: כלומר, מי שלא יכול או לא רוצה להחזיק בתיק תמרוק ועדיין לא רוצה לקחת את האחריות, עדיין יכול לפנות למשרד הבריאות ולקבל רישיון לפחות בשנתיים הקרובות מהיום שנכנסת הרפורמה.

רותי אלגוזי: מי שמשווק באירופה, יוכל לעשות נוטיפיקציה במידה והוא מעוניין והוא לא חייב להחזיק ב-פרי-סל אלא הוא יכול להחזיק בהוכחה שהמוצר משווק באירופה בחשבונית.

רותי אלגוזי: מה שקורה זה שלמרות שמטרת הרפורמה של משרד האוצר היא מסלול ירוק למי שמשווק באירופה, מה שיצא, בגלל שיש לנו פקודה מ-2016, זה מפעיל את הפקודה ואז למעשה כל מי שמשווק במדינה מוכרת, גם יוכל לבוא במסלול של נוטיפיקציה, אם הוא מעוניין.

רותי אלגוזי: יש לנו את המסלול שאם אתה משווק במדינה מוכרת והיא לא אירופה, אתה גם יכול להגיע בנוטיפיקציה.

רותי אלגוזי: ויש לנו את היבוא המקביל.

רותי אלגוזי: היבוא המקביל יהיה מחולק לשני מסלולים.

רותי אלגוזי: יהיה את מסלול משרד הבריאות וכאן אנחנו רק נרצה להרחיב טיפה על יבוא מקביל ומה זה יבוא מקביל.

רותי אלגוזי: יבוא מקביל, אלה סחורות שמגיעות לארץ על ידי יבואן שאין לו קשר ישיר עם היצרן.

רותי אלגוזי: הוא קנה את הסחורה, חלקים ממנה - כלומר, הוא לא קונה טובין בכמויות גדולות - מסוחר שהוא קנה ממישהו אחר בשרשרת האספקה והוא מעוניין להכניס את המוצרים לארץ.

רותי אלגוזי: הבסיס של הקלות ליבוא מקביל, זה אומר שיש מוצר שכבר יובא כדין למדינת ישראל.

רותי אלגוזי: ברגע שאנחנו אומרים שזה אותו מוצר, אין צורך שהוא יעבור את הבדיקות שוב.

מיכאל ביטון: למעט הבדיקה שזה מוצר תואם.

רותי אלגוזי: יפה.

רותי אלגוזי: כאן האתגר הגדול.

רותי אלגוזי: לבוא ולומר איך נדע שזה אותו מוצר, איך נדע שזה לא זיוף – זה אתגר אחד.

רותי אלגוזי: בנוסף, בגלל שאנחנו לא יודעים מה הוא עבר בדרך, האתגר השני שלנו הוא לבוא ולהגיד איך נדע שהמוצר נשמר בתנאים שהיצרן כיוון אליהם.

רותי אלגוזי: אלה שני אתגרים מאוד חזקים שיש לנו ביבוא המקביל.

רותי אלגוזי: היום אנחנו מתמודדים אתם על פי נוהל 37.

רותי אלגוזי: נוהל 37 הוא מתוקף צו הפיקוח במדינת ישראל ושם אנחנו באמת דורשים מספר מסמכים שנותן לנו איזושהי רשת ביטחון שהמוצר הזה הגיע ישירות מהיצרן ושנשמרו תנאים לפי דרישות היצרן.

רותי אלגוזי: לדרישת משרד האוצר ועל פי החלטת הממשלה הוקם מסלול נוסף שבעצם פוטר מאחזקת מסמכים שמקורם מהיצרן.

מיכאל ביטון: היצרן לא מוכן לתת את המסמכים.

מיכאל ביטון: אם היה אפשר, היו לוקחים מהיצרן אבל היצרן הוא חלק מהגורם למונופול על המוצר הזה בארץ.

מיכאל ביטון: כמו שעשו נייקי עכשיו, שהודיעו שימכרו רק ליבואן אחד במקום לחנויות קטנות.

מיכאל ביטון: הנה דוגמה בשידור חי.

מיכאל ביטון: אנחנו נצטרך לבדוק את הסיפור הזה, איך דווקא חנויות קטנות ידעו לקנות מנייקי ועכשיו הם הודיעו שימכרו רק ליבואן אחד בישראל ואז נוצר מונופול על המוצר נייקי.

רותי אלגוזי: אני חושבת שאתה מתכוון – ואנחנו מכירים את זה – שהיבואנים הרשמיים באופן טבעי לא רוצים את היבוא המקביל וברגע שהם מודעים אליו, הם מנסים לחסום אותו.

מיכאל ביטון: כן.

מיכאל ביטון: בתיאום.

סימון דוידסון: היום יש יבוא מגביל.

סימון דוידסון: אני אומר ב-ג' ולא ב-ק'.

אסנת לוקסנבורג: לא.

אסנת לוקסנבורג: יש היום יבוא מקביל שנמצא כי יש יבואנים שכן הצליחו למצוא דרך, לדוגמה הסיטונאים הגדולים באירופה, שהסיטונאי האירופאי קנה מאותו יצרן והוא מוכר לסיטונאי משנה שהוא בארץ.

אסנת לוקסנבורג: אז יש אפשרות לבוא ולזהות את הקשר הישיר, גם אם הוא לא קנה באופן ישיר, הוא קנה יד שנייה.

מיכאל ביטון: בהתבסס על האישורים שהסיטונאי האירופאי קיבל מהיצרן.

אסנת לוקסנבורג: נכון.

אסנת לוקסנבורג: גם היום אנחנו מאשרים מוצרים ביבוא מקביל.

סימון דוידסון: ומה הבעיה עם ארצות הברית?

מיכאל ביטון: אותו דבר.

רותי אלגוזי: לא ידוע לנו על בעיה עם ארצות הברית.

מיכאל ביטון: זה חל גם על ארצות הברית.

מיכאל ביטון: למה אתה שואל?

סימון דוידסון: אני רואה רק אירופה ואני לא רואה שום דבר שקשור לארצות הברית.

רותי אלגוזי: אני אחדד.

רותי אלגוזי: המסלול של רק אירופה הוא מסלול שהגיע מחוק ההסדרים.

רותי אלגוזי: חוק ההסדרים רצה לאפשר מסלול ירוק למוצרים שנמכרים באירופה על פי עיקרון שמה שטוב לאירופה, טוב לישראל.

רותי אלגוזי: זה לא אומר שמוצרים מארצות הברית לא טובים לישראל.

רותי אלגוזי: מוצרים מארצות הברית מגיעים לישראל ויש להם דרך להגיע לישראל, גם בנוטפיקציה וגם ברישיון.

מיכאל ביטון: במקום להמציא את הגלגל, מה שקרה כאן כל השנים, כמעט אי אפשר היה לייבא כי יצרו תקנים ישראלים שלא תואמים את התקנים האירופאים ובעצם בכל מוצר שלנו, המצאנו את הגלגל.

אביר קארה: הם גם המציאו את זה ליצרנים.

אביר קארה: גם היצרנים הישראלים, הם המציאו את הגלגל.

אביר קארה: משלמים היום כמעט 9,000 שקלים לאיזשהו תיק תמרוק שבאירופה משלמים 750 יורו.

מיכאל ביטון: בדיוק.

מיכאל ביטון: השוויון כאן יהיה שגם יצרן ישראלי יוכל לייצר לפי תקן אירופאי.

מיכאל ביטון: אז הוא גם יוכל לייצא.

רותי אלגוזי: אני אשמח שתבהיר לינו על אי זה נתונים אתה מדבר כדי שנוכל להתייחס אליהם.

מיכאל ביטון: כן, אבל בואי תסיימי.

מיכאל ביטון: לאביר קארה יש מצגת.

אסנת לוקסנבורג: השקף הזה בא בעיקר להראות שאם היום יש שני מסלולים במדינת ישראל, אחד הוא דרך אותו יבואן רשמי שבא ומביא את כל הדברים ועובר בדיקה.

אסנת לוקסנבורג: יבוא מקביל שמתבצע בהתאם לתקנות שלנו.

אסנת לוקסנבורג: השינוי שהחוק הזה הולך להביא הוא שינוי של פתיחה של עוד מסלולים.

אסנת לוקסנבורג: אנחנו נאפשר עדיין את שני המסלולים שהיו קיימים שימשיכו לפעול לטובת חברות, שלא כולן יכולות לעשות את קפיצת הדרך.

מיכאל ביטון: כן, אבל אני רוצה לחדד.

מיכאל ביטון: המסלול המקורי של יבוא מקביל, זה הסעיף הזה, 37.

אסנת לוקסנבורג: זה לפי נוהל 37.

מיכאל ביטון: נכון, ואתם אמרתם שייווצר מסלול נוסף.

אסנת לוקסנבורג: נכון.

מיכאל ביטון: תגידו לי את ההבדל המהותי בין שני המסלולים.

רותי אלגוזי: במסלול הנוסף למעשה אין דרישה להחזקת מסמכים שמקורם מהיצרן.

רותי אלגוזי: המסלול הזה הוא מבוסס הצהרה של היבואן המקביל שהמוצר בטוח לשימוש.

רותי אלגוזי: יש לו בדיקות ספציפיות שמוגדרות שהוא צריך לעשות.

רותי אלגוזי: הוא מגיש אותן או למכון התקנים או למעבדה מאושרת אחרת.

רותי אלגוזי: ברגע שהם מאשרים התאמה, השוואה, בין היבוא המקביל - - -

מיכאל ביטון: זאת אומרת, בשפה פשוטה שלי, במסלול הזה תיעשה בדיקת תאימות מוצר במעבדה ושתוכיח שהמוצרים זהים.

רותי אלגוזי: נכון.

אסנת לוקסנבורג: תהיה בדיקה שונה מהבדיקה שמבוצעת היום.

אסנת לוקסנבורג: בעצם נבנים כאן עוד מסלולים שהם ברמות בדיקה אחרות.

קריאה: מחמירות יותר?

מיכאל ביטון: לא.

מיכאל ביטון: מאפשרות עוד מסלול.

אסנת לוקסנבורג: הן שונות.

מיכאל ביטון: מאוד קשה לעשות יבוא מקביל ואז כאן מוצאים עוד פתרונות איך לעשות את זה.

רותי אלגוזי: אני רק רוצה לומר שתאימות מוצר, זה יכול להטעות במחשבה שאנחנו בודקים באמת זהות מלאה.

רותי אלגוזי: אי אפשר לבדוק זהות מלאה.

רותי אלגוזי: זה כרוך בעלויות מאוד מאוד גבוהות.

רותי אלגוזי: נבחרו פרמטרים מאוד ספציפיים שייבחנו וזה לא יעלה עלויות גבוהות מדי.

מיכאל ביטון: ואיך את מתייחסת להערה הקודמת שלך, שזאת לא רק תאימות המוצר אלא הדרך שהוא עבר והתנאים הנאותים בהם הוחזק?

רותי אלגוזי: אין לזה מענה במסלול הה.

מיכאל ביטון: אתם תבחרו רק מוצרים שהנושא הזה לא רגיש, שיוכלו לעבור במסלול הזה?

רותי אלגוזי: רשימת המוצרים שנקבעה, היא נקבעה על פי החלטת ממשלה.

רותי אלגוזי: רשימת המוצרים שאנחנו הגשנו מלכתחילה לרשימה היא מצומצמת יותר והיא הורחבה על ידי החלטת הממשלה באותו לילה.

רותי אלגוזי: אנחנו כן הקפדנו להדגיש שהמוצרים האלה לא יהיו מוצרים רגישים ואנחנו כן חושבים ורוצים להגיד שהמוצרים האלה לא יכולים להכיל מוצרים לחלל הפה.

רותי אלגוזי: אלה מוצרים שמאוד רגישים לתנאי אחסון ואלה מוצרים שאנחנו רואים בהם - - -

מיכאל ביטון: בסדר.

מיכאל ביטון: אני אחדד עוד פעם את השאלה.

מיכאל ביטון: עכשיו כאשר יש שני מסלולים, האם לא יהיה מצב שלרגולטור תהיה סמכות להגיד שהאופי של מוצר מסוים מחייב שהוא ילך רק במסלול אחד ולא השני?

מיכאל ביטון: למשל בשל הבעיה שבמסלול החדש אתם פחות יודעים על סיפורו של המוצר והדרך שהוא עבר עד להגעתו.

אסנת לוקסנבורג: לרגולטור יש אפשרות מאוד מצומצמת להגדיר את הדברים כי הדברים הוגדרו בחוק ההסדרים, בהחלטת הממשלה.

אסנת לוקסנבורג: אנחנו כאן מייצגים את ההחלטה הזאת.

מיכאל ביטון: בסדר, אבל אנחנו כאן בכנסת ואנחנו רוצים בכנות לשמוע.

מיכאל ביטון: כולנו רוצים להביא את רפורמת היבוא ואנחנו נביא אותה, אבל אם יש יתרון אמיתי לכך שנפקיד בידי הרגולטור את הסמכות להחיל מסלול מסוים על מוצרים מסוימים בשל בריאות הציבור, אנחנו נתקן את החוק.

מיכאל ביטון: זה תפקידה של הכנסת, לתקן קצת את החוקים, לדייק אותם ולשים לב ללקונות.

מיכאל ביטון: ממשלה לא יושבת עשרות שעות על חוק, ועדת הכנסת, ועדת הכלכלה, יושבת על חוק עשרות שעות ועולות סוגיות ושומעים את הציבור ואת אנשי המקצוע.

מיכאל ביטון: אני מעיר את זה כהערה.

מיכאל ביטון: אנחנו לא בשלב ההקראה, אבל אם תרצו את הניסוח הזה להפנות למסלול מסוים של יבוא מקביל ולא למסלול אחר בשל רגישות מוצרים שאין עליהם מידע בתנאי האחסון שלהם או מה שאמרתם לגבי מוצר לפה – אני חושב שזה סביר.

מיכאל ביטון: זה מידתי.

מיכאל ביטון: זה לא פוגע במהות הרפורמה.

מיכאל ביטון: אני אתן לכולם להתייחס.

מיכאל ביטון: סיימת את הסקירה?

אסנת לוקסנבורג: ברשותך, ניתן ליועצת המשפטית שלנו גם להתייחס.

אסנת לוקסנבורג: השינוי הדרמטי הוא שנוצרים מסלולים שונים שכל אחד מהם מתבסס על מידע שונה, המעורבות של משרד הבריאות שונה בין מסלול למסלול, יש העברה של האחריות לגורמים היבואנים והיצרנים אבל יחד עם העברת האחריות צריך להקפיד, דבר ראשון, על זה שהם ייקחו את האחריות על עצמם ויבצעו את הבדיקות כמו שצריך להיות במקום מה שמבוצע היום על ידי משרד הבריאות.

אסנת לוקסנבורג: הדבר שני, שתהיה אכיפה שמאזנת בין הדברים.

מיכאל ביטון: שתי המשימות האלה הן שלכם.

אסנת לוקסנבורג: לא.

אסנת לוקסנבורג: האכיפה, כלי האכיפה הם דברים שהם החלטה של חוק, ממשלה וכנסת.

מיכאל ביטון: בסדר אנחנו נייצר את החוק.

מיכאל ביטון: אבל לאחר שהחוק בתוקף, אלה משימות שלכם.

אסנת לוקסנבורג: ברגע שתתנו לנו את הכלים, אנחנו נעשה כמובן בשטח אבל אנחנו חייבים שבמקביל לפתיחת השוק, יהיה משהו שיאזן את הדברים.

אסנת לוקסנבורג: אני אומר עוד דבר אני חושבת שזה משהו מאוד דרמטי.

אסנת לוקסנבורג: הציבור יצטרך גם ללמוד ולהבדיל, כל אחד ואחד מהמסלולים, מה המשמעות של הבדיקה שלו, הדברים שלו, עד כמה המעורבות של היבואן, של היצרן ושל משרד הבריאות.

אסנת לוקסנבורג: הוא יצטרך להיות צרכן בשוק חדש.

אסנת לוקסנבורג: לכן אנחנו חושבים שגם צריכים להתנהל מאוד בזהירות.

אסנת לוקסנבורג: אנחנו עושים כאן צעד מאוד גדול, בעינינו, ואנחנו חושבים שצריכים לראות איך השוק יתנהג, מה קורה לבריאות הציבור וצריך לקחת את זה בחשבון.

מיכאל ביטון: בסדר.

מיכאל ביטון: היועצת המשפטית, משרד הבריאות.

אור אלדר: אני מהלשכה המשפטית במשרד הבריאות.

אור אלדר: אני אומר רק כמה מילים.

אור אלדר: חשוב לציין שיש בהצעת החוק גם הגדרה של מהו תמרוק רגיש.

אור אלדר: הכוונה כאן למוצרים שמיועדים לשימוש בתינוקות ובילדים, מוצרים להגנה מהשמש, מוצרים שמכילים רכיבי נאנו ומוצרים שמיועדים לנשים בהריון.

אור אלדר: לגבי המוצרים האלה, יבוא מקביל שלהם ייעשה רק בהתאם לנוהל הקיים היום ולא במסלול הקודם.

מיכאל ביטון: מוחרגים לנוהל הקיים.

מיכאל ביטון: בסדר.

מיכאל ביטון: אביר קארה, בבקשה.

אביר קארה: בוקר טוב אדוני היושב ראש.

אביר קארה: בוקר טוב לחברי הוועדה.

אביר קארה: אני רוצה דווקא לומר משהו.

אביר קארה: בוא נגיד שיש לי כאן איזושהי מצגת ואני גם אציג אותה אבל אני אומר שהסלט שעשו כאן ביבוא מקביל לא קיים בשום מקום אחר בעולם ואני גם רוצה להראות את זה.

אביר קארה: עשו כאן סלט תורכי וזה בערך דומה לדרישות שהם משיתים על היצרנים הישראלים, במקום להתאים את הרגולציה הישראלית לרגולציה האירופאית או לרגולציה אמריקאית לצורך העניין ולהקל על היצרן הישראלי, יש בארץ קצת יותר מ-200 יצרנים שסובלים מרגולציה שאין בשום מקום אחר בעולם, שוב, יש כאן המצאה ישראלית.

אביר קארה: המוח הישראלי לפעמים לא מפסיק לעבוד ובמקרה הזה לצערי עובד שעות נוספות.

אביר קארה: מה קורה באירופה.

אביר קארה: באירופה אפשר להכניס מוצרים בהצהרה בלבד.

אביר קארה: אלה מדינות עם 500 מיליון אנשים שעובדים במקביל.

אביר קארה: מה קורה שם עם היצרנים?

אביר קארה: מה קורה במדינות ה-אי, אתם תכף תראו, אבל בגדול באירופה מדובר בהצהרה בלבד.

אביר קארה: מה שמבקשים זה נציג אחראי, איש קשר מול הרגולטור.

אביר קארה: הוא איש קשר.

אביר קארה: מישהו שאפשר להתקשר אליו.

רותי אלגוזי: סליחה, אני רוצה לתקן.

רותי אלגוזי: הוא לא איש קשר.

רותי אלגוזי: יש עליו חובות ויש עליו אחריות.

רותי אלגוזי: יש לו גם ענישה.

אביר קארה: אשמח אם תציגו את החובות שיש עליו.

אביר קארה: כל מה שחל באירופה, אנחנו נשמח שיהיה בישראל בלי המצאות ישראליות.

רותי אלגוזי: אני חושבת שהחובות של נציג אחראי תואמות במלואן.

רותי אלגוזי: סליחה.

מיכאל ביטון: עכשיו סגן השר נותן מצגת ואף אחד לא מפריע לו, גם אם הוא אומר דברים שלא נעימים לאוזניכם.

מיכאל ביטון: אחרי כן תתקנו אותו היכן שהוא טעה, אם הוא טעה.

אביר קארה: על היבואן או על מי שרוצה לשווק תמרוקים באירופה, חל עליו הצורך להודיע טרום השיווק שיש איזשהו טופס שהוא צריך למלא ולהודיע.

אביר קארה: כמובן הוא צריך לשמור מידע טכני שקשור באותו תמרוק בתיק תמרוק ויש לו רשימה שלמה של 1,300 חומרים אסורים שאותם אסור לו להשתמש.

אביר קארה: אם אפשר בבקשה לעבור שקף ולראות מה רוצים לעשות בישראל.

אביר קארה: המצאה ישראלית חדשה שממנה מחליטים לקחת את אותה רגולציה, להגיד שאנחנו משווים לאירופה, באמת הם רושמים.

אביר קארה: עד שהמצגת תסתדר, אני אומר שמה שמנסים כאן

אביר קארה: לעשות זה לקחת באמת את הרעיונות האלה של נציג אחראי, של תיק תמרוק וכולי ולהמציא וליצוק לתוכם תוכן חדש.

אביר קארה: הנה, המצגת עלתה.

אביר קארה: זאת מצגת שכבר הצגנו אותה.

אביר קארה: אנחנו מדברים על כך שבשוויץ, שהיא מדינת אי, כמובן שיבוא מקביל עדיין אפשרי.

אביר קארה: זאת הודעה של משרד הבריאות השוויצרי.

אביר קארה: אם אפשר לעבור לשקף הבא.

אביר קארה: מה קורה בשוויץ, באוסטרליה, בארצות הברית ובסינגפור.

אביר קארה: כל הדברים שאתם רואים שנמצאים בצד ימין, פשוט לא קיימים.

אביר קארה: בישראל החליטו שהנציג האחראי צריך אישור של משרד הבריאות.

אביר קארה: משרד הבריאות יאשר את אותו נציג אחראי, הם יעשו לו גם הכשרה חד פעמית פלוס השתלמות שאתם מניחים שזה עולה כסף.

אביר קארה: נציג אחראי שהוא מבקר פנים של אותה חברה, הוא צריך לדווח דיווחים רבעוניים למשרד הבריאות.

אביר קארה: פיקוח אחת לשנה יהיה על אותו נציג אחראי ושימו לב לעז שמכניסים כאן – קביעת נהלים פנימיים לעבודה עם הנציג האחראי.

אביר קארה: הנציג האחראי הוא לא עובד של אותו מפעל או הוא לא עובד של אותו יבואן - אגב, גם בארץ יש נציג אחראי - והוא בעצם עובד של משרד הבריאות.

אביר קארה: בנוסף הם דורשים חובת רישיון מקדים.

אביר קארה: כמובן שהם ירצו לתת אותו עם אישור מקצועי ועוד כל מיני דברים.

אביר קארה: יש פערים בדרישות טכניות כמו ניסויים בבעלי חיים לפי החוק הישראלי ולא לפי החוק האירופאי.

אביר קארה: זאת אומרת, אנחנו נצטרך להעמיד את כל היצרנים האירופאים בהתאם לחקיקה הישראלית.

אביר קארה: מה בעצם הם עושים כאן.

אביר קארה: הם לוקחים את אותו דבר שמשיתים על היצרנים הישראלים, גם היצרן הישראלי סובל מאותה רגולציה שלא קיימת בשום מקום אחר בעולם.

אביר קארה: יותר מזה, מגיעים הרוקחים של משרד הבריאות – אגב, יש כאן יצרן שאני אקרא לו רועי לצורך הדוגמה.

אביר קארה: רועי מייצר תמרוקים במדינת ישראל, עומד בכל התקנים, הוא רוצה להיות הכי טוב בעולם.

אביר קארה: אגב, השוק שלנו של הקוסמטיקה, אנחנו מהטובים בעולם.

אביר קארה: באמת.

אביר קארה: יש לנו קוסמטיקה מצוינת.

אביר קארה: מי שמכיר את חוה זינגבוים והמוצרים המצוינים שלה ובכלל.

אביר קארה: אנחנו מסתכלים על מוצרים ויש לנו בישראל מוצרים מצוינים.

אביר קארה: איזו סיבה יש ליצרן ישראלי, שהוא רוצה להיות הכי טוב בעולם ולהביא את המוצרים הכי טובים בעולם, איזו סיבה יש לו להשתמש בחומרים אסורים?

אביר קארה: משרד הבריאות, במקום לסייע לאותו יצרן, במקום לקחת את המקום הזה של הרישיון כדי לקדם אותו, אתה מגלה שהמערכת עובדת נגד היצרנים בישראל.

אביר קארה: לא רק שהיא עובדת נגדם אלא היא דורשת מהם דרישות מיותרות, סותרות.

אביר קארה: הרבה פעמים מגיעים הרוקחים ודורשים מהם לשפץ מקום בעשרות ובמאות אלפי שקלים, אפילו אם המקום רק סיים שיפוץ.

אביר קארה: הם נכנסים למיקרו הערות כמו איזה סוג קרמיקה הם רוצים שיהיה בריצפה.

אביר קארה: השאלה הנשאלת איך אותו מפעל אירופאי יעמוד בתקן שלכם, כשאתם רוצים לדרוש את סוג הקרמיקה בריצפה.

אביר קארה: האם הקרמיקה באירופה לא תהיה שונה?

אביר קארה: אולי תדרשו כאן בתיק התמרוק גם את סוג הקרמיקה כדי לדעת.

מיכאל ביטון: סגן השר, אמרת שש דקות.

מיכאל ביטון: זה היה מ-9:59.

אביר קארה: אדוני היושב ראש, אנחנו רוצים לפעול קודם כל לחיזוק היצרנים המקומיים וזה עובר דרך ההפחתה של הריכוזיות.

אביר קארה: הריכוזיות היום, גם על פי דוח הממונה על התחרות וגם על פי דוחות של משרד האוצר, נובעת בגלל שיש כאן שני שחקנים מאוד מאוד גדולים שמהווים כמונופול.

אביר קארה: הם פוגעים גם ביצרנים הישראלים, גם ביבואנים שלא מצליחים להביא לכאן מוצרים, אבל בעיקר זה בצרכן הישראלי שמשלם על תמרוקים בערך 40 אחוזים יותר מכל מדינה אחרת בעולם.

אביר קארה: בריאות הציבור היא הדבר החשוב ביותר ואני חושב שכאן דווקא קורים דברים שמייצרים מצב שכמו תמיד בריאות הציבור עשויה יותר להיפגע, כי כשאתה לא יכול להכניס מוצרים בצורה רגילה ובצורה שקופה ובהירה, אנשים מוצאים קומבינות וכל מה שהציגו כאן לגבי מקרים חריגים שקרו בישראל עם תמרוקים, הם פעם אחת בגלל קומבינות שנוצרו כאן שהיו מתחת לרדאר אבל בעיקר בגלל שאנשים שתו תמרוק והם לא טרחו לציין את הנושא הזה, שלא מדובר בשתייה.

אביר קארה: כל מה שטוב לאירופאים, טוב לישראלים.

אביר קארה: כל מה שטוב לאמריקאים, טוב לישראלים.

מיכאל ביטון: אני רוצה להגיד לך.

מיכאל ביטון: כבר צברנו כאן 20-15 שעות דיונים, רובם סביב יבוא.

מיכאל ביטון: רוח הממשלה, כולל משרד הבריאות, אלה רעיונות חדשים לפתיחת השוק.

מיכאל ביטון: בין השורות אני שומע גם לקיחת אחריות והבנה שהם מוכנים לפתוח דברים שלא היו מוכנים לפתוח קודם לכן.

מיכאל ביטון: אני בכלל רוצה שנהיה עם הפנים קדימה.

מיכאל ביטון: מה שהיה כאן בעבר, זה פחות מעניין.

מיכאל ביטון: העובדה שהממשלה ומשרד הבריאות מוכנים ללכת עכשיו ליבוא מקביל, לעודד אותו, לאפשר מסלולים שלו, להתבסס על הצהרה של יבואן ולהטיל עליו את האחריות – בדיוק הדברים שאלה מדבר עליהם ואתה גם מדבר על היצרן המקומי.

מיכאל ביטון: היצרן המקומי הוא פשוט לא צריך להיפגע מהרפורמה הזאת.

מיכאל ביטון: אם יבואן יוכל להביא לפי תקן אירופאי, גם יצרן מקומי יאמץ את התקן האירופאי.

מיכאל ביטון: אם התקן האירופאי פחות מחמיר מהישראלי, נוכל לייצר.

מיכאל ביטון: אי אפשר שדין מוצר מיובא לא יהיה כדין מוצר תוצרת ישראל וגם לכך יש התחייבות של משרד הכלכלה שבסוף לא ייפגעו היצרנים המקומיים בשל ההקלות ליבואנים.

מיכאל ביטון: אני אומר לך שרוח הדברים היא לקדם ולרוץ קדימה.

מיכאל ביטון: הביקורת, יש לה מקום והיא בעיקר מתבססת על חטאי העבר, אבל רוח המפקד ורוח ההנהגה של המשרדים היא לרוץ קדימה לדברים שיקרים לליבך.

מיכאל ביטון: את זה אני אומר לכם כדי שלא יהיה כאן פינג פונג, הוא אמר ככה, הוא אמר אחרת.

מיכאל ביטון: אנחנו רוצים להתקדם.

מיכאל ביטון: לעבוד.

אביר קארה: אדוני היושב ראש, שתי בקשות מחברי הכנסת.

אביר קארה: הבקשה הראשונה היא להשוות את התנאים של היצרנים הישראלים ליצרנים האירופאים, בלי המצאות ישראליות.

אביר קארה: הבקשה השנייה היא שהוועדה תצביע בעד אימוץ תקינה אירופאית ואמריקאית.

אביר קארה: מה שטוב לאירופאים, לאמריקאים ולכל מדינות האי, טוב גם לישראלים.

מיכאל ביטון: זאת מהות החוק.

אביר קארה: ונביא בשורה לציבור.

מיכאל ביטון: אנחנו כבר מתקדמים בכל הפרקים.

מיכאל ביטון: יש פרקים אנחנו כבר לקראת סיום ההקראה של החוק.

מיכאל ביטון: כאן התחלנו דיון.

אסנת לוקסנבורג: אם אפשר לחדד בקצרה בעקבות מה שאמר סגן השר.

אסנת לוקסנבורג: באירופה אין מוצר שנכנס בלי נציג אחראי.

אסנת לוקסנבורג: נכנס בצורת נוטיפיקציה אבל הנציג האחראי אחראי לבדוק במקום משרדי הבריאות את כל אותם פרמטרים שדיברנו עליהם.

אסנת לוקסנבורג: לכן הנציג האחראי, במידה ומאמצים את אותה שיטה של נוטיפיקציה שזה אחד המסלולים שאנחנו מאמצים כאן ברפורמה הזאת, גם כאן יידרש נציג אחראי.

אסנת לוקסנבורג: אנחנו תומכים מאוד בתעשייה הישראלית.

אסנת לוקסנבורג: אנחנו נמצאים בשיח כל הזמן עם התעשייה הישראלית.

אביר קארה: עד כדי כך שאף אחד מהם לא הסכים לעלות כאן ולדבר כי הם מפחדים שלא יתנכלו להם.

אסנת לוקסנבורג: אני לא חושבת שאני כל כך מפחידה.

אביר קארה: יש רוח מפקד חדשה והיא רוח מצוינת.

מיכאל ביטון: סגן השר, אתה עושה טעות גדולה.

מיכאל ביטון: אני אומר לך שהם באו לכאן להקריא את החוק.

מיכאל ביטון: הם באו להקריא חוק שאתה רוצה לקדם.

אביר קארה: קיבלתי היום טלפונים מאנשים שמפחדים לעלות ולדבר.

אביר קארה: יצרן בישראל יפחד לדבר?

מיכאל ביטון: אני חייב להעמיד אותך בדברים האלה.

מיכאל ביטון: תקשיב.

מיכאל ביטון: הם הביאו נוסח חוק מוסכם על ידי הממשלה לאישור של ועדת הכלכלה ואת החוק הזה אתה רוצה.

מיכאל ביטון: הם דיברו כאן

מיכאל ביטון: בשבח החוק החדש למרות שיש להם מלא חששות אבל הם התאפקו מלומר ואמרו רק חלק מכל החששות שלהם כי הם מבינים לאן הספינה נוסעת.

מיכאל ביטון: זה לא הזמן לתקוף אותם.

מיכאל ביטון: הזמן לעבוד על פרטי הדברים ולהביא את החוק הזה.

מיכאל ביטון: זה עכשיו היעד שלנו בוועדה.

מיכאל ביטון: הביקורת, פעם אחת אמרת אותה, אבל להכות בהם - לא יעזור לנו עכשיו אלא לעבוד יחד.

מיכאל ביטון: זאת המשימה ואנחנו בעצם מיישמים את מדיניות הממשלה בשינוי.

מיכאל ביטון: תמיד אנחנו מסבירים לממשלה שהיא לא נותנת הוראות לכנסת.

מיכאל ביטון: הכנסת מצביעה בעד ממשלה ומקיימת אותה אבל רוח הממשלה והמדיניות נוכחת כאן ואנחנו עושים את זה בשינוי והתאמות.

אסנת לוקסנבורג: כבוד היושב ראש, רק להשלים.

אסנת לוקסנבורג: אנחנו תומכים בתעשייה, חשוב לנו מאוד לקדם את התעשייה הישראלית, אנחנו עושים את זה לא רק בתחום התמרוקים אלא גם בתחומים אחרים.

אסנת לוקסנבורג: אנחנו ראינו במסלול הנוטיפיקציה שהוא פתוח גם לתעשייה הישראלית באותם תנאים של יבואן שיביא מאירופה, אותו דבר גם למי שרוצה לייצר כאן בארץ ולהשתמש במסלול הזה, ראינו הזדמנות שבה הישראלים יוכלו אולי, על בסיס עבודה שמשרד הכלכלה יעשה, להגיע להסכם הכרה עם אירופה שמסלול הנוטיפיקציה שלנו יוכר על ידי אירופה.

אסנת לוקסנבורג: אז אחד היתרונות שראינו במסלול הנוטיפיקציה זה שאם הם עומדים ועושים הרמוניזציה עם מה שהם נדרשים באירופה גם בארץ, אותו תיק יוכל לשמש במסגרת הסכמים בין-לאומיים, בינינו לבין אירופה, לשמש גם באירופה.

מיכאל ביטון: יפה.

אסנת לוקסנבורג: כבר עשינו את זה בתחום התרופות.

אסנת לוקסנבורג: החטיבה שלי בעצם היום פתחה את שוק התרופות האירופי לתעשייה הישראלית על ידי זה שחתמנו על הסכם הכרה עם האירופאים, עם האיחוד האירופאי.

מיכאל ביטון: מצוין.

מיכאל ביטון: זה מה שדיברנו, להפוך את זה לשותפות בארגונים האירופאיים.

מיכאל ביטון: לא רק אימוץ התקן האירופאי אלא יצירת מעגל עבודה סדור אתם ואז יש הפריה הדדית, אתם מביאים ידע והם מביאים ידע.

מיכאל ביטון: את יודעת, מדינת ישראל כשרצתה לעשות ספורט, רצינו לשחק כדורגל מול מצרים אבל לא היה הסכם שלום, אז שמו אותנו בליגה האירופאית.

מיכאל ביטון: מכבי היא אלופת אירופה כבר מ-1977, אני חושב.

מיכאל ביטון: הרבה פעמים הלכנו לאירופה כי לא היה לנו עם מי לשחק כדורגל כאן.

מיכאל ביטון: עוד לא מצאו את נבחרת לבנון.

מיכאל ביטון: מה שעשינו בספורט, אנחנו עושים ביבוא.

מיכאל ביטון: אנחנו הולכים להיות חלק ממשפחת אירופה ולעבוד אתה.

מיכאל ביטון: לא ניתוק מארצות הברית שאנחנו גם יודעים לעבוד אתה והתקן שלה מחמיר לא פחות, ובתרופות כמובן ה-FDA, בהובלה הרבה פעמים של ארצות הברית, אבל זאת המטרה ולשם אנחנו מפליגים.

מיכאל ביטון: חבר הכנסת סימנון דוידסון, בבקשה.

סימון דוידסון: בוקר טוב.

סימון דוידסון: אדוני היושב ראש, קודם כל צריך לברך את הממשלה על רפורמות אדירות שהיא עושה אבל הנושא הזה של יבוא מקביל, האמת, אני לא ישנתי חצי לילה וחשבתי איך אני אעביר את הדברים שמתרחשים לי בראש.

סימון דוידסון: אני אבא לשלוש בנות ואני נוסע לחוץ לארץ ואין אדם בחדר הזה – ומי שיגיד לי שאני טועה, הוא משקר את עצמו – שנוסע לחוץ לארץ ולא קונה קרם פנים, דיאודורנט, איפור, וגם אתן עושות את זה.

סימון דוידסון: מי שיגיד לי שהוא לא עושה את זה, אני לא אאמין לו.

סימון דוידסון: אין בן אדם שמגיע לסופרמרקט באירופה ורואה ששמפו הד אנד שולדרס עולה יורו וחצי עד שני יורו והוא מגיע לארץ וזה עולה 22 שקלים וכשיש מבצע, המחיר הוא 18 שקלים.

סימון דוידסון: אני אגיד לכם עוד דבר.

סימון דוידסון: אני תמיד קונה בחוץ לארץ הד אנד שולדרס כי אני שוחה ויש שמפו מיוחד שמוריד לי את הכלור ואין לי כוויות ואני בריא והכול בסדר.

סימון דוידסון: הבנות שלי ואשתי משתמשות באיפור שהן קונות באירופה והן מאוד יפות, הן מריחות טוב ואין להן כוויות והכול בסדר.

סימון דוידסון: אבל כשהן קונות את אותו איפור בארץ, הוא עולה לפעמים פי חמש מהמחיר שהן משלמות בבלגיה כי זה טוב לבלגיות ולא טוב לישראליות.

סימון דוידסון: זה טוב לשוויצריות, זה טוב לכל אחת שנמצאת באירופה.

סימון דוידסון: זה דבר שאני לא מבין אותו.

סימון דוידסון: פשוט לא מבין אותו.

סימון דוידסון: איך יכול להיות שלאישה באירופה או לגבר באירופה, הכול טוב והכול בסדר ואפשר לקנות כל מוצר וכשהם באים לארץ וקונים את אותו מוצר, הוא צריך לעלות כל כך הרבה כסף.

סימון דוידסון: אני הבנתי משהו.

סימון דוידסון: אני עולה חדש בכנסת.

סימון דוידסון: אני שלושה חודשים בכנסת אבל אני רץ בין הרבה ועדות ונמצא בהרבה מקומות.

סימון דוידסון: בכל מקום שאני נמצא – אם זו ועדת חוקה, אם זה נושא של רישוי עסקים, אם זה בנושאם אחרים – אנחנו בבלת"ם.

סימון דוידסון: כל הזמן בבלם של משרד הבריאות.

סימון דוידסון: בסוף לא מבינים מה רוצים.

סימון דוידסון: כשאני מסתכל על כל הטבלאות האלה ועל כל החיצים, גם היבואנים לא מבינים.

סימון דוידסון: כשאת אומרת לי ארצות הברית זה אפשרי, אז אני קצת חקרתי.

סימון דוידסון: אם אתה רוצה לעשות יבוא מארצות הברית, אתה צריך לקנות רק מהיצרן הרשמי.

סימון דוידסון: נכון זה בעצם החוק.

סימון דוידסון: למי יש קשר עם היצרן הרשמי?

סימון דוידסון: ליבואן הרשמי בישראל.

סימון דוידסון: לא לקטנים.

מיכאל ביטון: אתה ראית כאן עכשיו, הם הראו לך שהם בונים מסלול ליבוא מקביל.

סימון דוידסון: אדוני היושב ראש, אם אתה רוצה להביא מארצות הברית, אתה צריך לעבור את מכון התקנים.

מיכאל ביטון: אבל אני מתפלא עליכם.

מיכאל ביטון: אני חייב להגיד משהו.

מיכאל ביטון: החלק הראשון של דבריך - - -

סימון דוידסון: תן לי לסיים.

סימון דוידסון: אחר כך הם יסבירו לי הכול.

סימון דוידסון: כשאתם מדברים על יבוא מקביל, הפלא ופלא, יש מספר מוצרים שאי אפשר להביא אותם כמו דיאודורנט, איפור, קרם פנים, משחת שיניים.

סימון דוידסון: זה נכון?

סימון דוידסון: אני קראתי טוב.

מיכאל ביטון: לא, לא קראת טוב.

מיכאל ביטון: לכן אני מתרגז.

מיכאל ביטון: אתה מתקיף אותם בדיוק על מה שאתה רוצה.

סימון דוידסון: כל המוצרים שציינת עכשיו, אפשר להביא ביבוא מקביל?

קריאה: לא.

סימון דוידסון: אני שואל אחרי החוק.

מיכאל ביטון: אתה עכשיו מגיע לוועדה שעובדת כבר עשרות שעות לעשות את מה שאתה רוצה.

סימון דוידסון: אבל את המוצרים האלה אי אפשר להביא.

מיכאל ביטון: אבל הרפורמה הזאת תביא אותם.

אביר קארה: זה בדיוק השקף שהראיתי.

מיכאל ביטון: החוק החדש, החוק שמונח כאן היום, יאפשר להביא דיאודורנט בחצי מחיר.

רותי אלגוזי: זה לא יבוא מקביל, יושב ראש הוועדה.

סימון דוידסון: לא ביבוא מקביל.

סימון דוידסון: זה העניין אדוני היושב ראש.

סימון דוידסון: כשאני רוצה לעשות היום יבוא מקביל, את המוצרים האלה שהם הכי נרכשים – דיאודורנט, קרם פנים ואיפור – אני לא יכול להביא.

סימון דוידסון: אז איזה מין יבוא מקבל אנחנו עושים?

סימון דוידסון: זה יבוא מגביל – ב-ג' – ולא יבוא מקביל.

אסנת לוקסנבורג: אתה שאלת שאלה ונשמח לענות עליה.

מיכאל ביטון: כן.

מיכאל ביטון: תשיבו לו, אבל שיהיה מכבד כאן.

אסנת לוקסנבורג: קודם כל, יבוא מקביל, ב-ק' – אם אנחנו נשמעות לא ברור דרך המסכות, הכוונה היא מקביל .

מיכאל ביטון: כשאת מדברת, את יכולה להוריד את המסכה.

רותי אלגוזי: יבוא שלא מגיע ישירות מהיצרן, אפשר לעשות מארצות הברית.

רותי אלגוזי: הרשימה שקיימת היום בהצעת החוק היא רשימה חיובית של מוצרים מסוימים שאנחנו מאפשרים שיגיעו במסלול...

רותי אלגוזי: תחת תנאים מסוימים ואנחנו פוטרים אותם מדרישת המסמכים שקיימים בנוהל שלנו.

רותי אלגוזי: הנוהל שלנו ממשיך להיות קיים, יכולים להגיע דרכו כל סוגי המוצרים מכל סוגי המדינות.

יצחק פינדרוס: אני רוצה להבין.

יצחק פינדרוס: בסופו של דבר, כשהחוק הזה יעבור – ניסיתי לקרוא ולכן באתי לדיון בוועדה, אני לא נמצא יותר מדי בוועדה – בסוף יש מוצר של תמרוקים, אני יכול לעשות את זה לא דרך היצרן הרשמי על אף שזה הייצור שקיבל תקן אירופאי?

רותי אלגוזי: תלוי איזה מוצר.

יצחק פינדרוס: אז השאלה היא למה.

אסנת לוקסנבורג: היום אתה יכול לקבל אישור גם אם זה לא דרך היצרן הרשמי.

אסנת לוקסנבורג: יש נוהל שלנו שהיום מגיעים דרכו מוצרים במסגרת יבוא מקביל.

אסנת לוקסנבורג: הצעת החוק הזאת בונה עוד מסלולים, מסלולים מקלים נקרא לזה כך, לדרישות מהיבואן המקביל.

אסנת לוקסנבורג: באים ואומרים ליבואן המקביל שמעבר למסלול שיש לך שמשרד הבריאות בודק אותך, יש מסלול שיהיה מסלול מקל.

אסנת לוקסנבורג: אתה לוקח את האחריות על עצמך שבדקת את התאימות, שבדקת את כל הדברים - - -

יצחק פינדרוס: שהוא בתקן האירופאי או בתקן הישראלי?

אסנת לוקסנבורג: שזה משווק באירופה וזה עומד בתקנים.

יצחק פינדרוס: בתקן האירופאי או בתקן הישראלי?

מיכאל ביטון: בתקן האירופאי.

מיכאל ביטון: אנחנו הולכים לכיוון אירופה.

אסנת לוקסנבורג: אתה בודק שזה בעצם מקביל למוצר שקיים היום בישראל כי הלא אתה לא בא ובודק את המוצר מהתחלה.

אסנת לוקסנבורג: אתה אומר שאני דומה ל-.

אסנת לוקסנבורג: אז אתה בודק שזה מוצר שמיוצר באירופה או שמשווק באירופה.

סימון דוידסון: כל המוצרים?

אסנת לוקסנבורג: רגע.

אסנת לוקסנבורג: אתה בודק את הדברים האלה.

אסנת לוקסנבורג: אתה עובר עוד בדיקות של מכון התקנים או מעבדות מוכרות אחרות.

סימון דוידסון: אבל את לא עונה לשאלה.

סימון דוידסון: האם אלה כל המוצרים?

יצחק פינדרוס: זאת הבעיה.

סימון דוידסון: מה הרשימה?

רותי אלגוזי: ניתן לייבא ביבוא מקביל.

סימון דוידסון: איך יכול להיות שמשחת שיניים - - -

אסנת לוקסנבורג: אתה יכול להביא.

רותי אלגוזי: ניתן לייבא.

יצחק פינדרוס: אם בדקו את זה בתקן האירופאי, למה - - -

סימון דוידסון: אלה לא כל המוצרים.

סימון דוידסון: אתם מטעים אותנו.

מיכאל ביטון: סליחה, תעצרו כולם.

מיכאל ביטון: זה לא יהיה כך.

מיכאל ביטון: בוועדה הזאת יש סדר.

מיכאל ביטון: ברוך בא סימון ומה שכאן אתנו יודע.

מיכאל ביטון: לא יהיה כאן ברדק.

מיכאל ביטון: כל חבר כנסת יקבל זכות דיבור אחת ולא שוק.

סימון דוידסון: סליחה.

מיכאל ביטון: אנחנו רוצים שפה פשוטה.

מיכאל ביטון: אנחנו הולכים לאפשר יבוא מקביל של תמרוקים.

מיכאל ביטון: דיאודורנט, בושם, משחת שיניים, יהיה אפשר להביא את כל המוצרים האלה?

סימון דוידסון: בושם לא קשור.

רותי אלגוזי: ניתן לייבא ביבוא מקביל את כל סוגי המוצרים מכל המדינות המוכרות.

רותי אלגוזי: יש לנו רשימה שמנויה היום בפקודת הרוקחים.

רותי אלגוזי: קיימים שני מסלולים.

רותי אלגוזי: מסלול אחד שהוא מסלול, אפשר לקרוא לו ירוק, שלא נדרשים להציג בו מסמכים שיותר קשה להציג אותם.

מיכאל ביטון: זה בחוק החדש.

רותי אלגוזי: זה בחוק החדש.

אביר קארה: הם שמו שם מוצרים מסוימים, רק למוצרים מסוימים.

רותי אלגוזי: יש שם רשימה.

רותי אלגוזי: מאחר שמדובר בשלב ראשון של הרפורמה, צעד ראשוני שלנו בהקלה על יבוא מקביל, נקבעה שם בינתיים רשימה.

מיכאל ביטון: מה כן ומה לא ומה היו השיקולים?

רותי אלגוזי: נוכל להציג.

אביר קארה: כדי שבעוד שנה הם יבואו ויאמרו שלא הצליחו להוריד מחירים.

מיכאל ביטון: מה כן ומה לא?

מיכאל ביטון: מה היה העיקרון של הבחירה?

שי עגמי: אני יכול לנסות להסביר.

רותי אלגוזי: רק רגע.

רותי אלגוזי: נקבעה כאן רשימה של מוצרים.

רותי אלגוזי: גורמי המקצוע יוכלו להרחיב.

רותי אלגוזי: מוצרים שבשלב הזה אנחנו סבורים שמידת הסיכון מהם היא פחותה יותר לעומת מוצרים אחרים.

אביר קארה: הרפורמה קובעת שאסור יבוא מקביל למעט 13 מוצרים.

מיכאל ביטון: סוגי מוצרים.

רותי אלגוזי: הצעת החוק מפרטת את המוצרים ואני מיד אקריא אותם.

רותי אלגוזי: בנוסף לכך קיימת גם הוראת מעבר בסוף הצעת החוק שקובעת שבתום שנה לאחר תחילת החוק, אנחנו נרחיב את אותה רשימה.

רותי אלגוזי: מדובר בשלב ראשוני של הרפורמה ואנחנו צריכים לפעול כדי לאזן את הסיכונים.

מיכאל ביטון: מה המוצרים שמופיעים ברשימה?

אור אלדר: להקריא את רשימת המוצרים?

מיכאל ביטון: כן.

מיכאל ביטון: מה אפשר עכשיו ומה הדברים שאתם דוחים להמשך.

אור אלדר: היום אפשר להביא הכול בנוהל 37.

מיכאל ביטון: לא היום.

מיכאל ביטון: בחוק החדש.

מיכאל ביטון: רותי, מה יהיה אפשרי לייבא ביבוא מקביל לאחר כניסת החוק לתוקף?

מיכאל ביטון: מה יידחה וייבדק בהמשך?

רותי אלגוזי: יש שני מסלולים.

מיכאל ביטון: לא מסלולים.

מיכאל ביטון: לא שמעתם את השאלה?

מיכאל ביטון: מה אפשר לייבא עם כניסת החוק לתוקף, שלא היה ניתן לייבא ביבוא מקביל עד היום ומה יידחה להמשך.

אור אלדר: אפטר שייב, דיאודורנט, רול און ללא אלומיניום.

מיכאל ביטון: זה אפשר יהיה.

סימון דוידסון: מה זה ללא אלומיניום?

סימון דוידסון: כמה כאלה יש?

מיכאל ביטון: תן לה להקריא.

מיכאל ביטון: שקט .

אור אלדר: אפטר שייב, דיאודורנט, רול און ללא אלומיניום, דיאודורנט ללא אלומיניום, פודרה דחוסה, סומק דחוס, שימר דחוס, קרם רגליים ללא..

אור אלדר: סלקטיבית, לק לציפורניים שאינו ג'ל, שעווה לרגליים, שמפו, מרכך, סבון גוף, קרם גוף וקרם ידיים.

מיכאל ביטון: קיבלת הד אנד שולדרס.

מיכאל ביטון: מה ע וד?

רותי אלגוזי: זהו.

מיכאל ביטון: מה ייבחן אחרי שנה?

אור אלדר: עוד לא סיימנו.

רותי אלגוזי: ובתנאי שהמוצרים האלה הם לא רגישים.

רותי אלגוזי: אם הם רגישים, הם מגיעים במסלול של נוהל 37.

אביר קארה: איזה מוצר הוא לא רגיש?

אור אלדר: מוצר רגיש, יש הגדרה.

מיכאל ביטון: מה הגל הבא בעוד שנה?

רותי אלגוזי: אני לא יכולה לצפות.

מיכאל ביטון: מה אתם חושבים שסביר?

סימון דוידסון: הם גאונים.

סימון דוידסון: פודרה דחוסה.

סימון דוידסון: מה זה פודרה דחוסה?

מיכאל ביטון: אני לא יודע.

מיכאל ביטון: פודרה דחוסה היא פודרה שכשאתה מנער אותה היא לא זזה.

מיכאל ביטון: היא דחוסה.

אביר קארה: מדי פעם גם קובעים נהלים חדשים לנציג האחראי.

אביר קארה: אחרי הרפורמה אי אפשר לעשות יבוא מקביל.

מיכאל ביטון: לא נכון.

מיכאל ביטון: הם עושים שלביות וזה בסדר.

אסנת לוקסנבורג: אתם שואלים המון שאלות והיינו רוצים להשיב עליהן.

מיכאל ביטון: השמפו, הבושם והדיאודורנט, יש כאן הרבה דברים ובעוד שנה יהיו עוד.

מיכאל ביטון: אתם עכשיו רוצים להתווכח על מה שיש?

מיכאל ביטון: בואו תקדם.

אור אלדר: היושב ראש, אני יכולה גם להקריא מה יהיו סוג המוצרים שנוכל להוסיף.

מיכאל ביטון: מה תשקלו אחרי שנה.

אור אלדר: מוצרים מסוג איפור, מוצרי גילוח ודיאודורנטים מסוגים שונים, וגם נבחן את האפשרות להוסיף גם מוצרים לחלל הפה.

אור אלדר: לאחר שנה אנחנו גם נפרסם את ההחלטה לציבור לגבי המוצרים בחלל הפה.

מיכאל ביטון: האם אנחנו יכולים ברפורמה להסמיך את השר עם צוות מקצועי שאפילו בזמן אמת יוכל להכניס מוצר שהוא חושב שאפשר לצרף אותו?

אור אלדר: כבר יש סמכות כזאת.

מיכאל ביטון: לא להמתין שנה.

מיכאל ביטון: אחרי חצי שנה.

מיכאל ביטון: אחרי שבעה חודשים.

מיכאל ביטון: השר והצוות המקצועי בחנו וראו שניתן להכניס מוצר מסוים גם לתהליך הזה.

אור אלדר: יש סמכות רשות להרחיב את רשימת המוצרים גם בלי לחכות שנה וכאן מדובר בסמכות חובה להרחיב את הרשימה.

מיכאל ביטון: אז תהיה לו סמכות גם במהלך השנה להרחיב את הרשימה.

אור אלדר: וגם אחרי שנתיים או שלוש.

מיכאל ביטון: והוא יבוא לוועדה שלנו להודיע לנו או איך זה יהיה?

אור אלדר: כרגע אנחנו מודיעים הודעה לציבור.

אור אלדר: אנחנו נפרסם הודעה.

מיכאל ביטון: בסדר.

אחמד טיבי: למה בסדר?

אחמד טיבי: אפשר לחייב לבוא לוועדה.

מיכאל ביטון: אנחנו נחליט.

מיכאל ביטון: אחמד, ברוך הבא.

יצחק פינדרוס: אדוני היושב ראש, אני שואל אותך שאלה פשוטה.

יצחק פינדרוס: אם יש למוצר תקן אירופאי, למה הוא צריך לעבור למכון התקנים?

מיכאל ביטון: הוא לא עובר למכון התקנים.

יצחק פינדרוס: היא אמרה לי שכן.

מיכאל ביטון: הוא עובר בדיקה.

יצחק פינדרוס: למה הוא צריך לעבור בדיקה?

יצחק פינדרוס: הוא קיבל תקן אירופאי, למה הוא צריך לעבור בדיקה?

מיכאל ביטון: לא הקשבת.

מיכאל ביטון: הוא מצהיר.

אור אלדר: אם אותו מוצר עומד בדרישות החוק של מינוי נציג אחראי, אחזקת תיק תמרוק, הערכת בטיחות ונוטיפיקציה שזאת הודעה על שיווק, הוא לא צריך לעבור בדיקה של מכון התקנים.

מיכאל ביטון: הוא מודיע.

מיכאל ביטון: הוא מצהיר.

אור אלדר: אם היבואן מבקש לייבא את המוצר בלי אותם מסמכים - - -

יצחק פינדרוס: מה זה בלי אותם מסמכים?

יצחק פינדרוס: יש לדבר הזה תקן אירופאי.

אור אלדר: זה לא תקן.

מיכאל ביטון: אני רוצה את התשובה הבאה.

מיכאל ביטון: יש מסלול הצהרה.

מיכאל ביטון: הם יסבירו לך שוב מה זאת הצהרה.

מיכאל ביטון: בהצהרה אתה לוקח אחריות.

יצחק פינדרוס: ואתה הולך למכון התקנים.

מיכאל ביטון: לא חייב.

מיכאל ביטון: תקשיבו עד הסוף.

מיכאל ביטון: אתם אומרים דברים ואתם לא מקשיבים.

אור אלדר: יש את מסלול היבוא הרגיל שבו אם אתה עומד במערכת הכללים שמפורטת בהצעת החוק, הכול בסדר, אתה לא צריך לפנות למכון התקנים.

שי עגמי: אני מבקש את רשות הדיבור כי לא מתייחסים אלי.

שי עגמי: אני מאגף רגולציה במשרד ראש הממשלה.

מיכאל ביטון: תמתין בסבלנות.

מיכאל ביטון: אני שומע כאן תשובה שיש מצבים שאתה מייבא, מצהיר, מתבסס על התקן האירופאי ואתה לא הולך למכון התקנים.

שי עג'מי: לא ביבוא המקביל.

מיכאל ביטון: המקביל, אנחנו לא יודעים שהמוצר דומה.

מיכאל ביטון: יהיו זיופים.

מיכאל ביטון: חייבים לבדוק שאין זיופים.

יצחק פינדרוס: הוא לוקח אחריות שהוא לא זייף.

מיכאל ביטון: אני רוצה לשמוע.

קריאה: יבואן גדול שהוא מוכר, מה ההבדל?

מיכאל ביטון: לא.

מיכאל ביטון: יש את היבואן שמביא מהיצרן.

מיכאל ביטון: אנחנו רוצים לעזור ליבואן שהיצרן מסרב לתת לו אישור יצרן בגלל מונופול ביניהם.

מיכאל ביטון: רוצים לעקוף אותו.

מיכאל ביטון: אבל במעקף הזה אנחנו רוצים להיות זהירים.

יצחק פינדרוס: אין לו אישור מקורי מהיצרן.

יצחק פינדרוס: זה כמו ברכבים.

מיכאל ביטון: הוא נותן לו מונופול.

יצחק פינדרוס: כמה יבואנים לא מצליחים במס הכנסה לא מצליחים בגלל מס הכנסה ואומרים לו אין מס על זה?

יצחק פינדרוס: בסוף יש תרגיל קטן, צ'ופצ'יק קטן שעוצר את זה.

יצחק פינדרוס: אתה מעביר חוק, הוא נשמע טוב בוועדה, פותר הכול אבל צ'ופצ'יק קטן ושם תקעת אותו.

יצחק פינדרוס: ברכבים, זה מה שקורה.

אסנת לוקסנבורג: במקרה שלך, הוא הוכיח שהוא קנה את זה מסיטונאי באירופה, הוא קנה מהיצרן, אז יש לו מסלול והוא יכול להגיע דרך מסלול היבוא המקביל שלנו.

מיכאל ביטון: בלי בדיקה.

יצחק פינדרוס: אני עברתי את זה עם הרכבים שלושה חודשים.

יצחק פינדרוס: הפינג פונג עד עכשיו, אני תקוע במס הכנסה.

יצחק פינדרוס: תאמיני לי, מכיר את הדברים האלה.

יצחק פינדרוס: הוא צריך להביא אישור יצרן.

מיכאל ביטון: סגן השר שואל מתי יהיה אפשר להביא קולגייט.

אסנת לוקסנבורג: בעוד שנה אנחנו פותחים כאן את השוק.

מיכאל ביטון: קולגייט זה בעוד שנה.

מיכאל ביטון: תחזיק מעמד.

יצחק פינדרוס: סליחה שאני אומר לך את זה, אני קצת יותר ותיק ממך כאן, זאת עבודה בעיניים.

אביר קארה: ברור.

אביר קארה: הם עשו את זה בליל ההסדרים.

אביר קארה: בליל ההסדרים הם דחו את זה.

מיכאל ביטון: גם הציבור רוצה להתייחס.

מיכאל ביטון: איש משרד ראש הממשלה,.

מיכאל ביטון: בבקשה.

מיכאל ביטון: ואז אנחנו פותחים את זה לתגובות.

אסנת לוקסנבורג: עוד לא עניתי.

מיכאל ביטון: תחכו עם מה שאתם רוצים לומר.

אסנת לוקסנבורג: סגן השר התייחס לנושא - - -

מיכאל ביטון: רגע.

מיכאל ביטון: אסנת, רגע.

מיכאל ביטון: את אתנו היום ובעוד כמה דיונים.

מיכאל ביטון: נציג משרד ראש הממשלה.

שי עג'מי: תודה.

שי עג'מי: לשאלות חברי הכנסת.

שי עג'מי: אני חייב לומר את הסיטואציה כי יש קצת ערבוב בין המסלולים השונים וסוגי היבוא השונים.

שי עג'מי: אני רוצה לסדר את הצעת החוק וגם הטענה שזה כמו באירופה, גם לגביה להגיב כי אני לא חושב שזה מדויק עד הסוף.

שי עג'מי: צריך לעשות הבחנה בין המסלול של היבוא הרשמי לבין המסלול של היבוא המקביל.

שי עג'מי: ביבוא הרשמי הטענה היא שזה כמו באירופה.

שי עג'מי: יש כאן תנאים שהם מעבר לאירופה.

שי עג'מי: חייבים לומר את זה, חברי הכנסת שאלו את השאלה ואני חייב לבוא ולשים את זה.

שי עג'מי: יש כאן תנאים שהם נוספים לאירופה וצריך לשים את זה על השולחן.

מיכאל ביטון: לא פילוסופיה.

שי עג'מי: לא.

שי עג'מי: לא פילוסופיה.

מיכאל ביטון: אתה ממשרד ראש המשלה.

מיכאל ביטון: הבאתם לנו נוסח חוק.

מיכאל ביטון: ישבתם.

מיכאל ביטון: מה אתה שם על השולחן?

מיכאל ביטון: את החוק שהבאת.

שי עג'מי: נכון.

אביר קארה: הוא לא ממשלה.

אביר קארה: הוא חווה את דעתו כמו אגף רגולציה.

מיכאל ביטון: עכשיו אתם הבאתם נוסח חוק שעליו אנחנו עובדים.

שי עג'מי: אני רוצה לעשות סדר בדיון.

שי עג'מי: ביבוא מקביל, גם המסלול שמגיע כאן הוא באישור של מכון תקנים.

שי עג'מי: זה נכון.

שי עג'מי: ביבוא מקביל צריך להגיע למכון התקנים.

שי עג'מי: לשאלת חברי הכנסת, אי אפשר להתעלם מזה.

סימון דוידסון: אז למה אומרים לנו שלא?

שי עג'מי: אני שם את הסדר.

קריאה: איפה השינוי?

אביר קארה: אין כאן כל שינוי.

אסנת לוקסנבורג: יש.

אסנת לוקסנבורג: אין דרישה של אחזקת מסמכים שמקורם מהיצרן.

אסנת לוקסנבורג: זה השינוי המהותי.

יצחק פינדרוס: השינוי הוא כמו היבוא המקביל לרכבים.

סימון דוידסון: גם מכון התקנים הוא מונופול.

מיכאל ביטון: יהיו עוד מעבדות.

יצחק פינדרוס: אני זוכר כמוכם את אנשי משרד התחבורה באים לכאן עם השר ואומרים אנחנו הולכים לייבא רכבים.

יצחק פינדרוס: עד הרגע לא מצליחים לצאת מזה.

יצחק פינדרוס: כבר ארבע שנים.

אסנת לוקסנבורג: אני נורא מצטערת שאתה מסתכל עלינו בתור משרד אחר.

יצחק פינדרוס: לא.

יצחק פינדרוס: הם מאוד רצו אבל מכון התקנים תקע את זה.

אסנת לוקסנבורג: כמו שמופיע בהצעת החוק הממשלתית, זה לא רק מכון התקנים אלא זה מכון התקנים ונוספים.

מיכאל ביטון: אנחנו פותחים להתייחסויות.

מיכאל ביטון: עורכת דין הלנה ביילין, ג'יימס ריצ'רדסון.

הלנה ביילין: אני נמצאת כאן עם המנכ"ל, מר אמנון תבורי.

הלנה ביילין: אני היועצת המשפטית חיצונית של ג'יימס ריצ'רדסון מזה כ-20 שנים.

הלנה ביילין: מטפלת בכל העניינים המשפטיים כולל חקיקה, כולל בתי משפט, כולל כל מה שצריך וכולל כל המיוחדות והייחודיות של דיוטי פרי.

הלנה ביילין: אני לא מדברת עכשיו על ריצ'רדסון כי ריצ'רדסון זוכה במכרזים של רשות שדות התעופה מפעם לפעם, אבל תמיד יש מתמודדים נוספים.

הלנה ביילין: אני מדברת על מה שנקרא דיוטי פרי.

הלנה ביילין: דיוטי פרי בעצם לא נמצא בחוק.

הלנה ביילין: הוא במקום ביניים, בין הכיסאות.

הלנה ביילין: מצד אחד הוא לא יבואן בגלל שהמוצרים שדיוטי פרי קונה, הוא קונה אותם מהיצרנים בחוץ לארץ אבל מיצרנים ממחלקות ייעודיות שהם בעצם מייצרים את זה עבור חנויות דיוטי פרי בעולם.

הלנה ביילין: כלומר, המוצרים האלה הם מוצרים שהכוונה שייכנסו לבונדד, למחסן ויוצאים לישראל לפי תקנות המכס, הם לא עושים את כל הליכי הגיור ואסור להם אפילו להיכנס לשוק המקומי.

הלנה ביילין: לכן הוא לא יבואן על פי פסיקה וחקיקה שאני לא אלאה אתכם עכשיו אלא אם תבקשו ממני מאוד.

מיכאל ביטון: אני רוצה למקד אותך.

מיכאל ביטון: את אומרת שבחקיקה החדשה התנאים שלכם משתנים?

הלנה ביילין: לא.

מיכאל ביטון: מה את מבקשת?

מיכאל ביטון: בואי נגיע לנקודה.

הלנה ביילין: אני אגיע לנקודה מהסוף.

הלנה ביילין: בגלל שאני לא יבואן מצד אחד, כי הרוכש הוא עושה את היבוא האישי, שהוא קונה, יוצא, חוזר, יבוא אישי עם קצת מכס, ומכיוון שאני גם לא יבואן מקביל בגלל שיבואן מקביל זה יבואן שאין לו קשר.

הלנה ביילין: ..

מיכאל ביטון: בסדר.

מיכאל ביטון: מה הבקשה?

הלנה ביילין: להתאים במסלולים הקיימים או לשנות מעט ביחד ובהסכמת משרד הבריאות כי כך אנחנו עובדים גם היום, להכניס אותנו לחוק באופן שאנחנו עובדים היום.

הלנה ביילין: אני לא רוצה יותר.

מיכאל ביטון: לעגן את צורת העבודה שלכם היום בחוק בלי שינוי הכללים.

הלנה ביילין: נכון.

מיכאל ביטון: תודה רבה.

מיכאל ביטון: היועצת המשפטית.

אור אלדר: אנחנו בחנו את הבקשה של הדיוטי פרי.

אור אלדר: כרגע, בנוסח הנוכחי, אני לא רואה סיבה משפטית לשנות את הנוסח כי הנוסח כבר עונה על דרך הפעולה שלהם.

אור אלדר: אבל אין לי בעיה כמובן לשוחח עם עורכת הדין ביילין.

אור אלדר: נוכל לשוחח אתה ואם באמת עדיין אני אראה שיש צורך לבצע התאמות נוסח, נעשה זאת.

מיכאל ביטון: בעברית פשוטה שלי את אומרת שהחוק החדש מאפשר את המשך פעולת הדיוטי פרי כפי שהיא ואין צורך בניסוח מיוחד.

מיכאל ביטון: את תיוועצי אתם שוב ואם יידרש פה איזה סעיף או ניסוח מותאם להיבט של הדיוטי פרי, אתם בתיאום תביאו אותו.

אור אלדר: נכון.

אראל שליסל: יושב ראש הוועדה.

אראל שליסל: ברשותך.

אראל שליסל: אם יש לאיזושהי חברה איזושהי בקשה, אנחנו גם מבקשים לראות אותה.

מיכאל ביטון: בכתב?

אראל שליסל: כן.

מיכאל ביטון: ודאי.

מיכאל ביטון: כולם.

קריאה: אני לא מכיר את ההתייחסות הזאת.

מיכאל ביטון: אנחנו ביקשנו מכל אחד לשלוח לנו את הכול כתוב.

מיכאל ביטון: לא לדבר אתנו בתורה שבעל פה.

מיכאל ביטון: הלנה, תוציאו מכתב רשמי.

מיכאל ביטון: כאן אנחנו לא מדברים על חברה – במקרה הזה זאת כן חברה – אלא מציאות ייחודית שזה שדה תעופה ומוצרים בשדה התעופה.

מיכאל ביטון: זה יכול להיות היום ג'יימס ריצ'רדסון, זה יכול להיות מישהו אחר.

מיכאל ביטון: מצב מיוחד של דיוטי פרי בעולם וזה כן מחייב שהחוק יכסה זאת כראוי.

מיכאל ביטון: תודה רבה.

הלנה ביילין: שלחנו בכתב ואם יש עוד מישהו שאני צריכה לשלוח לו, אני אשלח.

מיכאל ביטון: את תעבדי מול היועצת המשפטית של משרד הבריאות.

מיכאל ביטון: תיוועצו ואם זה יסתדר, ברוך השם.

מיכאל ביטון: אמיר עופר, מנהל חטיבת התמרוקים, איגוד לשכות המסחר.

מיכאל ביטון: עד שהוא יעלה, ראובן בילט, יושב ראש חטיבת התמרוקים.

ראובן בילט: אדוני היושב ראש, אני יושב ראש של חברת קוסמטיקה, חברה שמעסיקה 650 עובדים, קימת 80 שנים.

ראובן בילט: רוב המועסקות, 90 אחוזים נשים, מייצגים כ-35 מותגים בין-לאומיים.

ראובן בילט: אני יכול להגיד לכם שאם תתקבל בחוק הזה הדרישה של תיאור שלבי הליכי היצור של התמרוק, אף ספק בשום מקום בעולם לא יהיה מוכן לתת את הסודות המקצועיים.

ראובן בילט: לא נותנים את זה לשום מדינה, גם למדינות כמו ארצות הברית, וגם למדינות אחרות.

ראובן בילט: הדרישה הזו היא חסם יבוא.

ראובן בילט: לא יהיה.

ראובן בילט: מי כן יוכל לעמוד בזה?

ראובן בילט: אולי כמה חברות גדולות שיש להן סניפים בישראל.

ראובן בילט: אבל מאות יבואנים לא יוכלו לייבא.

ראובן בילט: אם זו הכוונה, אנחנו בעצם מצפים לשינוי הזה כבר שנים, להפסיק עם הצורך הזה להגיש בקשות, העלויות שכרוכות בכך, חודשים, מגיעים לסיטואציה שמוצר של הקיץ, עד שהוא מגיע, זה כבר חורף, מוצרים של שיזוף, עד שהם שמגיעים, מגיע החורף.

ראובן בילט: שנים אנחנו חולמים על המצב הזה שנהיה דומים לאירופה בכל עניין, אבל פתאום שוב הכניס משרד הבריאות לצערי הרב את אותו דבר שהפיל את החוק הקודם, את הדרישה שלא ישווק עוסק בתמרוקים מבלי שיש לו תיאור שלבי הליך הייצור של התמרוק.

ראובן בילט: מי אנחנו מדינת ישראל שיצרנים יוכלו ויסכימו לתת לנו את הסודות המקצועיים שלהם?

ראובן בילט: הדבר הכי רגיש.

ראובן בילט: מצד שני, אומר משרד הבריאות - - -

מיכאל ביטון: יש בעיה במחשב אצלך.

מיכאל ביטון: לא שומעים.

אסנת לוקסנבורג: יש לנו אפשרות לענות.

מיכאל ביטון: אתם צריכים להיות מאופקים, לאסוף כל הערה, גם אם היא לא נכונה באופן מוחלט, ובאופן קר רוח להציג את עמדתכם.

מיכאל ביטון: לא להגיב על כל משפט שנאמר.

מיכאל ביטון: זה לא מתאים לכם.

אור אלדר: אנחנו פשוט תיקנו את הנוסח.

מיכאל ביטון: בסדר, אבל חכו, תתאפקו.

מיכאל ביטון: אנחנו לא הולכים לשום מקום.

מיכאל ביטון: תרשמו.

מיכאל ביטון: ראובן אמר כך ואנחנו מתקנים.

מיכאל ביטון: אל תגיבו על כל הערה.

ראובן בילט: אני אקריא לכם את מה שאתם כתבתם.

ראובן בילט: כתוב בחוק.

ראובן בילט: "לא ישווק עוסק בתמרוקים" – לא חשוב, יבואן ראשי, יבואן מקביל – כתוב.

מיכאל ביטון: הנקודה הזאת הובהרה.

מיכאל ביטון: יש עוד נקודות?

ראובן בילט: רגע.

ראובן בילט: יש לי הצעה פרקטית.

ראובן בילט: שכל יבואן יקבל בעת שהוא מייבא מוצר, יקבל התחייבות מהיצרן שבמידה ומשרד הבריאות ירצה לדעת את הסוד המקצועי של תהליך הייצור, כי זה עניין של בריאות, לא יכנס מוצר לישראל בלי שתהיה התחייבות של היבואן שבמידה ויהיה צורך כזה, צורך בריאותי, היצרנים יספקו את המידע כי אחרת אנחנו נחזור בדיוק למה שקיים כאן עשרות שנים, לא יהיה שום דבר, ימשיך התהליך הבירוקרטי הזה.

ראובן בילט: זו הבקשה שלנו.

ראובן בילט: זה הדבר המרכזי.

מיכאל ביטון: תהיה התייחסות לכך.

מיכאל ביטון: תקבל התייחסות.

מיכאל ביטון: אני רוצה לשמוע את נעם דן מהאוצר שתתייחס לדברים שנאמרו כאן.

נעם דן: שלום.

נעם דן: קודם ניסיתי לעשות קצת סדר במסלולים ונראה לי שכדאי להציג את זה בצורה הכי פשוטה.

מיכאל ביטון: אבל אני מייעץ לך.

מיכאל ביטון: אתם כל הזמן חוזרים על המילה סדר במסלולים.

מיכאל ביטון: מה שחברי הכנסת רוצים לשמוע זה לא סדר במסלולים אלא מה הערך המוסף של החוק הזה מיידית.

נעם דן: זה בדיוק מה שאני אומר.

מיכאל ביטון: ומה יכול להיות בהמשך.

מיכאל ביטון: אלה התשובות.

מיכאל ביטון: כמה אנחנו מגדילים ומה נגדיל בעתיד.

נעם דן: בסדר גמור.

נעם דן: המסלול הראשון, אפשר לקרוא לו המסלול שהיה פעם, המסלול הקיים.

נעם דן: זה יבוא ברישיון שגם דורש מסמכים מהיצרן.

נעם דן: יכול להיות שם יבוא רגיל או מקביל, לא משנה איזה יבוא, אבל זה דורש מסמכים מהיצרן.

נעם דן: אפשר להשליך על זה מה זה מאפשר באמת ליבוא מקביל.

נעם דן: המסלול השני הוא המסלול שאנחנו מכנים אותו מסלול אירופי, מסלול קסיז, והוא הבשורה שמשרד הבריאות מביא כאן.

נעם דן: זה יבוא רשמי לפי המודל האירופי, משמע, בהצהרה, עמידה ברגולציה האירופית.

נעם דן: המסלול השלישי הוא המסלול - - -

מיכאל ביטון: רגע.

מיכאל ביטון: המסלול הזה, השני, הצהיר, כל מוצר שהוא מצהיר הולך לבדיקה או יש מצבים בלי בדיקה ויש מצבים עם בדיקה?

נעם דן: זאת הצהרה.

נעם דן: המסלול הזה הוא הצהרה.

מיכאל ביטון: הצהרה בלי בדיקה.

נעם דן: הצהרה בלי בדיקה.

אסנת לוקסנבורג: נוטיפיקציה.

נעם דן: בלי בדיקה.

נעם דן: זה היבוא הרשמי.

מיכאל ביטון: הצהיר ומכניס בלי בדיקה.

אסנת לוקסנבורג: כמו שעושים באירופה.

נעם דן: בדיוק כמו המודל האירופאי.

מיכאל ביטון: הצהיר ומכניס בלי בדיקה.

נעם דן: בלי בדיקה.

מיכאל ביטון: וזה מסלול חדש.

נעם דן: זה מסלול חדש.

נעם דן: זו הבשורה.

נעם דן: זה ליבוא רשמי.

מיכאל ביטון: יפה.

מיכאל ביטון: והשלישי?

נעם דן: המסלול השלישי הוא יבוא מקביל שהוא מחייב בדיקה של מכון התקנים עבור תמרוקים מסוימים שמשרד הבריאות הגדיר בתוספת – דיאודורנט ללא אלומיניום, שימר דחוס וכולי.

אסנת לוקסנבורג: הממשלה אישרה.

מיכאל ביטון: אלה מוצרים שיהיה ניתן להביא ביבוא מקביל אבל בגלל רגישות בריאותית יחייבו בדיקה.

נעם דן: יחייבו בדיקה של מכון התקנים.

מיכאל ביטון: אבל יש מוצרים שלא יחייבו בדיקה.

אביר קארה: לא, הם אמרו שהכול אסור חוץ ממה שמותר.

מיכאל ביטון: לא נכון.

מיכאל ביטון: לא, לא.

מיכאל ביטון: אתה לא היית אתנו.

מיכל שיר סגמן: אישה ממוצעת מוציאה על איפור אלפי שקלים בשנה.

מיכל שיר סגמן: אותו איפור בחוץ לארץ.

מיכל שיר סגמן: למה?

מיכאל ביטון: צודקת.

מיכאל ביטון: אני אתן לך להתייחס.

נעם דן: אני מדייקת יושב ראש הוועדה.

נעם דן: המסלול האירופי הוא בהצהרה.

מיכאל ביטון: במסלול השני של הצהרה, מה אפשר להביא?

נעם דן: במסלול של ההצהרה, זה מחייב קשר עם היצרן ולכן זה מיועד רק ליבוא רשמי ומה שאי אפשר להביא – לדעתי הכול אפשר להביא.

מיכאל ביטון: אבל במסלול השני זה יכול להיות גם יבוא מקביל?

נעם דן: לא.

נעם דן: רק רשמי.

נעם דן: זה מחייב מסמכים מהיצרן.

מיכאל ביטון: זאת אומרת, עד היום יבואן היה חייב לעבור תחת מכון התקנים וכולי.

נעם דן: היה מחייב אישור מוקדם של משרד הבריאות.

מיכאל ביטון: רישיון או מה שלא נקרא לזה.

נעם דן: נכון.

אביר קארה: השאלה אם הוא מקבל אותו בקלות.

מיכאל ביטון: היום היבואן יוכל להצהיר ולהביא מוצרים בלי בדיקה.

נעם דן: רק אם יש לו קשר עם היצרן.

מיכאל ביטון: בלי בדיקה.

מיכאל ביטון: יבואן רגיל מול יצרן מסוים.

מיכאל ביטון: ביבוא המקביל, למוצרים מסוימים תידרש בדיקה.

נעם דן: לכל המוצרים שביבוא מקביל שנמצאים במסלול חייבת בדיקת מכון התקנים.

מיכאל ביטון: ואין מוצרים ביבוא מקביל?

נעם דן: לא.

נעם דן: אין.

מיכל שיר סגמן: כלומר, אין שינוי.

נעם דן: אין מוצרים ביבוא מקביל שאי אפשר.

נעם דן: או רישיון או בדיקת מכון התקנים.

מיכאל ביטון: זה בסוגיית תמרוקים.

מיכאל ביטון: בתחומים אחרים יש לנו.

נעם דן: אנחנו עכשיו בתמרוקים.

קריאה: אולי יש איזה בלבול ואני אנסה לעשות סדר כי אולי חברי הכנסת מתבלבלים בגלל הדיונים הקודמים.

קריאה: בכל הדיונים הקודמים, במזון ובתקינה, אנחנו אמרנו שברירת המחדל שהכול אפשר למעט התוספת שאתם תראו ותאשרו.

קריאה: שהוועדה תאשר.

קריאה: כאן, בתמרוקים, זה שונה.

קריאה: בתמרוקים אנחנו עושים שני שינויים.

קריאה: שינוי אחד על כל היבואנים הקיימים, אנחנו אומרים להם שבמקום להיכנס ברצף בירוקרטי ארוך ומייגע, אתם יכולים, היבואנים הקיימים - - -

מיכאל ביטון: או חדשים.

קריאה: רגע.

קריאה: היבואנים הקיימים.

קריאה: היבואנים הרשמיים לצורך העניין.

מיכאל ביטון: אבל חדש שרוצה להיות יבואן רשמי.

קריאה: בסדר, בתנאי שיש לו קשר עם יצרן.

קריאה: אני מדגיש את זה.

מיכאל ביטון: כן, בסדר.

קריאה: הוא היום יכול, במקום סשן מאוד ארוך של בירוקרטיה נקרא לזה, הוא יכול היום בנוטיפיקציה, בהודעה, להיכנס לשוק.

קריאה: זאת הטבה משמעותית ליבואנים.

קריאה: צריך להגיד שזה בעיקר ליבואנים קיימים.

מיכל שיר סגמן: אבל יבואן שהוא בקשר עם יצרן, אוטומטית מדובר על יבואן שהוא מאוד גדול.

קריאה: נכון.

אביר קארה: ברור.

אביר קארה: כמה יבואנים יש לקולגייט בארץ?

קריאה: אחד.

אביר קארה: יפה.

אביר קארה: תודה.

אביר קארה: אחד.

אביר קארה: נשאר אחד.

אביר קארה: לגבי היבוא המקביל, היבוא המקביל עד היום היה כמעט בלתי אפשרי.

אביר קארה: יש קצת יבוא מקביל אבל מה שאנחנו עושים כאן ביבוא המקביל – וזה אולי קצת המקום לבלבול – אנחנו בעצם עושים רשימה חיובית, לא רשימה שלילית.

אביר קארה: אנחנו אומרים רשימת המוצרים שמופיעה כאן, לפניכם, אתם רואים אותה בתוספת הרביעית, זו רשימת המוצרים שמופיעה כאן והיא בלבד, אותה אפשר לייבא ביבוא מקביל בלי קשר עם היצרן.

מיכאל ביטון: אבל עם בדיקה.

אסנת לוקסנבורג: כן.

מיכאל ביטון: והרשימה הזאת תורחב.

קריאה: לא בהכרח תורחב.

מיכאל ביטון: לא.

מיכאל ביטון: היא יכולה להיות מורחבת בחוק.

קריאה: יכולה גם היום.

מיכאל ביטון: בחוק החדש.

מיכאל ביטון: או על ידי השר וועדה מקצועית או אחרי שנה.

קריאה: אני אקריא את הסעיף.

קריאה: עד תום שנה מיום תחילה, שר הבריאות יכול להוסיף בצו, בתוספת הרביעית, הוא יכול להוסיף עוד תמרוקים, אבל זה לשיקול דעתו.

שי עג'מי: אם כבר עושים סדר במסלולים, אז משהו שכולם מפספסים.

סימון דוידסון: היושב ראש, אם אתה תראה את המחירים של דיאודורנט ללא אלומיניום, אנחנו נהיה נורא מסריחים.

סימון דוידסון: 60 שקלים, 39 שקלים.

מיכל שיר סגמן: אני עדיין מוטרדת מהפודרה הדחוסה.

סימון דוידסון: 49 שקלים.

סימון דוידסון: 59.90 שקלים.

סימון דוידסון: 69 שקלים.

סימון דוידסון: מה זה?

מיכאל ביטון: אני אגלה לך סוד קטן.

מיכאל ביטון: לי בגיל 25 לא הייתה תעודת בגרות ורציתי להיות פסיכולוג.

מיכאל ביטון: הלכתי לארצות הברית לעבוד בבוקר וללמוד אנגלית בלילה, ב-ייל.

מיכאל ביטון: במה עבדתי?

מיכאל ביטון: הייתי או-פר, טיפלתי בילדים, בשני ילדים בבית יהודי.

מיכאל ביטון: השתמשתי במוצר שנקרא אולד ספייס.

מיכאל ביטון: זה אפטר שייב ודיאודורנט.

מיכאל ביטון: הייתי צריך למצוא מישהו שיביא לי את זה כי בזה אני משתמש עד היום.

מיכאל ביטון: הייתי בספרד לא מזמן ופתאום על המדף יש אולד ספייס בשפע.

מיכאל ביטון: כל אחד יש לו את המוצר שהוא רוצה להביא מארצות הברית ומאירופה ואתה צודק.

מיכאל ביטון: אין כאן מיקוח.

מיכאל ביטון: אביר, אתה, שיר ואני, כולנו מסכימים שהמצב הקיים לא ראוי.

מיכאל ביטון: יש שתי אפשרויות: להתווכח על הפתח בדלת שנפתח, האם הוא כזה גדול או כזה קטן.

מיכאל ביטון: אני אומר לכם שכלל רפורמת היבוא היא דבר ענק והתמרוקים, אנחנו פוגשים חסמים.

אביר קארה: אדוני היושב ראש, בסמכותך ובסמכות הוועדה להסיר את הרשימה או להפוך אותה.

אביר קארה: שיתירו שהכול מותר חוץ ממה שהם יאסרו.

אביר קארה: שיסבירו לנו למה הם אוסרים את המוצרים.

אביר קארה: על זה הוויכוח.

אביר קארה: אנחנו לא רוצים שהישראלים יישארו עוד הפעם מאחורי התור ולא יוכלו להביא לכאן אולד ספייס.

אביר קארה: גם אני רוצה להשתמש במוצר אולד ספייס.

מיכאל ביטון: אני אגיד לך על זה משהו.

מיכאל ביטון: כאשר משרד מביא אליך חוק, הוא רוצה להתקדם אתך.

מיכאל ביטון: אם אתה אומר לו שזה לא מתאים או אתה מתקן, או שמסכימים ומתקדמים או שהוא אומר נדחה את זה לאחרי חוק ההסדרים.

אביר קארה: לא.

אביר קארה: אנחנו לא רוצים לדחות.

מיכאל ביטון: המשרד יכול להגיד, טוב, נטפל בזה פעם אחרת.

סימון דוידסון: תסתכלו על הרשימה עם הפרטים שאסור להביא.

סימון דוידסון: אל תסתכלו רק על מה שמותר להביא.

סימון דוידסון: נושא של מכון התקנים, אתם אומרים לי שיש עוד מעבדות.

מיכאל ביטון: יש עוד מעבדות.

מיכאל ביטון: כן.

סימון דוידסון: כל חמש המעבדות הן של משרד הבריאות?

סימון דוידסון: לא.

מיכאל ביטון: חברת הכנסת מיכל שיר.

מיכאל ביטון: אסנת, אני אתן לך עוד מעט.

מיכל שיר סגמן: תודה רבה.

מיכל שיר סגמן: אני מסתכלת על הרשימה, כאישה, עם כל הכבוד לאולד ספייד אדוני היושב ראש.

מיכאל ביטון: הוא טוען שהוא לא יודע מה זה פודרה דחוסה.

מיכל שיר סגמן: אבל נשים משתמשות הרבה בפודרה רגילה, יש דבר כזה, שיעור אצלי אחרי הישיבה.

סימון דוידסון: את משתמשת בדחוסה או רגילה?

מיכל שיר סגמן: הבוקר השתמשתי בדחוסה, אם אתה ממש רוצה לדעת.

מיכל שיר סגמן: יש כאן פודרה דחוסה ויש כאן סומק דחוס.

סימון דוידסון: ודיאודורנט ללא אלומיניום.

מיכל שיר סגמן: נגמרה הסוללה בסלולר שלי, אז אני לא יכולה לראות.

מיכל שיר סגמן: יש כאן רשימה שלמה של מוצרים נשיים.

מיכל שיר סגמן: אני לא יודעת אם אתם מודעים לכמה כסף נשים מוציאות על איפור בשנה.

מיכל שיר סגמן: 5,000 שקלים בשנה?

מיכל שיר סגמן: 10,000 שקלים בשנה?

מיכל שיר סגמן: אלה הסכומים.

מיכל שיר סגמן: זה הון עתק.

מיכל שיר סגמן: אני מסתכלת על הרשימה הזאת ואדוני היושב ראש, המשמעות של זה היא שאם אנחנו מאפשרים לדבר הזה לקרות - החוק הוא חוק מבורך - אם בדלת האחורית אנחנו לוקחים עדיין את הכספים המשמעות היא שגם גברים עם אולד ספייס אבל הרבה מאוד נשים ימשיכו לשלם הון תועפות על מוצרים שעולים בחוץ לארץ משמעותית פחות.

מיכל שיר סגמן: לא קצת אלא משמעותית פחות.

מיכאל ביטון: 70 אחוזים ו-100 אחוזים פחות.

מיכאל ביטון: ראינו את הנתונים.

מיכל שיר סגמן: ואין סיבה שאם בפריז אישה יכולה להשתמש במוצר הזה ולשלם עליו רבע, אני כאן בישראל צריכה לקחת הלוואות כדי לשים סומק דחוס או פודרה דחוסה או כל מוצר אחר.

מיכל שיר סגמן: זה לא הגיוני.

מיכאל ביטון: את צודקת.

מיכל שיר סגמן: תסתכל על הרשימה.

מיכאל ביטון: אלה רשימות שאפשר להביא בחוק החדש אבל עם בדיקה.

מיכאל ביטון: האויב של המושלם הוא המושלם ביותר.

מיכל שיר סגמן: הוא כבר עבר בדיקה.

מיכל שיר סגמן: אם זה טוב לאישה פריזאית, זה טוב לאישה ישראלית.

מיכאל ביטון: אני רוצה להגיד לכם משהו כללי.

מיכאל ביטון: אני אומר את זה גם לאביר.

מיכאל ביטון: בסך הכול החוק הזה של רפורמת היבוא, הוא מהפכה כלכלית.

מיכאל ביטון: בתוכו הפרק שהוא רגיש בריאותית, הוא לא התקדם במסיביות ובהיקפים שאנחנו רוצים את שאר הדברים אבל אנחנו רוצים את הרגל בדלת.

מיכאל ביטון: אנחנו רוצים את המגמה.

מיכאל ביטון: מסמיכים את השר.

מיכאל ביטון: אתה בממשלה, אתה יכול לשבת אתו בדיאלוג, תהיה לו סמכות באמצע שנה להכניס מוצרים.

מיכאל ביטון: הממשלה מחליטה.

מיכאל ביטון: נותנים לה את הסמכות.

קריאה: זאת חובה.

מיכאל ביטון: בעוד שנה אנחנו פותחים לעוד מוצרים.

מיכאל ביטון: אני אומר לכם שלא נתקוף עכשיו על מה שאין אלא ננסה לעגן ולהתקדם עם החוק הזה.

מיכל שיר סגמן: לא.

מיכל שיר סגמן: אדוני היושב ראש, אני אגיד לך למה.

מיכל שיר סגמן: כי אף אישה לא תגיד - אני לא מכירה – סליחה, הפודרה הדחוסה שלי, המוצרים הנשיים שלי, הם עולים הרבה כסף.

מיכל שיר סגמן: למה?

מיכל שיר סגמן: כי אלה מוצרים נשיים.

מיכל שיר סגמן: זה קרמים לשיער, זה קרם גוף, זה איפור.

מיכל שיר סגמן: מתי פעם אחרונה שמעת על אישה שאומרת שהלק שלה יקר?

מיכל שיר סגמן: למה?

מיכל שיר סגמן: כי היא אישה והיא לא תצעק את זה.

מיכל שיר סגמן: אז במקרה הרשימה שאנחנו מדברים עליה, תשימו לב, אלה מוצרים נשיים.

מיכל שיר סגמן: אלה מוצרים שנשים צורכות.

סימון דוידסון: למשל ג'ל זה אסור.

סימון דוידסון: הוא לא נמצא ו-90 אחוזים מהבנות משתמשות בו.

מיכל שיר סגמן: המשמעות היא שאם אנחנו לא נוגעים בזה, נשים ימשיכו לשלם יותר ולשתוק.

מיכל שיר סגמן: זה מה שזה אומר.

מיכל שיר סגמן: אין דבר כזה לדחות את זה לאחר כך כי אחר כך זה לא יקרה.

סימון דוידסון: יש לי שאלה.

סימון דוידסון: כמה משתמשות היום ב-לק רגיל?

סימון דוידסון: מעט מאוד.

סימון דוידסון: הרוב משתמשות ב-ג'ל.

מיכל שיר סגמן: מה פתאום?

מיכל שיר סגמן: לא נכון.

מיכל שיר סגמן: לא נכון.

מיכל שיר סגמן: ממש לא נכון.

מיכל שיר סגמן: זה עניין של העדפה אישית ואגב, זה גם עניין של רגישות של עור.

מיכאל ביטון: בסוף אנחנו נצא מכאן קוסמטיקאיות.

מיכל שיר סגמן: אבל אישה קמה כל בוקר לעבודה והיא מתאפרת.

מיכל שיר סגמן: אלה מוצרים יקרים מאוד.

מיכאל ביטון: יש לי ארבע נשים בבית.

מיכאל ביטון: אשתי ועוד שלוש בנות מדהימות.

מיכאל ביטון: אנחנו יודעים מה זה ואת צודקת.

מיכאל ביטון: אני אומר לכם שוב שכחברי כנסת - וכאן נמצא נציג ממשלה, אביר בא עם הממשלה, דחף את מה שניסה לדחוף – התקדמנו ברפורמת היבוא.

מיכאל ביטון: הסיפור של תמרוקים ומזון הוא פחות אינטנסיבי בגלל הרגישות הבריאותית וזה בסדר.

מיכאל ביטון: אנחנו רוצים למשוך לקצה ולעשות את הפיילוט ולפתוח את הלבבות.

מיכאל ביטון: הם זורעים בתוך החוק.

מיכאל ביטון: שר וצוות מקצועי יוכלו להוסיף מוצרים במהלך השנה.

סימון דוידסון: איזה שר?

מיכאל ביטון: שר הבריאות והכלכלה.

מיכל שיר סגמן: ג'ל גילוח לא נמצא כאן.

מיכל שיר סגמן: אבל פודרה דחוסה כן.

אביר קארה: הם ירחיבו בניגוד לעמדת המשרד שלו?

מיכאל ביטון: כן.

מיכאל ביטון: למה לא?

אביר קארה: זאת הסמכה שלהם בליל ההסדרים.

אסנת לוקסנבורג: הרשימה שאת מציינת אותה, זאת רשימה שתאושר במסלול היבוא המקביל המקוצר בלי צורך בקשר עם היצרן ותוכל להיכנס.

אסנת לוקסנבורג: אחרי שנה, גם מוצרים כגון ג'ל גילוח וכולי, יוכלו להיכנס.

מיכאל ביטון: אביר קארה שואל על הקולגייט.

אביר קארה: אדוני היושב ראש, למה שלא הכנסת תאשר?

מיכאל ביטון: אתה יכול.

מיכאל ביטון: אתה דווקא רוצה לתת למשרדים לעבוד.

מיכאל ביטון: אתה לימדת אותנו לא להוסיף בירוקרטיה.

אביר קארה: אנחנו נמצאים במצב שאי אפשר להמשיך כך.

אביר קארה: הציבור הישראלי היום, יוקר המחיה בישראל, אנחנו בין שבע המדינות היקרות בעולם ואתה ואני יודעים שהישראלים לא מרוויחים כמו האירופאים ולא מרוויחים כמו בארצות הברית.

אביר קארה: אין סיכוי שהדבר הזה יימשך.

אביר קארה: אנחנו כאן בשביל להציל את המצב.

אביר קארה: אי אפשר שזה יימשך.

אביר קארה: הם תקעו עזים בליל ההסדרים, מאוד כעסתי על זה בלילה של ההסדרים ואני חושב שהיום אנחנו צריכים להרחיב את זה.

אביר קארה: אני חושב שלוועדה ולכנסת יש תפקיד, להסתכל על החוק, לראות, מה שטוב – צריך להרחיב.

מיכאל ביטון: אבל אמרתי לך מה יכול לקרות.

מיכאל ביטון: הכנסת לוקחת חוק ומתקנת אותו ומשנה אותו.

מיכאל ביטון: אם היא עושה את זה באופן טוטאלי שלא על דעת השר, השר אומר לחבר'ה שלו, תעצרו את התהליך.

מיכאל ביטון: תודיעו לכנסת שאנחנו נקדם את החוק הזה בהמשך.

מיכאל ביטון: זה לא מה שאתה רוצה.

מיכאל ביטון: אתה רוצה שאפילו הקצת הזה יתקדם.

אביר קארה: לא הבנתי.

אביר קארה: זה כאילו נגד הציבור הישראלי?

מיכאל ביטון: לא.

מיכאל ביטון: אתה בא אלינו בטענות.

אביר קארה: בסדר, יש טלוויזיה.

אביר קארה: רואים אותנו.

מיכאל ביטון: אתה נציג הממשלה.

מיכאל ביטון: הבאת לנו חוק צנוע וזה מה שנעשה.

מיכאל ביטון: אתה לא יכול עכשיו לאחוז את המקל משני קצותיו.

מיכאל ביטון: אמרת שאנחנו ממשלה, אנחנו מביאים רפורמה, נביא לכם נוסח חוק, תאשרו אותו.

מיכאל ביטון: הבאתם נוסח חוק ואנחנו עובדים עליו.

מיכאל ביטון: אנחנו לא יכולים להמציא לכם חוק שלא הבאתם.

אביר קארה: כן, אבל אתה יודע שבמקביל כאשר מבקשים כאן כל מיני הרחבות בחקלאות ובכל מיני נושאים, מגיעים לכאן, בסוף אנחנו נביא רפורמה.

מיכאל ביטון: תיקונים.

אביר קארה: את אותם תיקונים צריך לעשות.

אביר קארה: אי אפשר לבוא ולומר שאני רוצה לעשות תיקונים רק בצד אחד.

מיכאל ביטון: הנה, אמרת.

מיכאל ביטון: אתה רוצה שהרשימה החדשה בעוד שנה תאושר כאן?

אביר קארה: לא רוצה בעוד שנה.

אביר קארה: אני רוצה בעוד שלושה חודשים.

מיכאל ביטון: בעוד חצי שנה?

אביר קארה: האזרחים הישראלים לא מחכים לשנה הבאה כדי לדעת אם הבאנו להם תוצאות.

אביר קארה: הם לא מחכים יומיים.

אביר קארה: הם רוצים תוצאות בשבוע הבא.

מיכאל ביטון: בוא אני אתן לך דוגמה לצורת שיפור של חוק שיכול להתקיים כאן בזמן התהליך הזה.

מיכאל ביטון: הם אומרים שאנחנו רוצים עוד שנה להעביר רשימה.

מיכאל ביטון: אנחנו יכולים להגיד להם עוד תשעה חודשים, עוד חצי שנה.

מיכאל ביטון: אנחנו יכולים להגיד להם.

אביר קארה: זה באחריותם להביא רשימה.

מיכאל ביטון: אבל אנחנו רוצים לקצר את מועד הרחבת הרשימה.

מיכאל ביטון: אנחנו יכולים להגיד בחוק שזה יידון בוועדה כאן בעוד חצי שנה עם רשימה חדשה.

מיכאל ביטון: זה סביר.

מיכאל ביטון: אבל אתה לא יכול להמציא חוק שהממשלה לא הביאה אלינו.

מיכאל ביטון: אלה הגבולות.

מיכאל ביטון: אז בוא נתקן את חוק הזה, נעשה אותו טוב יותר ונתקדם.

אביר קארה: זה מה שאנחנו רוצים.

אביר קארה: לתקן אותו.

שי סומך: אני מבקש לדייק.

שי סומך: אני ממשרד המשפטים.

שי סומך: החוק קובע ששר הבריאות חייב להוסיף תמרוקים מסוג איפור, מצאי גילוח, דיאודורנט בתוך שנה.

שי סומך: זאת חובה שלו.

שי סומך: זאת לא סמכות.

מיכאל ביטון: אז אנחנו למשל לוקחים את המשפט הזה ואומרים בתוך חצי שנה מיום הפעלת החוק החדש.

שי סומך: לגבי מוצרים מחלל הפה, הוא יבחן את האפשרות להוסיף.

מיכאל ביטון: וידווח לוועדה בתוך חצי שנה.

אביר קארה: לגבי קולגייט.

אביר קארה: לגבי מוצרים בכלל.

אביר קארה: צריך לזכור שלגבי הפה מדובר בקולגייט.

אביר קארה: בכל העולם אפשר, חוץ מאשר במדינת ישראל.

אביר קארה: לא להאמין.

מיכל שיר סגמן: אתה מדבר על קולגייט ואני שוב חוזרת על אותם מוצרים נשיים.

מיכל שיר סגמן: זאת הזיה.

מיכל שיר סגמן: תראו את הרשימה.

מיכל שיר סגמן: המשמעות היא שהחוק יעבור אבל נשים ימשיכו לשלם יותר על המוצרים.

מיכאל ביטון: אני לא יודע למה אביגדור בא.

מיכאל ביטון: הוא שמע שמועות שעשיתם לי היום ברדק בוועדת הכלכלה.

מיכאל ביטון: הם לא באים לכאן הסדרנים כי הכול כאן בסדר.

מיכאל ביטון: אתם יכולים להיות רגועים.

מיכאל ביטון: רון כץ, ברוך הבא.

מיכאל ביטון: אני רוצה לתת אפשרות להתייחסות לאנשים שנמצאים אתנו ב-זום.

מיכאל ביטון: אמיר עופר שקודם חיפשנו אותו.

מיכאל ביטון: הוא קיים?

מיכאל ביטון: לא קיים.

מיכאל ביטון: אני רוצה לשמוע את אנואר חילף.

אנואר חילף: אני כאן.

מיכאל ביטון: אני רוצה לשאול אותך לגבי הצטרפות למשפחת עמי אירופה במנגנונים הרגולטוריים שלהם, לא רק אימוץ התקן האירופאי.

מיכאל ביטון: משרד הבריאות בא ואומר שאנחנו חושבים שלא רק מאמצים את התקן האירופאי אלא מצטרפים לצוותים ולוועדות שלהם, אבל הם אמרו שזאת היכולת של משרד הכלכלה לבצע את זה.

מיכאל ביטון: מה אתה אומר על זה?

אנואר חילף: קודם כל, העניין הזה עלה גם בעבר מבחינת הצטרפות למערכת ה-ICSMS.

אנואר חילף: היו ניסיונות לבוא ולהתחבר למערכת הזאת והאירופאים לא כל כך התלהבו מהרעיון.

אנואר חילף: הם לא משתפים פעולה בצורה חיובית בעניין הזה וטוענים שהמערכת משרתת את המדינות החברות באיחוד האירופי.

אנואר חילף: אפשר לנסות שוב אבל זה יכול להיות רק כתהליך משלים לרפורמה.

מיכאל ביטון: לא אמרנו מותנה אבל אמרנו מקדמים את ההיצמדות לתקנים האירופאים ועבודה לפיהם, אבל במקביל בונים צורת עבודה עם הגופים השונים שם, סינכרון מידע, הפריה הדדית וכולי.

אנואר חילף: אני מעדכן שהפעולה הזאת של לנסות להתחבר למערכת כן בוצעה ונענתה באופן שלילי.

מיכאל ביטון: זה ספציפית על הקבוצה הזאת אבל אני הערתי הערה כללית.

אנואר חילף: אני מניח על הסכם ההכרה.

מיכאל ביטון: עבודה משותפת להיכנס.

מיכאל ביטון: יש איחוד אירופאי, באים ואומרים אנחנו רוצים להיות משתתפים, לא חברים באיחוד אלא משתתפים בפעילות הרגולטורית בתחומי היבוא עם נציג שלנו .

אנואר חילף: היו ניסיונות כאלה לעשות הסכמי הכרה וזה מקל מאוד על התעשייה.

אנואר חילף: התהליכים האלה לא התקדמו.

מיכאל ביטון: אתם לוקחים את זה כיעד?

אנואר חילף: אני אעביר את זה לשרה ולמנכ"ל.

מיכאל ביטון: אנחנו נרשום את זה גם בסיכום הישיבה ונאמר שהוועדה אומרת ומבקשת משרת הכלכלה ומשר האוצר לצד אימוץ התקן האירופאי והעבודה לפיו לעגן את מערכת היחסים של אנשי המקצוע באופן סדור עם כל גופי הרגולציה האירופאיים שעובדים בתחומי היבוא ולייצר סינכרון, הפריה הדדית ומעמד רשמי של נציג ישראלי בגופים הללו.

מיכאל ביטון: זו בקשה שלנו .

עמיחי פישר: אני מבקש להתייחס לשאלה.

עמיחי פישר: אני ממשרד ראש הממשלה.

עמיחי פישר: אנחנו עזרנו בתהליך וניסינו גם מול אירופה.

עמיחי פישר: בתרופות שבאמת משרד הבריאות עשה צעד מאוד גדול של הכרה הדדית, זה מאוד ברור כי משרד הבריאות נותן אישור ולכן יש הכרה של אירופה באישור של משרד הבריאות.

עמיחי פישר: אומרים באירופה, אנחנו לא נותנים אישור למוצר, זה מוצר בהצהרה, אין כאן מה לעשות הכרה הדדית, זה לא קשור להכרה הדדית ולכן כל הדיבור סביב הכרה, הוא לא כל כך רלוונטי.

מיכאל ביטון: זאת סוגיה אתם עוד תדונו בה מול משרד הבריאות.

מיכאל ביטון: אם מאמצים את שיטת העבודה האירופאית, אז לאמץ אותה עד הסוף.

מיכאל ביטון: אני מסכים עם אביר.

מיכאל ביטון: לא להמציא ואחרי שאימצנו את האירופאים להמציא לעצמנו עוד דברים.

מיכאל ביטון: מה שכן אומר כאן משרד הבריאות ואני מכבד את זה, הכול מידתי.

מיכאל ביטון: יש בריאות הציבור, יש כלכלה צומחת, יש הגדלת היבוא וכולי וכאן בא משרד הבריאות ואומר שאנחנו נקפוץ למים, דברים שבלמנו בעבר, אבל תנו לנו את ההדרגתיות.

מיכאל ביטון: מהי אותה הדרגתיות?

מיכאל ביטון: אנחנו נגדיר בחוק ואיך הדברים ייכנסו.

מיכאל ביטון: אחרי כל מה ששמעת, אסנת, תתייחסי באופן סדור.

אסנת לוקסנבורג: קודם כל, לגבי הנושא של אירופה.

אסנת לוקסנבורג: כמו שאמר עכשיו נציג משרד ראש הממשלה, אירופה לא נותנת אישורים למוצרים.

אסנת לוקסנבורג: היא משתמשת בשיטה של נוטיפיקציה, בשיטה שגם אנחנו מציעים לאמץ בישראל כחלק מהרפורמה הזאת כאשר בעצם ליבואן יש צ'ק ליסט של מה שפעם בדק משרד הבריאות והוא צריך למנות נציג אחראי.

אסנת לוקסנבורג: אותו נציג אחראי צריך לעשות את כל הבדיקות שהכול מיוצר בצורה טובה ואין חומרים מסרטנים ודברים כאלה, והוא מודיע ונכנס לשוק.

אסנת לוקסנבורג: לכן גם באירופה זו הודעה של כניסה לשוק וגם אנחנו בהצעת החוק הזאת מאפשרים למי שיכול לעשות את אותו תהליך שהוא עושה באירופה, שיעשה גם בישראל ויעשה נוטיפיקציה שהוא בדק את כל הדברים והוא יוכל להיכנס בלי בדיקות כי הוא עשה את הכול ואנחנו סומכים עליו.

אסנת לוקסנבורג: אנחנו נבדוק בדיעבד מדגם שנוכל לראות את הדברים.

אסנת לוקסנבורג: זה גם היה הבסיס שדיברנו קודם לכן שבמידה ורוצים להגיע למצב של הכרה הדדית, אפשר לנסות לעשות הכרה הדדית אל מול מדינות אחרות שפועלות באותה צורה ולפי אותם תנאים.

אסנת לוקסנבורג: אנחנו מאוד הקפדנו לעבוד לפי העקרונות האירופאים במסלול הזה.

אסנת לוקסנבורג: באות חברות וטוענות שאנחנו לא מסוגלות לעשות את זה.

אסנת לוקסנבורג: אנחנו לא יודעות לעשות את התהליך של הבדיקה הרגילה במקום משרד הבריאות, אז עדיין השארנו את האופציה שחברה יכולה לבחור אם היא רוצה ללכת למסלול שהיא בעצמה לוקחת על עצמה את הבדיקות, את האחריות ומודיעה לנו, או שהיא עוברת במסלול הרגיל.

אסנת לוקסנבורג: לגבי הנושא של המסלול המקביל.

אסנת לוקסנבורג: אני רק אומר עוד דבר אחד לגבי הנושא שעלה כאן על ידי מר ראובן בילט.

אסנת לוקסנבורג: הניסוח תוקן מאז הנוסח שאתה ראית והוא ניסוח שתואם גם את אירופה ואנחנו לא צופים שום בעיה בהקשר הזה.

אסנת לוקסנבורג: גם היום מביאים מוצרים ביבוא מקביל וגם מביאים משחות שיניים קולגייט ביבוא מקביל.

אסנת לוקסנבורג: הרעיון היה ליצור מצב שמקלים עוד יותר על היבואנים המקבילים.

אסנת לוקסנבורג: היום היבואנים המקבילים צריכים להראות מה ההיסטוריה של אותו מוצר.

אסנת לוקסנבורג: האם הוא נקנה בצורה מסודרת ממישהו שבאמת יודע לטפל בתמרוקים, מה עבר בחיי המוצר.

אסנת לוקסנבורג: אנחנו עוקבים ורואים ועל ידי זה אנחנו יכולים לבוא ולהבין יותר מהו המוצר ומה הוא עבר לאורך חייו לפני שהוא הגיע לישראל.

אסנת לוקסנבורג: הרעיון בהצעת החוק הממשלתית הזאת, כחלק ממהלך גדול שמתבצע בהיבט הכלכלי, זה בעצם ליצור עוד מסלולים שיאפשרו יבוא בצורה מקלה.

אסנת לוקסנבורג: אותו יבוא מקביל בצורה קלה לא צריך לעשות את כל הבדיקות ולהראות את כל הדברים כמו היבואן הרשמי אלא הוא צריך לבוא ולהגיד אני טוען שאני כמו זה שכבר נמצא כאן בארץ.

אסנת לוקסנבורג: כדי שהוא יטען אני כמו זה, הוא צריך להצהיר במסלול המקל, הוא צריך להצהיר שהוא עשה את כל הבדיקות והוא כמו המוצר שקיים בארץ, ולעמוד בעוד בדיקה של מעבדות מוכרות שאחת מהן היא מכון התקנים, ואלה לא בדיקות מאוד מורכבות, לא בדיקות מאוד יקרות, בדיקות מאוד ספציפיות כדי להבטיח כי הוא כאילו לא יודע מה הוא קונה.

אסנת לוקסנבורג: הוא לא יודע אם הוא קונה משהו שאולי יש בו חומר שיכול לגרום לכוויה.

אסנת לוקסנבורג: הוא לא יודע מה שזה כי הוא קנה קופסה סגורה.

מיכאל ביטון: שיהיה כמו המוצר המקביל, המקורי.

אסנת לוקסנבורג: מינימום של בדיקות שהן לא יקרות, שהן מאוד פשוטות, שיכולות להתבצע בלי לעכב את הדברים.

רון כץ: איזה בדיקות?

אסנת לוקסנבורג: אנחנו נפרט.

מיכאל ביטון: רון הצטרף אלינו עכשיו.

מיכאל ביטון: יש מוצר שמגיע לארץ ואני רוצה לייבא אותו ולא נותנים.

רון כץ: נגיד קולגייט.

מיכאל ביטון: לא נותנים לי לייבא אותו כי היבואן כאן, בתיאום ובמונופול מול היצרן, והיצרן לא ייתן לי אישור על המוצר.

מיכאל ביטון: נניח שמכרו המון כאלה באירופה ולמי שיש עודפים, אני אומר לו שיביא לי ואני מביא לארץ.

מיכאל ביטון: בעבר, הבאת לארץ?

מיכאל ביטון: תראה לנו שהיצרן מכיר במוצר.

מיכאל ביטון: היצרן לא נותן כי הוא מגבה את המונופול כאן.

מיכאל ביטון: אתה רק תוכיח שמה שהבאת הוא זהה למה שרגיל.

מיכאל ביטון: צריך בדיקה.

מיכאל ביטון: יש מעבדה.

סימון דוידסון: תשאל איזה מעבדות.

מיכאל ביטון: יש כמה מעבדות.

סימון דוידסון: הם עדיין לא אישרו אותן.

סימון דוידסון: היום רק מכון התקנים.

מיכאל ביטון: נכון.

מיכאל ביטון: זה החוק החדש.

מיכאל ביטון: יהיו כמה מעבדות.

אסנת לוקסנבורג: אני רוצה לענות.

אסנת לוקסנבורג: היושב ראש, אני קיבלתי את רשות הדיבור.

אסנת לוקסנבורג: חיכיתי בסבלנות.

אסנת לוקסנבורג: תגן עלי.

מיכאל ביטון: בבקשה, את צודקת.

מיכאל ביטון: את לא צריכה הגנה.

מיכאל ביטון: את עומדת בפני עצמך.

מיכאל ביטון: את מוגנת בשם החוק.

מיכאל ביטון: אגב, תדעי שמה שאת רואה, זו אווירה טובה.

רון כץ: זה נכון.

מיכאל ביטון: לפחות אלה מתלהבים מהחוק.

מיכאל ביטון: יש ועדות שזה לא קשור לחוק.

אסנת לוקסנבורג: תודה.

אסנת לוקסנבורג: אני אומרת שאותו מסלול הוא מסלול שלא היה קשור למשרד הבריאות.

אסנת לוקסנבורג: משרד הבריאות לא יהווה בו גורם שבעצם לוקח חלק במסלול הזה.

אסנת לוקסנבורג: המסלול הזה קובע את העקרונות, בא ואומר שאותו יבואן או יצרן שצריך לוודא ולהצהיר שהוא בעצם קונה מוצר זהה למה שאושר כאן במדינת ישראל או נכנס בנוטיפיקציה למדינת ישראל, הוא עשה את הבדיקות שהוגדרו בחקיקה הממשלתית הזאת.

אסנת לוקסנבורג: מאותו רגע, הוא יכול להכניס אותו לשוק.

אסנת לוקסנבורג: לגבי מעבדות, על פי בקשה שקיבלנו, אנחנו נבחן מספר מעבדות, שתהיינה מספר מעבדות שתהיינה מוכרות לבצע את הבדיקה הזאת.

אסנת לוקסנבורג: זה לא יהיה רק מכון התקנים אלא יהיו עוד מעבדות.

רון כץ: יש לכם רעיון לגבי המעבדות?

אסנת לוקסנבורג: רגע.

אסנת לוקסנבורג: אנחנו התחייבנו שאנחנו נעשה את זה כחצי שנה.

אסנת לוקסנבורג: זאת אומרת, שכבר תהיה לנו רשימה של מעבדות כחצי שנה לפני כניסת החוק.

אסנת לוקסנבורג: על מנת לעשות את זה, אנחנו צריכים למפות, לעשות קול קורא, לעשות משהו שהוא מה שנקרא שוויוני כלפי מעבדות שונות, לעשות מעין קול קורא, להגיד איזה מעבודות חשובות שיכולות לעמוד בזה, להקים צוות שילך ויבדוק את המעבדות ויראה שהן באמת מעבדות אמינות כדי שנוכל להכיר בהן.

אסנת לוקסנבורג: יש במשרד הבריאות אגף שעוסק בהכרה במעבדות ואנחנו נפעיל את כל כוח האדם כדי לוודא את זה.

אסנת לוקסנבורג: זה יהיה מסלול מקל שבעצם אין בו מעורבות של משרד הבריאות.

אסנת לוקסנבורג: זה לא יהיה באישור משרד הבריאות, זה יהיה באישור של מעבדה וזה ייכנס ללא צורך לעבור אותנו כמשרד בריאות.

אסנת לוקסנבורג: כולנו אזרחים במדינת ישראל וכולנו רוצים כמובן שיוקר המחיה ירד כאן.

אסנת לוקסנבורג: הרפורמה הזאת היא כלי אחד.

אסנת לוקסנבורג: יש עוד כלים כלכליים אחרים בידי רשויות אחרות ממשלתיות כמו רשות התחרות וגורמים אחרים שיכולים להפעיל כלים נוספים.

אביר קארה: נכון.

אביר קארה: הם ממליצים לכם.

אביר קארה: אתם אלה שפועלים נגד.

מיכאל ביטון: אביר, אני קורא אותך לסדר.

אסנת לוקסנבורג: רגע.

אסנת לוקסנבורג: אני אתייחס.

אסנת לוקסנבורג: אנחנו לא אמונים על מונופולים ואין לנו סמכויות לגבי מונופולים.

אסנת לוקסנבורג: אין לנו סמכויות לגבי כללים כלכליים למשק.

אסנת לוקסנבורג: אנחנו לא הגורם.

אסנת לוקסנבורג: הרפורמה הזאת תיתן עוד כלי מסוים.

אסנת לוקסנבורג: אנחנו כולנו רוצים שיוקר המחיה ירד.

אסנת לוקסנבורג: אנחנו גם רוצים להגן על בריאות הציבור כי כמו שאמר כאן על ידי סגן השר, בריאות הציבור זה הדבר החשוב ביותר.

אסנת לוקסנבורג: אנחנו רואים בזה צעד מאוד מאוד גדול.

אסנת לוקסנבורג: אנחנו באים ואומרים שכן, יהיו כאן דרכים שונות להביא תמרוקים למדינת ישראל ברמות בדיקה שונות, באחריות שונה, במעורבות שונה של משרד הבריאות והציבור צריך להבין מה הוא רואה, מה הוא מקבל ולקבל את ההחלטות שלו.

רון כץ: מה זאת אומרת?

רון כץ: זה משפט שהיה מדאיג.

רון כץ: מה זה הציבור מבין ורואה?

אסנת לוקסנבורג: יהיו שני מסלולים.

רון כץ: יהיו סימונים מי עבר את משרד הבריאות ומי עבר מעבדות?

אסנת לוקסנבורג: יהיה סימון.

רון כץ: למה?

רון כץ: אם אתם מאשרים את המעבדה, למה אנחנו צריכים?

אסנת לוקסנבורג: כי אנחנו לא מאשרים את התמרוק.

אסנת לוקסנבורג: אנחנו לא יכולים לאשר משהו.

רון כץ: תרשי לי לשאול שאלה.

רון כץ: אני עכשיו אזרח תמים ורגיל במדינת ישראל.

רון כץ: אני עכשיו ניגש לסופר ורואה שני מוצרים.

רון כץ: מוצר אחד יהיה באישור משרד הבריאות והמוצר השני לא יהיה באישור משרד הבריאות.

רון כץ: אנחנו מראש מסנדלים את כל מה שאנחנו רוצים לעשות.

אסנת לוקסנבורג: לא נכון.

רון כץ: מי יקנה את זה?

אסנת לוקסנבורג: אתה תראה שני מוצרים.

אסנת לוקסנבורג: על אחד יהיה רשום באישור משרד הבריאות ועל השני יהיה כתוב באישור מעבדה מוכרת, שנבדק על ידי מעבדה מוכרת.

רון כץ: אני חושב שזה נושא שאנחנו צריכים לדבר עליו.

אביר קארה: צריך לדבר על הכול.

מיכאל ביטון: אתה יכול לדבר עליו אבל אתה לא תתקדם בחוק הזה.

מיכאל ביטון: אנחנו רוצים שהחוק הזה יתקדם.

רון כץ: זה ברור.

אסנת לוקסנבורג: אסור להטעות את הציבור.

אסנת לוקסנבורג: הציבור צריך לדעת מה משרד הבריאות עושה.

רון כץ: מבחינתנו, אם משרד הבריאות מאשר את - - -

אסנת לוקסנבורג: משרד הבריאות לא מאשר.

מיכאל ביטון: הוא לא חלק מהתהליך.

סימון דוידסון: הוא אישר את המעבדה.

סימון דוידסון: אם הוא אישר את המעבדה, שייקח עליה אחריות.

אסנת לוקסנבורג: לא.

סימון דוידסון: למה אתם מאשרים אותה?

מיכאל ביטון: החוק לא יעבור.

אסנת לוקסנבורג: אנחנו נתנו כלי.

אסנת לוקסנבורג: אתם לא יכולים לבקש ממשרד הבריאות לאשר משהו שהוא לא...

רון כץ: אם אתם מאשרים את המעבדה, מבחינתי מעבדה מאושרת.

מיכל שיר סגמן: הבנים אומרים שבסוף החוק עובר ואזרחי ישראל, ונשות ישראל ימשיכו לשלם על מוצרים.

מיכל שיר סגמן: זה לא יקרה.

מיכל שיר סגמן: שלא יעבור אבל שיעבור בצורה לא טובה?

מיכל שיר סגמן: זאת עבודה בעיניים?

מיכל שיר סגמן: אנחנו לא מעבירים חוקים כדי לסמן וי.

רון כץ: אדוני היושב ראש, אתה רואה מה קורה כאן.

רון כץ: יש כאן סיטואציה שמשרד הבריאות פשוט לא רוצה את החוק הזה.

מיכל שיר סגמן: בדיוק.

רון כץ: שיגידו את זה.

מיכאל ביטון: אני לא חושב כך.

מיכאל ביטון: אני חושב שהוא הגמיש מה שהוא חושב שהוא יכול להגמיש.

אסנת לוקסנבורג: אנחנו חלק מהחקיקה.

רון כץ: הם בוחרים את המעבדות.

רון כץ: שייקחו אחריות על מה שהם בחרו או שלא יבחרו מעבדות.

רון כץ: אי אפשר להחזיק את המקל משני קצותיו.

אסנת לוקסנבורג: אנחנו היינו רוצים שזה יהיה מכון התקנים.

אסנת לוקסנבורג: אנחנו נתבקשנו לעזור ולסייע ולהכיר בעוד מבדות שיכולות לבצע בדיקות מסוימות.

אסנת לוקסנבורג: אנחנו לא בודקים את המוצר מהתחלה ועד הסוף.

רון כץ: תבחרו את המעבדות שאתם סומכים עליהן.

רון כץ: זה אותו דבר.

מיכאל ביטון: יש פה הצעה יצירתית.

מיכאל ביטון: יהיה אפשר לכתוב שזה באישור מעבדה שאושרה על ידי משרד הבריאות?

רון כץ: שזה בדיוק מה שקורה.

אסנת לוקסנבורג: אנחנו נצטרך לשבת במשרד ולבדוק את הנושא.

מיכאל ביטון: כן.

מיכאל ביטון: אישור מעבדה שאושרה על ידי משרד הבריאות.

אסנת לוקסנבורג: מבחינת הדברים, צריך להכיר וצריך להגיד לציבור בדיוק מה שקורה.

אסנת לוקסנבורג: אי אפשר לבוא ולהגיד מסלול שמשרד הבריאות בדק אותו כשמשרד הבריאות לא בדק את המוצר הספציפי.

אסנת לוקסנבורג: אנחנו נותנים רישיונות למוצרים ספציפיים.

אסנת לוקסנבורג: אנחנו נותנים אותם בצורה הקיימת היום, אנחנו נאפשר את זה בצורת נוטיפיקציה.

מיכאל ביטון: אבל אמרת שהתפיסה האירופאית טובה.

מיכאל ביטון: נכון?

אסנת לוקסנבורג: התפיסה האירופאית טובה.

מיכאל ביטון: והתפיסה האירופאית לא בודקת כל מוצר.

מיכאל ביטון: משרד הבריאות האירופאי לא בודק כל מוצר.

אסנת לוקסנבורג: כאן החידוד.

אסנת לוקסנבורג: אירופה לא נותנת להכניס לגבולותיה ולשווק אצלה מוצר שלא עבר נוטיפיקציה ויש לו נציג אחראי שאחראי שבדק את כל הבדיקות הנדרשות.

מיכאל ביטון: זה נעשה.

אביר קארה: באירופה יש שוק של 500 מיליון אנשים, של עוד מדינות והכול פתוח בין המדינות.

אביר קארה: אפשר להעביר מוצרים מאיטליה לצרפת בלי בדיקה.

אביר קארה: זה פשוט לא נכון להגדיר את זה כך.

אסנת לוקסנבורג: את אותו מסלול אנחנו מאפשרים כאן בצורה של נוטיפיקציה.

אסנת לוקסנבורג: אנחנו מאפשרים כאן בצורת נוטיפיקציה את אותו מסלול שמאפשרת אירופה.

מיכאל ביטון: אין בעיה אבל אני מבקש שתעשו את שיעורי הבית שעל המוצר ייכתב נבדק על ידי מעבדה שנבדקה על ידי משרד הבריאות.

אביר קארה: יש להם חמש מעבדות כאלה.

מיכאל ביטון: אם אתם באים לעשות רפורמה ולקדם הגדלת ביבוא מקביל ויבוא אחר של תמרוקים, אבל אתם לא מוכנים להיות חתומים על הרפורמה, כנראה שלא עד הסוף רוצים.

מיכאל ביטון: יש הבדל בין להגיד לי אני רוצה שלביות, עכשיו נביא עשרה מוצרים ובשנה הבאה עוד עשרים כי אנחנו חוששים לבריאות הציבור ונבדוק את זה לאט לאט.

מיכאל ביטון: זה אני מוכן.

מיכאל ביטון: אבל להגיד שזה כבר לא באחריות משרד הבריאות, זה הופך להיות בעיה של משרד הכלכלה ואני לא רואה יכולת אמיתית של משרד הכלכלה לדאוג לבריאות הציבור.

מיכאל ביטון: אם אתם חלק מהתהליך, אתם עד הסוף חלק ממנו.

מיכאל ביטון: אם אתם רוצים שקיפות, שזה לא נבדק על ידי משרד הבריאות, בסדר, אבל נבדק על ידי מעבדה שאושרה במשרד הבריאות, זאת השקיפות.

מיכאל ביטון: הלקוח לא יראה משחת שיניים כן משרד בריאות ואחת משרד הכלכלה.

מיכאל ביטון: אני לא אתן לילד שלי משחת שיניים של משרד הכלכלה.

מיכאל ביטון: אני אתן לו של משרד הבריאות.

אביר קארה: למה?

אביר קארה: בשמים של משרד הכלכלה אתה נותן לו.

אביר קארה: אתה יודע שהבשמים בישראל זולים בגלל שבשמים הם תחת אחריות של משרד הכלכלה.

מיכאל ביטון: אבל יש אישור משרד הבריאות.

רון כץ: אדוני, במשפט אני רוצה להצטרף לדברים החכמים שאמרת.

רון כץ: לכן יש לנו את מיכאל.

רון כץ: יש מעבדות שמאושרות.

רון כץ: תאשרו אותן היום.

רון כץ: אל תחכו שתתנו דרישות בלתי אפשריות למעבדות.

רון כץ: אנחנו רוצים לדעת איזה מעבדות אפשר לעשות היום.

רון כץ: אני לא יודע כמה מעבדות יש היום.

רון כץ: אביר אומר חמש.

אביר קארה: יש להם היום מעבדות מאושרות.

רון כץ: היום אפשר לאשר אותן?

רון כץ: תאשרו אותן היום.

רון כץ: זה מה שאנחנו מבקשים.

אסנת לוקסנבורג: המעבדות מבצעות היום את הבדיקות.

אסנת לוקסנבורג: הן מבצעות בקונסטלציה מסוימת.

אסנת לוקסנבורג: לא בקונסטלציה שנדרשת כאן לפי החוק.

אסנת לוקסנבורג: המעבדות תצטרכנה לקבל, וצריכים לעשות הליך שוויוני מסודר כדי לראות איזה מעבדות.

אביר קארה: כמה זמן צריך כדי לעשות הליך מסודר?

רון כץ: כאן אני מסכים להליך שוויוני.

רון כץ: מה שמתאים לאירופאים, מתאים לישראלים.

אסנת לוקסנבורג: אנחנו התחייבנו שחצי שנה לפני כניסת החוק לתוקף - - -

רון כץ: למה צריך חצי שנה?

אסנת לוקסנבורג: כי צריך לעשות קול קורא.

מיכאל ביטון: בכל החוקים נתנו זמן היערכות.

אסנת לוקסנבורג: צריך לבחון את הבקשות, להקים צוות שיבדוק את המקומות.

מיכאל ביטון: אנחנו משנים גם למשרד הכלכלה וגם למשרד הבריאות את צורת העבודה.

מיכאל ביטון: אנחנו לא רוצים חאפרים.

מיכאל ביטון: אתמול היה כאן מנכ"ל משרד הכלכלה.

מיכאל ביטון: אתה פותח את היבוא, אתה רוצה הרבה מוצרים אבל אתה בודק כמה מפקחים יש לו ואיך הוא נערך.

מיכאל ביטון: אז הוא צריך לקלוט מפקחים ולקלוט מעבדות.

מיכאל ביטון: רוצים לתת להם זמן היערכות.

רון כץ: אין בעיה אבל אני אומר שאם יש מעבדות שעובדות היום, תתחיל איתן ותפתח קול קורא לכל השאר.

רון כץ: אין בעיה.

רון כץ: זה לא מפריע.

רותי אלגוזי: המעבדות המוכרות, הן מוכרות לביצוע בדיקות אנליטיות בלבד.

רותי אלגוזי: כלומר, בדיקות רטובות במעבדה.

רותי אלגוזי: מה שאנחנו מבקשים ממכון התקנים ומהמעבדה המאושרת בעתיד זה לא רק בדיקות רטובות על פי תקנים.

רון כץ: כמה זמן לוקח לעשות קול קורא?

אסנת לוקסנבורג: אמרנו.

אסנת לוקסנבורג: אנחנו מבחינתנו התחייבנו שעד ה-1 ביולי נביא רשימה.

מיכאל ביטון: זה בסדר.

רון כץ: אפשר לדעת מה התנאים שתדרשו לקול קורא?

אביר קארה: יש רשות להסמכת מעבדות בישראל.

מיכאל ביטון: אביר, אתה לא תפריע לחבר כנסת אחר.

אביר קארה: יש רשות להסמכת מעבדות.

אביר קארה: למה היא צריכה להסמיך?

מיכאל ביטון: אביר, אני קורא לך לסדר פעם שנייה.

מיכאל ביטון: עכשיו רון כץ מדבר.

מיכאל ביטון: אתה לא תשתלט על הדין.

רון כץ: מה שאמרתי, אם רוצים לתת את הזמן לקול הקורא ואני מבין את זה ואני בעד לפתוח את זה כמה שיותר ולעשות קול קורא כמה שיותר רחב, אבל את הקריטריונים לקול הקורא כבר אפשר לקבל.

רון כץ: אפשר להבין מה הקריטריונים ולפחות מה מבקשים מהמעבדות.

אביר קארה: הם לא יודעים.

אביר קארה: הם רוצים להוציא קול קורא.

מיכאל ביטון: תן להם לענות.

מיכאל ביטון: אביר, אני קורא אותך לסדר 2.5.

מיכאל ביטון: בסוף נגיע לשלוש.

אסנת לוקסנבורג: יש כאן סיטואציה שאנחנו כמשרד התחייבנו שניתן את כל הכלים לחוק הזה ולמסלול הזה לעבור כולל חצי שנה לפני כניסת החוק שידעו מה המעבדות.

מיכאל ביטון: תאמיני לי, זה זמן סביר.

מיכאל ביטון: הלוואי וממשלת ישראל הייתה מקדמת דברים כך.

אביר קארה: זה סביר מאוד.

אביר קארה: מה שמדאיג אותי זה שהם לא יודעים מה הקריטריונים שהם רוצים כשמאמצים תקן אירופאי.

אסנת לוקסנבורג: יצטרכו לבנות כאן את הדרישות בכל דבר ודבר.

אביר קארה: זה מה שמדאיג אותי, הדרישות הישראליות הן מקשות.

אביר קארה: לא סתם אנחנו הכי מחמירים בעולם.

מיכאל ביטון: תהיה לאסנת ולרותי עוד הזדמנות.

מיכאל ביטון: יש שלושה אנשים שידברו עכשיו ברצף, כל אחד שתי דקות ב-זום, ואחרי כן אנחנו ננוע להתחלת הקראת החוק.

מיכאל ביטון: סעיפים לא מוסכמים אנחנו נסמן אותם אבל נתחיל לנוע להקראה.

מיכאל ביטון: נציג היצרנים, ליאור לוי.

מיכאל ביטון: אחריו צוריאל עובדיה, אתי פלר ונירית הראל.

מיכאל ביטון: ארבעה אנשים, כל אחד שתי דקות בבקשה.

מיכאל ביטון: לא להגיד שום דבר שכבר נאמר על ידי אחרים.

מיכאל ביטון: רק ממוקד לעניין שלכם, שאתם רוצים למקד אותו.

ליאור לוי: בוקר טוב.

ליאור לוי: אני תעשיין, חבר הנהלת ענף התמרוקים בהתאחדות.

ליאור לוי: אני מודה לך על זכות הדיבור אדוני היושב ראש.

ליאור לוי: אני רוצה לומר לסגן השר קארה שאנחנו לא חוששים לדבר בשום מקום ובשום מצב.

ליאור לוי: אבל תודה לך על הדברים החמים שלך סגן השר קארה לטובת התעשייה.

ליאור לוי: בכל מקרה, עמדת התעשייה הישראלית היא שאנחנו לא מתנגדים לרפורמת התמרוקים למעט בקשה אחת והיא למנוע אפליה ספציפית רעה מהותית בהשוואה ליצרנים באירופה והיא הנושא של רישיון יצרן שהוא חלק מרישיון העסק.

ליאור לוי: על פי הרגולציה באירופה, מפעל תמרוקים לא נדרש בתהליך רישוי עסק שלו לרישיון יצרן ממשרד הבריאות המקומי.

ליאור לוי: שם מסתפקים בהצהרה עצמית של היצרן שבא ואומר שיש לו מערכת בטיחות או מערכת איכות שנקראת איזו 22716.

ליאור לוי: כאן, נכון להיום, נדרש היצרן, גם לפי הרפורמה, ברישיון יצרן מטעם משרד הבריאות כחלק מתהליך הרישוי.

ליאור לוי: זה גורם לכך שלא רק שצריך לעמוד ברישיון אלא שכל רוקח יכול להחליט עם עצמו ובעצמו מה הסטנדרט שהוא רוצה מהמפעל בכל פעם שהוא מחדש את הרישיון.

ליאור לוי: לכן העמדה שלנו היא שהיות והדבר הזה לא סביר והוא לא הדדי מול היצרנים באירופה, ואנחנו בסופו של דבר עוסקים ביצרנים מול יצרנים ולא ביצרנים מול יבואנים, והיום, כאשר ברור שתעשיית התמרוקים בישראל היא כבר תעשייה בוגרת, רצינית, שעשתה דברים יפים, הוכיחה את עצמה רק עכשיו במשבר הקורונה, אנחנו חושבים שכעת, ברפורמה החדשה צריך לשנות את הדבר ולהוריד את הצורך ברישיון יצרן מטעם משרד הבריאות לטובת רישוי עסק.

ליאור לוי: לחילופין, אם חלילה חס לא תתקבל בקשתנו, להגדיר את התקן הבין-לאומי, איזו 22716, כתנאי יחידי שאותו יצרן צריך לעמוד בו לטובת קבלת רישיון.

ליאור לוי: תודה.

מיכאל ביטון: האמירה שלך הייתה חדה, מדויקת, בהירה וקצרה.

מיכאל ביטון: תודה לך.

מיכאל ביטון: אתם תרשמו את השאלה שלו ובסוף הסבב הזה תשיבו.

צוריאל עובדיה: אני מחברת איינשטיין צור.

צוריאל עובדיה: אני חושב שאני יכול לתת לכם היום תמונה.

צוריאל עובדיה: אני הייתי שותף לכל דיוני הוועדות עד היום.

צוריאל עובדיה: אנחנו מייבאים עם עוד מספר רב של יבואנים יבוא מקביל.

צוריאל עובדיה: נגיד גם לחבר הכנסת קארה, קולגייט , שמפו הד אנד שולדרס, דיאודורנטים.

צוריאל עובדיה: כל מה שאתם הזכרתם כאן ואמרתם שאין יבוא מקביל, הוא קיים והוא קיים בצורה בטוחה וטובה.

צוריאל עובדיה: תכף נגיע לשאלה למה המחירים לא יורדים.

צוריאל עובדיה: בסוף תאבדו את העיקר בוועדה.

צוריאל עובדיה: מדברים על רפורמה, מדברים על בריאות הציבור ומדברים על יוקר המחיה.

צוריאל עובדיה: נלך מהסוף להתחלה, יוקר המחיה.

צוריאל עובדיה: יוקר המחיה לא יורד מסיבה אחת פשוטה.

צוריאל עובדיה: רשתות השיווק – תשמעו טוב מה אני אומר – מעדיפות לקנות היום שמפו ב-15 שקלים ולמכור ב-30 מאשר לקנות מיבואנים כמוני ב-7 שקלים ולמכור ב-15 שקלים כי אז הם מרוויחים 15 שקלים לשמפו ולא 7 או 8 שקלים.

אביר קארה: זה גם בחקלאות.

אביר קארה: רשתות השיווק הן אשמות.

מיכאל ביטון: יש דבר אחד לוגי שאתה לא יכול להתעלם ממנו.

מיכאל ביטון: אם תפוח יצא בארבעה שקלים ואתה לא יודע מה יהיה המחיר ללקוח, מישהו השפיע על המחיר ללקוח.

מיכאל ביטון: האם ההשפעה הזאת סבירה או לא סבירה, האם יש תחרות ראויה ברשתות המזון – לא.

מיכאל ביטון: אחוז השליטה של רשתות המזון של ארבעה-חמישה רשתות הוא בעיקרון פרטו, שולט במשק כולל שיש להם את האפשרות לאריזה ולשיווק וסיטונאות של ירקות ופירות.

אביר קארה: יש עלויות.

מיכאל ביטון: לא.

מיכאל ביטון: הם לקחו גם את הסיטונאות.

אביר קארה: יש עלויות לדבר הזה.

אביר קארה: גם גרעין שאתה זורע עולה 10 אגורות.

מיכאל ביטון: אבל לא נעשה פיקוח על רשתות המזון?

מיכאל ביטון: הן פטורות מפיקוח?

אביר קארה: חד משמעית.

אביר קארה: כל מונופול צריך לרסק.

מיכאל ביטון: יפה מאוד.

מיכאל ביטון: בזה אנחנו מסכימים.

מיכאל ביטון: צוריאל, תגיע לנקודה אחי.

מיכאל ביטון: אל תיתן לנו נזיפות אלא תגיד לנו מה אתה ממליץ.

אביר קארה: הוא נהנה תמיכת משרד הבריאות.

צוריאל עובדיה: אני אגיד לכם על מה אני ממליץ אבל אתם חייבים להבין את התמונה הכללית.

צוריאל עובדיה: זאת הנקודה.

צוריאל עובדיה: מעל 15 שנים מייבאים קולגייט – כל הזמן אתם מדברים על קולגייט – ומייבאים את כל המוצרים שהזכרתם למדינת ישראל.

צוריאל עובדיה: אני היום מוכר קולגייט בארבעה שקלים, בשלושה שקלים, גם בפחות.

מיכאל ביטון: איך לא שמענו עליך?

מיכאל ביטון: כולנו היינו הולכים לקנות אצלך.

מיכאל ביטון: לדעתי תפתח חנות, כולנו אצלך מחר.

צוריאל עובדיה: אני אענה לך.

צוריאל עובדיה: שופרסל רכשה ממני, כל רשתות השיווק רכשו ממני עד היום וזאת עובדה מה שאני אומר.

צוריאל עובדיה: אבל הם רכשו ממני כקלף מיקוח מול היבואן.

צוריאל עובדיה: אפשר להעביר אותם, אין את כל המגוון ואי אפשר להביא את כל המגוון מאירופה.

קריאה: זה יצור נדיר, לדעתי הוא היחיד במדינה שעושה יבוא מקביל.

אביר קארה: זה שוק פתוח.

אביר קארה: זה שוק חופשי לחלוטין.

אביר קארה: זה שוק פתוח ליבוא חופשי לחלוטין.

מיכאל ביטון: אביר קארה, אני קורא אותך לסדר 2.8.

מיכאל ביטון: זה מגיע עד 3.

צוריאל עובדיה: אני רוצה שתבינו נכון מה אני רוצה לומר.

צוריאל עובדיה: כרגע קיים יבוא מקביל המון שנים למדינת ישראל.

צוריאל עובדיה: זה שרשת שופרסל בחרה לקנות ממני פעמיים במשך 15 שנים וללכת להוריד אצל היבואן את המחיר ולא להוריד אותו לצרכן, זה עניין שלה.

צוריאל עובדיה: מה שאנחנו רוצים להציע לנושא של היבוא המקביל, של יוקר המחיה יותר נכון, אם יש אפשרות לחייב רשתות לרכוש יבוא מקביל כי הוא קיים אצל מספר יבואנים לא קטן במדינת ישראל, פשוט אתה צריך להחליט אם לקנות יבוא מקביל או לקנות את המוצר של היצרן.

מיכאל ביטון: זאת כמעט הצעה של בין לנין לסטאלין.

אביר קארה: כן, זה קומוניזם.

אביר קארה: אתה היבואן המקביל היחידי בישראל.

אביר קארה: אם היה אפשר לעשות יבוא מקביל, רמי לוי היה מביא קולגייט.

אביר קארה: הוא היה מחכה לך?

מיכאל ביטון: אם הייתי נותן לך עצה עסקית, היית פותח סופר עם כל המוצרים שלך ושובר את השוק.

צוריאל עובדיה: יש רשת של רמי לוי שאתה יכול להיכנס ולראות שם את כל המותגים שהזכרתם, כולל חבר הכנסת קארה שיכול ללכת לשם ולראות שם את כל המוצרים.

צוריאל עובדיה: לסיום אני אומר דבר אחד.

צוריאל עובדיה: הנושא שקיים היום בנוהל, הוא נוהל רגיל שאפשר לייבא את כל המוצרים.

צוריאל עובדיה: לנו כיבואנים, לקמעונאים ולצרכן יש את בטיחות הציבור כי אני קונה מספק שקנה מהיצרן.

צוריאל עובדיה: מה הבעיה בזה?

צוריאל עובדיה: למה אני צריך להיות יד חמישית בשוק הכרמל או באיזו בסטה באירופה?

צוריאל עובדיה: הרי אני אמור לשלם יותר אם המוצר עבר כמה ידיים.

צוריאל עובדיה: זה אומר שאו שהמוצר פג תוקף או שתוקף קצר או תנאי אחסנה לא נאותים.

צוריאל עובדיה: אין לי את האפשרות לדעת את הדברים האלה.

מיכאל ביטון: בניגוד לאביר קארה, אתה נתת לנו מבט רענן על הנושא הזה.

מיכאל ביטון: תודה רבה לך.

מיכאל ביטון: אנחנו עוד נשמע אותך.

מיכאל ביטון: אתי פלר, יושבת ראש הרשות להסמכת מעבדות.

מיכאל ביטון: תהיו מוכנים להקראה עוד חמש דקות.

אתי פלר: בוקר טוב אדוני היושב ראש, חברי הכנסת, סגן השר.

מיכאל ביטון: כבר יש לנו פגישה יומית.

אתי פלר: נכון.

אתי פלר: לא נותנים לי לבוא לכנסת.

מיכאל ביטון: יום אחד, יום אחד.

אביר קארה: היום פותחים את זה.

אביר קארה: אנחנו רוצים להעביר את כל הסמכת המעבדות אליה.

אביר קארה: היא הרשות המתאימה.

מיכאל ביטון: יום אחד תבואי.

מיכאל ביטון: בבקשה, אתי.

אתי פלר: התשובה שלי לדייק את נושא המעבדות היא חמש-חמש.

אתי פלר: יש חמש מעבדות – מכון התקנים ועוד ארבע מעבדות.

אתי פלר: כמו שסגן השר אמר, הרשות הלאומית להסמכת מעבדות מסמיכה מעבדות בישראל.

אתי פלר: יש לה היום חמש מעבדות.

מיכאל ביטון: לא שומעים.

מיכאל ביטון: אני אתן לך בהמשך.

מיכאל ביטון: תשפרי את הקול.

אתי פלר: עכשיו שומעים?

אתי פלר: יש היום במדינת ישראל חמש מעבדות פרטיות שמוסמכות לבדיקות קוסמטיקה.

אתי פלר: יש כתריסר מעבדות שכבר מוכרות על ידי משרד הבריאות לבדיקות מים ומזון, לבדיקות כניסה של הנמלים וגם לבדיקות פיקוח על השוק.

אתי פלר: זאת אומרת, המעבדות המוסמכות, ככל שהמדינה, משרד הבריאות יחליט שהן צריכות להרחיב את הבדיקות שלהן – ואגב, גם היום בחלק מהנושאים הן מחויבות לבדוק גם ניירת ותעודת הבדיקה שהן נותנות מחויבת לכלול התייחסות גם למידע מהיצרן ולתוויות של היצרן.

אתי פלר: תשתית של מעבדות מוסמכות פעילה בישראל קיימת כבר מ-1997 וכדאי מאוד לנצל את המערכת הקיימת שממילא משרד הבריאות משתמש בה באופן שוטף לאכיפה.

אתי פלר: נקודה אחרונה.

אתי פלר: מעבדות מוסמכות שמוכרות על ידי משרד הבריאות ומוצאות כשל במוצר שהן בודקות, מחויבות לדווח מיידית ובמקביל ללקוח שקנה את הבדיקה או ליבואן ולמשרד הבריאות, למחלקת המעבדות.

אתי פלר: תודה אדוני היושב ראש.

מיכאל ביטון: תודה לך אתי.

מיכאל ביטון: תמיד את סדורה ומדויקת.

מיכאל ביטון: דוקטור נירית הראל, בעלים של דוקטור פישר, יבואן תמרוקים.

נירית הראל: שלום.

נירית הראל: תודה על רשות הדיבור.

נירית הראל: אדוני היושב ראש, אני רוצה לומר שאני שעתיים וחצי מקשיבה לדיון, שתי דקות נתנו לליאור לוי ושתי דקות לי, לתעשייה הישראלית לדבר, ושעתיים ו-25 דקות דיברו רק על יבוא.

מיכאל ביטון: לא.

מיכאל ביטון: את לא התעשיינית היחידה.

מיכאל ביטון: דיברו כמה תעשיינים.

נירית הראל: דיבר ליאור לוי וסגן השר קארה ייצג אותנו בכבוד וגם אתה היושב ראש ייצגת את העמדה שלנו אבל בכל זאת אני חושבת שמתוך מכלול הזמן, ראוי לתת לנו יותר מארבע דקות זכות תגובה.

נירית הראל: בכל מקרה, אנחנו בהחלט צופים פני עתיד.

נירית הראל: לענייננו ובכל זאת להזכיר את העבר.

נירית הראל: אנחנו כבר מתמודדים עם יבוא מסיבי של מוצרים.

נירית הראל: 60 אחוזים משוק התמרוקים הוא יבוא ורק 40 אחוזים ייצור מקומי כאשר זכות החדשנות שלנו, האיכות והייחודיות אנחנו עומדים בתחרות בכבוד ומובילי שוק, כל החברות שנמצאות כאן ואחרות שאתם רואים על המדפים.

נירית הראל: יש לנו שיח פתוח עם משרד הבריאות והוא מתקיים לאורך כל השנים.

נירית הראל: יש לנו חילוקי דעות אבל אנחנו מגיעים להבנות והסכמות.

נירית הראל: גם התקנות האלה, אני חושבת שהן תוצאה של דיונים ארוכים שחלקם נעשו בכנסת וחלקם בחדרים סגורים.

נירית הראל: כיצרנים יש לנו אחריות מאוד גדולה לגבי המוצרים ללא התקנות החדשות והתקנות החדשות מעמיסות עלינו אחריות גדולה יותר עם הנציג האחראי ותיק בטיחות שאנחנו צריכים להגיש ונדרש באיחוד האירופי.

נירית הראל: אנחנו מאוד בעד זה כי גם לפני כן לקחנו את האחריות על המוצרים שלנו ואנחנו בעד התקנות החדשות ובלבד שהדרישות מהתעשייה הישראלית יהיו זהות לתעשייה ביבוא.

נירית הראל: מה שדורשים מהמפעל בצרפת, בתורכיה או באנגליה, שידרשו מאתנו את אותן דרישות.

נירית הראל: הזכיר לי אור לוי את הנושא שבאירופה אין דרישה למפעל עצמו, מה שנקרא רישיון תמרוקים כללי על ידי רוקח מחוזי אלא לעמוד בתקן איזו.

נירית הראל: אנחנו חושבים שגם בישראל צריך לבטל את הנושא הזה של רישיון תמרוקים כללי אלא שנעמוד בתקן איזו.

נירית הראל: באירופה זה אפילו הצהרה עצמית שהיצרן מצהיר שהוא עומד בתקן.

נירית הראל: הוא אפילו לא תמיד נבדק.

נירית הראל: דבר שני שאנחנו רוצים זאת נוטיפיקציה, פורטל ישראלי למוצרים המיוצרים בארץ ומשווקים רק בישראל.

נירית הראל: לא משווקים באירופה.

נירית הראל: אני חושבת שזה נמצא בתקנות בצורה כמעט מלאה אלא שצריך לדאוג שנוכל באותה דרך שהיצרן האירופאי מגיש את המוצרים שלו, גם אנחנו להגיש.

נירית הראל: זה חשוב גם מבחינת יכולת תחרותיות בשוק כי אם אנחנו צריכים לעבור את המסלול המלא שלוקח זמן והוא עושה נוטיפיקציה ולמוחרת הוא בשוק, אפשר להבין והזכיר את זה דווקא אחד היבואנים, שאז מוצרי הגנה משמש מקבלים רישיון בחורף, דבר שהוא לא הגיוני.

נירית הראל: המסלול הקיים שאמרו שהוא יישאר.

נירית הראל: חשוב מאוד.

נירית הראל: מרבית הענף שלנו הם יצרנים קטנים ובינוניים שלא יעמדו בנוטיפיקציה, במסלול החדש.

נירית הראל: זה מסלול יקר, זה דורש היערכות, זה דורש כוח אדם וזה דורש בדיקות עם עלויות גבוהות.

נירית הראל: חשוב להשאיר את המסלול הזה פתוח במקביל ליצרנים הקטנים והבינוניים שלא לדבר על כך שבמקום אחר צריך לדבר על מענקים כדי לעזור להם לעבור לשלב הזה כי יש כאן שינוי במבנה ארגוני ובתהליכים שנמצאים בתוך המפעל.

נירית הראל: הדבר הנוסף.

נירית הראל: באירופה אין אגרות על בקשה לתמרוק חדש.

נירית הראל: בנוטיפיקציה שולחים לפורטל.

נירית הראל: בניגוד למה שקורה היום כאשר יושבים רוקחים במשרד הבריאות ובודקים בקשה-בקשה, כאן זה רק דיווח בדרך אלקטרונית.

נירית הראל: גם את האגרות בישראל אנחנו מבקשים לבטל.

נירית הראל: אני רוצה להודות לכל שהיה כאן בזכות התעשייה הישראלית, למרות הביקורת שאמרתי קודם.

מיכאל ביטון: תודה רבה לך.

מיכאל ביטון: באמת אמרת דברים חשובים.

אביר קארה: היא אמרה דברים מדויקים.

מיכאל ביטון: אמרת דברים חשובים ואני רוצה התייחסות לדבריה, גם יש דברים שאתם הולכים לבדוק את עצמכם.

מיכאל ביטון: אתם לא חייבים להגיד שזה פתוח אבל תעשו בדיקה.

מיכאל ביטון: החוק לא יסתיים עכשיו.

מיכאל ביטון: תתייחסו ונעבור להקראה.

צחי ברקוביץ: כבוד היושב ראש, אני מרשות התחרות.

צחי ברקוביץ: אשמח להתייחס לדברים.

מיכאל ביטון: בסדר.

מיכאל ביטון: אתה הבא בתור.

אסנת לוקסנבורג: כמו שאמרנו קודם, מערכת הנוטיפיקציה תאפשר גם לתעשייה הישראלית להשתמש בה ובעצם לעשות בצורה דומה.

אסנת לוקסנבורג: מתוך התחשבות בתעשייה הישראלית היותר בינונית וקטנה, אנחנו השארנו את המסלולים הקיימים.

מיכאל ביטון: משאירים את המסלולים הקיימים.

אסנת לוקסנבורג: כן.

אסנת לוקסנבורג: לגבי ה-איזו.

אסנת לוקסנבורג: אנחנו עושים היום פיקוח על המפעלים בהתאמה לאותו איזו.

אסנת לוקסנבורג: אנחנו נשב עם התעשייה ונראה איזה ניסוחים.

מיכאל ביטון: ומה לגבי רישיון יצרן?

אסנת לוקסנבורג: כיום קיים רישיון יצרן, זה חלק מיכולת הפיקוח והאכיפה של המשרד.

אסנת לוקסנבורג: אני מזכירה שדיברנו גם על הנושא של איזון הרפורמה הזאת עם פיקוח ואכיפה.

אסנת לוקסנבורג: אנחנו נשב עם התעשייה הישראלית.

מיכאל ביטון: ממש בימים הקרובים.

אסנת לוקסנבורג: בימים הקרובים.

מיכאל ביטון: אני אסביר לך את המשפט.

מיכאל ביטון: אנחנו בעד היבוא ובעד תחרות ביבוא.

מיכאל ביטון: חס ושלום שזה יפגע ביצרנים המקומיים.

אסנת לוקסנבורג: אנחנו מסכימים.

מיכאל ביטון: חס ושלום.

מיכאל ביטון: ולכן אנחנו נושיט יד להגדלת היבוא וכולי אבל אם נראה פגיעה ביצרן המקומי, זה יבלום אותנו.

אביר קארה: היום יש פגיעה מסיבית ביצרן המקומי.

אביר קארה: על אף שהיבוא חסום, יש פגיעה מסיבית ביצרן המקומי.

מיכאל ביטון: ואומר זאת אחד שהוא בעד.

אביר קארה: יש להם עלויות רישיון פי ארבע או פי חמש.

אסנת לוקסנבורג: לא על ידי משרד הבריאות.

אסנת לוקסנבורג: אני לא יודעת על איזה דברים מדברים.

מיכאל ביטון: בסדר, זאת הערה.

מיכאל ביטון: אבל את גם הולכת לבדוק.

מיכאל ביטון: זאת תשובה מספקת לשלב הזה.

אסנת לוקסנבורג: כמו שאמרתי קודם, אנחנו עובדים עם התעשייה לאורך כל השנים, אנחנו מודעים לצרכים שלהם וכמו שפעלנו בנושא של תעשיית התרופות בישראל, אנחנו גם רוצים לעזור לתעשיית התמרוקים בישראל.

מיכאל ביטון: תודה.

מיכאל ביטון: אני רוצה לעבור להקראה.

מיכאל ביטון: רשות התחרות.

מיכאל ביטון: שהיא לא תיעלב, אתה גם תדבר שתי דקות.

צחי ברקוביץ: תודה.

צחי ברקוביץ: אני אהיה מאוד קצר.

מיכאל ביטון: חברי כנסת במליאה יש להם נאומים בני דקה.

מיכאל ביטון: אם הוא מעניין, היושב ראש נותן להם שתי דקות.

צחי ברקוביץ: אני אתייחס בצורה מאוד קצרה.

צחי ברקוביץ: אני ראש תחום מזון ברשות התחרות.

צחי ברקוביץ: אני אשמח להתייחס לדברים כי הועלו כאן טענות שחוזרות ועולות בכל הנושאים וחשוב שתכירו את המידע ואת העובדות שאנחנו בדקנו.

צחי ברקוביץ: אני הסברתי בדיון הפתיחה של הרפורמה שהתחום של הטואלטיקה – ואפילו הצגת מצגת – הוא מאוד ריכוזי.

צחי ברקוביץ: זה לא חדש לכולם.

צחי ברקוביץ: הוא נשלט בידי מעט שחקנים.

צחי ברקוביץ: חלק מהם הם יבואנים וחלק מהם הם יצרנים.

צחי ברקוביץ: זה לא משנה לצרכן על ידי מי התחום נשלט, אם הוא יצרן או צרכן, התוצאה הרבה פעמים היא זהה – המחיר גבוה.

צחי ברקוביץ: בסופו של דבר זאת המציאות, בין אם זה יצרן או בין אם זה יבואן.

צחי ברקוביץ: יש שוק מאוד ריכוזי.

צחי ברקוביץ: היבוא המקביל לא מצליח להיכנס היום ולהוות רסן תחרותי משמעותי כי הוא זניח.

צחי ברקוביץ: קשה לייבא מוצרים ביבוא מקביל.

צחי ברקוביץ: צור שדיבר כאן קודם, צודק.

צחי ברקוביץ: קשה לו להיכנס לרשתות השיווק כי רשתות השיווק צריכות כמויות וצריכות זמינות וצריכות ודאות.

צחי ברקוביץ: יבוא מקביל היום, לרוב מבוסס על אופורטוניזם ועל הזדמנויות וקשה ליבואנים המקבילים ויש מעט מאוד מהם.

צחי ברקוביץ: אם מחר ייכנסו עוד יבואנים מקבילים, אני מניח שהכמות תעלה, היכולת להסתמך, אם יהיה קל יותר לייבא ביבוא מקביל – יהיה קל יותר להסתמך על יבואנים מקבילים.

צחי ברקוביץ: אם הכמויות של היבוא המקביל יגדלו, הם ירסנו בצורה יותר טובה את התחרות כי מדובר במוצרים עם ריכוזיות בהן היבוא המקביל הוא סופר חשוב לתחרות.

צחי ברקוביץ: אני חייב להגיד שאפשר לקחת את זה קצת בקורטוב של ציניות, שיבואן מקביל מתנגד לרפורמה שאמורה להיטיב עם יבואנים מקבילים.

מיכאל ביטון: הוא לא יתנגד.

צחי ברקוביץ: מהדברים הרגיש כאילו המצב היום הוא תקין ואין שום בעיה להביא.

מיכאל ביטון: לא.

מיכאל ביטון: הוא אמר שיש לקונות.

מיכאל ביטון: צריך להתייחס אליהן.

מיכאל ביטון: הוא לא התנגד לקידום היבוא המקביל.

צחי ברקוביץ: נקודה אחרונה.

צחי ברקוביץ: מבחינה תחרותית ברשתות השיווק, אין לי בעיה גם לבוא ולהציג בפני הוועדה הנכבדה נתונים על מידת התחרות במקטע הקמעונאות בישראל.

צחי ברקוביץ: אנחנו רואים אותו אחרת ממה שמוצג כאן.

צחי ברקוביץ: המקטע הזה הוא תחרותי.

צחי ברקוביץ: יש בו מקטע שבו אני מכיר עשרות שחקנים שגדלים גם על חשבון הרשתות הגדולות.

צחי ברקוביץ: בשנים האחרונות אנחנו רואים צמיחה של הרשתות הקטנות על חשבון הרשתות הגדולות.

צחי ברקוביץ: זה תחום עם חסמי כניסה ואם הוועדה הנכבדה תרצה, אנחנו גם נציג נתונים בנושא.

מיכאל ביטון: תודה רבה.

מיכאל ביטון: מתחילים הקראה.

מיכאל ביטון: בבקשה.

מיכאל ביטון: היכן שנראה שזה לא סגור, נסמן כסעיף להבהרות.

שרן השכל: אתה מקריא את זה עם ההסכם או בלי?

מיכאל ביטון: איזה הסכם?

שרן השכל: ההתניה באישור מהמפעל.

מיכאל ביטון: אנחנו נגיע לסעיפים ונראה מה אנחנו רוצים להשאיר פתוח לעוד התדיינות ובמה אנחנו מתקדמים.

מיכאל ביטון: ברוכה הבאה.

מיכאל ביטון: ברוך הבא ולדימיר.

טל ארפי: 114.

טל ארפי: תיקון פקודת הרוקחים בפקודת הרוקחים (נוסח חדשׂ), התשמ"ה-1981, (בפרק זה - פקודת הרוקחים) –

טל ארפי: סימן א' – הגדרות

טל ארפי: לפני הגדרה "חוק רישוי עסקים" יבוא

טל ארפי: "ועדת החריגים" – ועדת החריגים שהוקמה לפי סעיף 2יח לפקודת היבוא והיצוא (נוסח חדש), התשל"ט-1979, ולעניין חוק זה יראו כאילו נאמר בסעיף האמור, בכל מקום "פקודת הרוקחים (נוסח חדש), התשמ"א-1981, במקום "חוק התקנים" "שר הבריאות" במקום "שר הכלכלה והתעשייה" ו"המנהל" במקום "הממונה על התקינה".

"מוצר" יבוא: "מעבדה מאושרת" – מכון התקנים כמשמעותו בסעיף 2 לחוק התקנים, התשי"ג-1953, או מעבדה שאישר המנהל לפי סעיף 55א12ה(א)".

"מוצר" יבוא: "צו פיקוח" – צו פיקוח שנקבע לפי סעיף 5 לחוק הפיקוח על מצרכים ושירותים, התשי"ח-1957, לעניין תמרוקים.

תמרוקים" יבוא: "רכיב ננו" – רכיב בלתי מסיט או רכיב עמיד מפני פירוק ביולוגי, המיוצר באופן מכוון כך שאחד או יותר מהממדים החיצוניים או המבנה הפנימי שלו יהיה בטוח גודל של 1 עד 100 ננומטר".

ענת מימון: זה סעיף שאנחנו תיקנו לנוסח אחר.

אור אלדר: תכף נתייחס לתיקונים.

מיכאל ביטון: סעיף שיש לגביו תיקון, לעשות בזמן אמת.

מיכאל ביטון: היכן שהדבר לא סגור, לתקן בזמן אמת.

ענת מימון: רכיב ננו, כמו שהוסבר, אלה מוצרים שהרכיבים בהם הם בגודל זעיר ויש יותר חשש לבריאות הציבור.

ענת מימון: יש התייחסות בהמשך למוצרים האלה.

ענת מימון: כרגע אנחנו מתבססים, משרד הבריאות נתן כאן הגדרה שמתבססת על מה שיש באיחוד האירופי.

ענת מימון: כיוון שבאיחוד האירופי הם משנים את ההגדרה מעת לעת וכדי שלא נצטרך כל פעם לבוא ולעשות תיקון חקיקה בשלוש קריאות, הצענו להעביר את ההגדרה לתוספת שיהיה ניתן לשנות בצו ולכן ההגדרה שכרגע מופיעה כאן תהיה בתוספת הרביעית, ב(2) לדעתי, ואנחנו נכתוב רכיב ננו כהגדרתו בתוספת.

ענת מימון: שם תופיע ההגדרה הזאת כדי שבאמת נוכל לשנות אותה בצורה יותר גמישה.

אור אלדר: אני מציעה שהיכן שיש תיקונים, תתייחסי לזה.

מיכאל ביטון: שיטת העבודה שלנו היא להקריא, מה שמוסכם - מתקדמים, מה שאפשר לתקן בזמן אמת, מילה או שתיים – מתקנים, סעיף לא ברור או לא מוסכם, דרוש עיון, דרושה בדיקה בבית – מסמנים אותו ויוקרא בפעם הבאה.

טל ארפי: בהגדרת "תמרוק", אחרי המילים "תכשיר או ציוד רפואי" יבוא "ולמעט סבון מוצק או בושם".

"תמרוק" יבוא: "תמרוק ייחוס" – תמרוק ששמו פורסם באתר האינטרנט של משרד הבריאות לפי סעיף 55א11(ג) או ששמו פורסם באתר האינטרנט של משרד הבריאות כתמרוק שניתן לו רישיון לפי צו פיקוח.

"תמרוק" יבוא: "תמרוק רגיש" – כאן ביקשתם.

ענת מימון: זה עניין של נוסח.

ענת מימון: זה לא משנה.

טל ארפי: "תמרוק רגיש" - תמרוק שלפי התווית שלו מיועד לשימוש בתינוקות או בילדים עד גיל 12, לשימוש בנשים בהיריון או נשים מניקות, להגן על העור מפני קרינת השמש או מכיל רכיב ננו.

ענת מימון: חשוב לי לומר שתמרוק רגיש ברפורמה הזאת הוא תמרוק שאי אפשר יהיה לייבא ביבוא מקביל.

ענת מימון: כלומר, כל המוצרים שבעצם מנינו כאן, שאלה ילדים ותינוקות, ילדים עד גיל 12, נשים בהיריון או נשים מניקות, הגנה מפני קרינת השמש ורכיב ננו, אלה מוצרים שאי אפשר יהיה לייבא ביבוא מקביל לפי ההוראות.

מיכאל ביטון: אלה הגדרות.

שרן השכל: אבל היום הם יוכלו להישאר.

אסנת לוקסנבורג: כן.

אסנת לוקסנבורג: הם יוכלו להישאר היום במסלול היבוא המקביל.

אביר קארה: כן, אבל ההגדרה צריכה להיות אחת לאחת כמו באירופה, ואם לא – שיהיה אישור של הוועדה.

שרן השכל: זאת אומרת שהיום הם כן יכולים לעשות יבוא מקביל ואחר כך לא יוכלו?

אסנת לוקסנבורג: לא.

אסנת לוקסנבורג: הם יוכלו.

אסנת לוקסנבורג: מי שהיום מבצע לפי נוהל יבוא המקביל הקיים היום, יוכל להמשיך באותם תנאים.

רון כץ: כלומר, חדשים לא יוכלו להיכנס?

אסנת לוקסנבורג: אנחנו לא מרעים את המצב הקיים.

מיכאל ביטון: הייתה כאן בקשה, גם של היצרניים, לאפשר את המסלולים הקודמים.

מיכאל ביטון: לא לסגור אותם ושחדשים יוכלו להצטרף אליהם ולהוסיף מסלולים נוספים.

רון כץ: כאן ההגדרה היא מאוד מאוד רחבה.

אסנת לוקסנבורג: ההגדרה היא מאוד מאוד מצומצמת.

מיכאל ביטון: זה טוב לנו.

מיכאל ביטון: עכשיו זה טוב.

מיכאל ביטון: עכשיו זה גמיש.

רון כץ: זה רחב לרעת היבוא.

רון כץ: לא לטובת היבוא.

רון כץ: אנחנו צריכים לבקש שיבואו להציג כאן איזה מוצרים אי אפשר לייבא.

רון כץ: שיבואו להסביר כאן למה.

לימור מגן תלם: אדוני היושב ראש, אם אנחנו לא רואים את הרשימה המלאה, איך נאשר חוק?

ולדימיר בליאק: מצטרף לדעת החברים.

מיכאל ביטון: החוק מתייחס.

לימור מגן תלם: החוק הוא חוק טוב, אבל אם אנחנו לא רואים את הרשימה, בסוף אנחנו נעביר חוק שלא שינה את המציאות.

שרן השכל: השאלה אם יש מגבלות נוספות על מה שקיים היום.

שרן השכל: יש מגבלות נוספות על המוצרים של חיתולים?

רון כץ: אנחנו לא יודעים כי הם לא מביאים לנו את המוצרים.

ולדימיר בליאק: צריך לראות את רשימת המוצרים.

מיכאל ביטון: תנו להם להסביר.

שרן השכל: זאת אומרת חיתולים, זאת אומרת מגבונים.

אסנת לוקסנבורג: בחיתולים אנחנו לא מתעסקים.

מיכאל ביטון: שרן, זה לא הנושא היום, למרות שלאחרונה את אימא.

מיכאל ביטון: היום אין טיטולים.

מיכאל ביטון: זה לא הנושא.

מיכאל ביטון: היום זה תמרוקים.

אסנת לוקסנבורג: משחת החתלה.

אסנת לוקסנבורג: קרם לתינוקות.

שרן השכל: השאלה שלי היא האם היום על היבוא המקביל שקיים היום - - -

אסנת לוקסנבורג: לא.

אסנת לוקסנבורג: אין כל שינוי ביבוא המקביל הנוכחי.

שרן השכל: אני רוצה להבין.

שרן השכל: היום יש יבוא מקביל במוצרים האלה.

שרן השכל: האם אנחנו מטילים עליהם מגבלות נוספות על הרישיון שקיים עליהם היום?

קריאה: לא.

קריאה: אין יבוא מקביל במוצרים האלה היום.

מיכאל ביטון: יש יבוא.

מיכאל ביטון: לא מקביל.

אביר קארה: יש של יבואן אחד.

אסנת לוקסנבורג: יש יבוא מקביל של כל המוצרים, כולל המוצרים האלה כשהם עוברים בדיקה של משרד הבריאות.

אסנת לוקסנבורג: כלומר, אנחנו בודקים את המוצר, בודקים את ההיסטוריה שלו, את השרשרת שלו, איפה הוא היה, מה התכנים שלו, מה הם מכילים וכולי וכולי ואנחנו בודקים אותו ומאשרים וזה יישאר.

אסנת לוקסנבורג: לא נוגעים בזה.

רון כץ: חלק מהבדיקה הזאת , זה אישור מהיצרן?

אסנת לוקסנבורג: היבוא המקביל היום, אנחנו כן בודקים קשר, שיש קשר עם היצרן, לא קשר ישיר, אבל כן קשר, כמו שאמר אחד היבואנים.

אסנת לוקסנבורג: זה נשאר.

אסנת לוקסנבורג: הכוונה היא במסלול הנוסף שיהיה מסלול שהוא לא ייבדק על ידי משרד הבריאות ויסתמך רק על הצהרות של יבואנים ועל בדיקות מאוד מאוד מצומצמות, וזה לא יהיה באישור משרד הבריאות אבל ההגבלה כאן אומרת שהמסלול הירוק הזה, החופשי הזה, המצומצם הזה, לא יכיל מוצרים לתינוקות.

רון כץ: מה זה מוצרים לתינוקות?

אביר קארה: אני מציע שמשרד הבריאות יציג כמה יבואנים מקבילים יש בישראל.

אביר קארה: הם עוברים את האישורים שלהם.

אביר קארה: אתם כאן מציגים מצג אחר.

אביר קארה: אם יש יבוא חופשי לישראל, אנחנו נשמח להמשיך את הדיון עליו.

רון כץ: אדוני היושב ראש, לפני הכול, באמת חשוב לדעת על איזה מוצרים מדברים.

רון כץ: אי אפשר לאשר משהו בלי לדעת על מה מדובר.

אסנת לוקסנבורג: רות תיתן את הנתונים.

מיכאל ביטון: אני מבקש לעשות סדר בדיון.

מיכאל ביטון: אנחנו התחלנו הקראה של חוק.

מיכאל ביטון: יש סעיף שהוקרא והוא עורר שאלות.

מיכאל ביטון: תקריאו אותו שוב, תבהירו אותו, נראה שמסכימים – מתקדמים.

מיכאל ביטון: אם לא מסכימים – נסמן אותו.

טל ארפי: "תמרוק רגיש" - תמרוק שלפי התווית שלו מיועד לשימוש בתינוקות או בילדים עד גיל 12, לשימוש בנשים בהיריון או נשים מניקות, להגן על העור מפני קרינת השמש או מכיל רכיב ננו.

מיכאל ביטון: זאת הגדרת המושג תמרוק רגיש.

מיכאל ביטון: בסדר.

מיכאל ביטון: נמשיך.

טל ארפי: "תקן 17516 ISO – תקן 17516 ISO המתפרסם באתר האינטרנט של ארגון התקינה הבין-לאומי (ISOׂ כפי שהוא מתעדכן מזמן לזמן.

מיכאל ביטון: תרשמו לכם משימה.

מיכאל ביטון: גם משרד הכלכלה וגם הבריאות יציגו את כל הסיפור של היבואנים המקבילים, כמה כאלה יש, מאיזה תחומים, לפי האישורים שהפקתם בעבר לגופים האלה.

רון כץ: אם אפשר להצטרף לדברים שלך ולומר באיזה מחזורים הם פועלים היום.

מיכאל ביטון: זה אולי מחקר.

מיכאל ביטון: מי שהם נתנו לו רישיון, הם ידעו את שמו.

רון כץ: כמה מוצרים נכנסים למדינה ולמה זה לא מוריד את המחירים.

מיכאל ביטון: תנו לנו תמונה מה קיים היום באיזה תחומים.

מיכאל ביטון: קיבלנו אישור מיושב ראש הכנסת לקיים את הדיון הזה עד 11:30 והוא יסתיים ב-11:30.

תבוא הכותרת: "סימן ב': ייצור, ייבוא, ייצוא והפצה של תמרוק"

במקום פסקה  יבוא: "(1) לגבי מבקש שלעיסוקו בתמרוקים נדרש רישיון עסק, היתר או אישור לפי חוק רישוי עסקים - למבקש יש רישיון, היתר, לרבות היתר זמני, או אישור כאמור, שעניינו תמרוקים".

קטן יבוא: "(ד) בקשה לקבלת רישיון תמרוקים או לחידושו תוגש למנהל באמצעות מערכת מקוונת או באמצעי מקוון אחר שיאשר המנהל, ורשאי שר הבריאות לקבוע הוראות לעניין הפרטים שייכללו בה והמסמכים שיצורפו לה לצורך הוכחת התקיימות התנאים לפי סעיף קטן (ב).

קטן יבוא: המנהל יחליט בבקשה בתוך 35 ימים ממועד הגשת הבקשה כאמור".

קטן יבוא: במקום המילה "ובלבד" יבוא "ובלבד שלא ייקבעו תנאים מיוחדים או שונים למי שמייבא תמרוק ביבוא מקביל לפי סימן ג' בפרק ז'1".

קטן יבוא: בסעיף 55א(ב) -

ואחריה יבוא: "(3א) יוודא כי לתמרוק תיק תמרוק לפי הוראות סעיף 55א10(ב) ו-ג".

רון כץ: מה זה תיק תמרוק?

רון כץ: כדי להבין על מה אנחנו מדברים.

אסנת לוקסנבורג: תיק תמרוק, אלה נתונים שמתבקשים לגבי התמרוק.

אסנת לוקסנבורג: כאשר אתה בודק תמרוק, אתה צריך לדעת איזה רכיבים הוא מכיל, לראות שאין בו חומרים שמזיקים, לראות שהוא עבר תהליכי ייצור במקום מוסדר, לראות שעשו בדיקות שהוא לא מזוהם בחיידקים, לראות את כל הדברים.

אסנת לוקסנבורג: זה משהו מאוד מקובל בעולם, זה קיים, עושים את זה באירופה.

אסנת לוקסנבורג: זה גם מה שהנציג האחראי באירופה ואחר כך במי שיבחר לעשות את מסלול הנוטיפיקציה כאן בעצם יידרש לעשות את אותו התיק עם כל הנתונים האלה שהכול נבדק.

רותי אלגוזי: אני רק רוצה לציין שתוכן תיק התמרוק תואם לתוכן תיק תמרוק האירופאי.

רון כץ: בשוויץ.

אסנת לוקסנבורג: בשוויץ זה מנגנון אחר לגמרי.

אסנת לוקסנבורג: אני יודעת שבזמנו נבחנו גם אפשרויות אבל לכל מדינה יש מערכת חוקים שונה ויש לה הסדרים ונושאים שמאזנים אותה בכל מיני מקומות.

אסנת לוקסנבורג: שוויץ בחרה ממקום שהיא לא עשתה בכלל פיקוח על תמרוקים ללכת ולהחמיר את הפיקוח שלה ולהגביר אותו.

אסנת לוקסנבורג: לכן היא נמצאת באיזשהו שלב של החמרה.

אסנת לוקסנבורג: הרבה ממדינות העולם הולכות היום ומיישרות קו עם הרגולציה האירופאית או עם העקרונות של הרגולציה האירופית.

אביר קארה: אז בואו נאמץ אותה, אבל אחד לאחד.

אסנת לוקסנבורג: אם אתה רוצה שניקח אחד לאחד, אז אין יבוא מקביל.

אסנת לוקסנבורג: הרגולציה האירופית לא מאפשרת יבוא מקביל.

אביר קארה: התשובה היא שזה לא נכן.

אביר קארה: אז בואי נישאר כמו גשר אירופאי במקרה הספציפי הזה.

אביר קארה: כמו שמגיעה סחורה מאיטליה לצרפת בלי שהיא נבדקת, בואי נאמץ את זה.

מיכאל ביטון: אבל זה האיחוד האירופי.

מיכאל ביטון: השאלה איך זה נכנס לאירופה ולא איך זה נכנס לאיטליה מצרפת.

אביר קארה: לכן אנחנו צריכים להיות כמו מדינת אי וכמו בשוויץ.

מיכאל ביטון: כמו שמוצר נכנס לאירופה, הוא צריך להיכנס לכאן.

מיכאל ביטון: לפי כללי האיחוד האירופי, הוא מסתובב באירופה חופשי.

אסנת לוקסנבורג: אנחנו מאוד נשמח שזה יהיה המצב.

אסנת לוקסנבורג: מבחינתנו אנחנו רוצים לעשות הסכם הכרה הדדי עם אירופה.

אסנת לוקסנבורג: מבחינה מקצועית אנחנו חושבים שזה נכון.

מיכאל ביטון: רוצים ותגידו שעובדים על זה.

מיכאל ביטון: לוקחים את זה כמשימה.

אסנת לוקסנבורג: אנחנו צריכים משרדים אחרים כדי להגיע לשם.

מיכאל ביטון: איזה משרדים אתם צריכים?

אסנת לוקסנבורג: משרד המשפטים, משרד הכלכלה.

אביר קארה: היא בדיוק הציגה כאן למה שוויץ הרבה יותר רלוונטית לנו מאירופה, בגלל הנושא הזה.

אביר קארה: צריך לאמץ את התקן האירופאי, את המוצר האירופי אבל אנחנו רוצים גם להתייחס לעצמנו כאל מדינת אי.

אסנת לוקסנבורג: שוויץ שונה לגמרי.

רותי אלגוזי: החלטת הממשלה מדברת על הצעה רוחבית בהשוואה לאירופה ולא לשוויץ.

רותי אלגוזי: אני לא מבינה למה שוויץ חזרה לדיון.

מיכאל ביטון: שלו בראנץ, התאחדות התעשיינים רוצה להתייחס לסעיף הספציפי הזה.

מיכאל ביטון: עכשיו ההתייחסויות הן רק לסעיפים.

שלו בראנץ: אני רוצה להתייחס לסעיף ׁ(4).

רון כץ: לא כל יום אני רואה חבר מהצבא.

שלו בראנץ: תודה לאדוני.

שלו בראנץ: אנחנו מדברים על סעיף שהוקרא במהירות ועברנו עליו, שזה רישיון התמרוקים הכללי.

שלו בראנץ: כפי שהיצרנים ציינו בדיון, ישראל היא היחידה שמחייבת רישיון תמרוקים כללי.

שלו בראנץ: לא רק שמחייבים רישיון תמרוקים כללי אלא שגם כאן יש רישיון עסק לייצור תמרוקים.

שלו בראנץ: כלומר, אדם צריך גם רישיון עסק לייצור תמרוקים וגם רישיון תמרוקים כללי.

שלו בראנץ: אנחנו לא מבינים למה אי אפשר לכל הפחות להסתפק ברישיון עסק.

שלו בראנץ: כלומר שהפקודה תגיד שמי שעוסק בתמרוקים, חייב שיהיה לו רישיון עסק.

שלו בראנץ: כל התנאים שמשרד הבריאות רוצה להחיל, כמו שסגן השר תיאר הם תנאים שאין להם תקדים אבל אם הוא רוצה, יוכל לעשות את זה ברישיון העסק, ולא צריך שני מסמכים.

מיכאל ביטון: אמרו אנשי משרד הבריאות שיבדקו איך הם מתייחסים לרישיון היצרן ולתקן הזה שהוצע כאן.

מיכאל ביטון: הם ישיבו לנו.

מיכאל ביטון: הם הולכים לעשות שיעורי בית.

מיכאל ביטון: רישיון עסק חל על כל עסק בישראל והוא כנראה יחול.

שלו בראנץ: נכון.

מיכאל ביטון: עכשיו נשאר איזה עוד רישיונות ליצרן הישראלי באופן שלא ייפגע ביחס לאירופאים.

רון כץ: יש בעיה אחת שהיא בעיה מהותית בנושא של תיק תמרוק.

רון כץ: תיק תמרוק, אם מקושר לאותו יצרן, לא יהיה אותו ליבואן המקביל, כל מיני נתונים שהיצרן נותן לו.

רותי אלגוזי: הוא לא חייב להחזיק בו.

רון כץ: אבל אתם מבקשים נתונים שאולי היצרן לא ייתן לו.

רותי אלגוזי: אנחנו נחדד.

אסנת לוקסנבורג: תיק תמרוק, לא חל על יבואנים מקבילים.

רותי אלגוזי: אנחנו רוצים להשיב לשלו.

רותי אלגוזי: רישיון תמרוקים כללי הוא לא חובה רק של יצרנים אלא חובה גם של יבואנים וגם של מי שמחזיק מחסן.

רותי אלגוזי: זה נכון שאנחנו צריכים להגיע פיזית לבדוק מפעל כי ליבואן אין מפעל בישראל.

רותי אלגוזי: הדרישה שלנו היא דרישה מקדימה והיא קיימת 40 שנים.

רותי אלגוזי: גם באירופה יש ביקורות של הרגולטור לגבי היצרנים.

רותי אלגוזי: הם לא עושים את זה טרום שיווק אבל הם עושים את זה במהלך השיווק.

מיכאל ביטון: הרישיון הזה חל גם על היבואן וגם על היצרן באופן שווה.

אסנת לוקסנבורג: גם וגם.

רון כץ: היבואנים הרשמיים ייפגעו.

רון כץ: הם לא ייתנו להם את הנתונים האלה כדי להעביר לאיזה מאגר ישראלי.

שלו בראנץ: אני מציין שגם הייתי מפקד של רון בקורס קצינים.

רון כץ: נכון.

מיכאל ביטון: כנראה לא היית קשוח כי הוא ממרה את פיך בזמן הדיון.

שלו בראנץ: זאת ההערה שלנו.

שלו בראנץ: אנחנו לא מתנגדים לפיקוח על המפעלים או על היבואנים.

שלו בראנץ: אנחנו אומרים שיש כאן שני מסמכים.

שלו בראנץ: אין שום הצדקה שיהיה גם רישיון עסק וגם רישיון תמרוקים כללי.

שלו בראנץ: שכל הדרישות שיש ברישיון תמרוקים כללי יהיו במסגרת רישיון עסק.

שלו בראנץ: שיהיה מסמך אחד.

שלו בראנץ: זה מה שאנחנו מבקשים.

שלו בראנץ: זו בקשה מאוד צנועה והיא עומדת בדרישות האיחוד האירופאי.

מיכאל ביטון: אתה אומר שברישיון העסק יהיה פרק על תמרוקים למי שעושה תמרוקים.

קריאה: יש כבר היום.

קריאה: זה קיים היום.

מיכאל ביטון: ולא שני מסמכים נפרדים.

מיכאל ביטון: מה אתם אומרים?

רותי אלגוזי: הדברים שבודקים ברישיון עסק, אני לא מכירה, אני לא עושה רישיון עסק, אני לא חושבת שהם תואמים את מה שאנחנו בודקים ברישיון תמרוקים כללי.

רון כץ: אז שיבדקו.

רותי אלגוזי: רישיון עסק ניתן לא על ידי הרוקח המחוזי.

קריאה: בטח שכן.

רותי אלגוזי: אנחנו לא נותנים רישיון אלא אנחנו נותנים המלצה.

מיכאל ביטון: אני מבקש, רותי, תעשו בדק בית.

רותי אלגוזי: בסדר.

רותי אלגוזי: אנחנו נבדוק.

מיכאל ביטון: תחזור עם תשובות בהמשך.

רון כץ: אנחנו לא רוצים להקשות עליהם, להכניס תיק תמרוקים שהיבואן לא ייתן להם ואנחנו נרצה לשים אותו באיזה מאגר של משרד הבריאות.

רון כץ: קחו את זה בחשבון כשאתם חושבים על פתרון יצירתי.

אסנת לוקסנבורג: אם אתה רוצה, אנחנו נגיב על הסוגיה הספציפית הזאת של המאגר.

רון כץ: מה שיחליט היושב ראש.

אסנת לוקסנבורג: אם אנחנו מדברים על נוטיפיקציה, אנחנו כמשרד בריאות, מה שנקרא, זה נמצא בידי הנציג האחראי שממנה אותו היבואן או היצרן והוא זה שמחזיק את כל הדברים כמו שקורה באירופה.

קריאה: אבל המאגר הוא לא נוטיפיקציה.

אסנת לוקסנבורג: המאגר, כשאנחנו ניגע בנקודה של המאגר, אנחנו נסביר את ההיגיון של המאגר ומה הוא בא לעשות.

מיכאל ביטון: בואו נחכה לסעיף הזה.

מיכאל ביטון: תמשיכו בהקראה.

אחרי פסקה  יבוא: "(5א) יוודא כי הונגש המידע בדבר התמרוק לפי הוראות סעיף 55ז1.

אחרי פסקה  יבוא: "(5ב) יקבל פניות ציבור לגבי התמרוק ודיווחים על תופעות לוואי של התמרוק וישמור תיעוד של פניות ודיווחים כאמור לתקופה שלא תפחת משבע שנים ממועד קבלתם, לרבות בעותק דיגיטלי.

אחרי פסקה  יבוא: (5ג) ישמור עת פרטי העוסקים בתמרוקים שלהם העביר היצרן או היבואן, לפי העניין, את התמרוק, לתקופה שלא תפחת משבע שנים".

קטן יבוא: "(ב) נציג אחראי יהיה המנהל הכלי של היצרן או היבואן של התמרוק או מי שמונה בכתב על ידי המנהל הכללי לעניין זה ואשר נתן את הסכמתו למינוי כאמור".

ענת מימון: יש לי שאלה בעניין הזה.

ענת מימון: בנוסח אנחנו כותבים שהוא המנהל הכללי של היצרן, או שזה היבואן או המנהל הכללי של היבואן.

קריאה: המנהל הכללי.

אור אלדר: המנהל הכללי.

אור אלדר: צריך להבהיר את זה.

טל ארפי: בסעיף קטן (ג), בסופו יבוא "ולגבי תאגיד – תאגיד הרשום בישראל ופועל בה".

פסקה יבוא: "(4) הוראות בדבר חובתו של נציג אחראי שהוא תאגיד להקים מערכת מחשוב המאפשרת לו לבצע את תפקידיו לפי פרק זה".

מיכאל ביטון: ענת, את יכולה להפסיק את כולם מתי שאת רוצה.

מיכאל ביטון: עכשיו זאת הקראה והיועץ המשפטי הוא הפיבוט שלנו.

ענת מימון: אני משתדלת להביא גם הערות שהועברו לוועדה.

ענת מימון: לגבי הנושא של התאגיד הרשום בישראל ופועל בה.

ענת מימון: הועלתה טענה שלא כל התאגידים שפועלים בישראל בתחום התמרוקים באמת רשומים בישראל.

ענת מימון: כלומר, יכולים להיות נציגויות של נציגים מחוץ לארץ שפועלים בישראל והם לאו דווקא רשומים כאן והאם גם זה יהיה בסדר מבחינת משרד הבריאות?

שי סומך: אני יכול להתייחס?

שי סומך: הרישום בישראל חשוב בגלל האכיפה.

שי סומך: אנחנו רוצים רישום כדי שאפשר יהיה לאכוף את העבירות ואת העיצומים הכספיים.

מיכאל ביטון: אבל אתה יכול לתת למי שלא רשום להיות רשום.

מיכאל ביטון: במועד מסוים להיות רשום.

שי סומך: הרישום הוא פשוט.

שי סומך: זה לא דבר מסובך.

שי סומך: אם נציג רוצה לפעול בישראל, שיירשם בישראל.

שי סומך: לרשום חברה, זה לא דבר מורכב והוא חשוב בגלל האכיפה וגם שיהיה איש קשר שישב בישראל.

שי סומך: דיברנו על האיזון בין ההקלות כאן לבין הצורך באכיפה וזה אחד הדברים.

מיכאל ביטון: ההבהרה הזאת מספקת?

ענת מימון: כלומר, יבואן לא יכול להשתמש בנציג אחראי שנמצא בחוץ לארץ.

ענת מימון: אתם רוצים שיהיה לו כאן מישהו שיושב בארץ.

ולדימיר בליאק: הוא צריך להירשם כיישות משפטית כאן?

אביר קארה: כל דבר לא טוב להם.

אביר קארה: גם מעבדות שמאושרות בארץ, גם לא טוב.

מיכאל ביטון: אני רוצה להבין.

מיכאל ביטון: יש כרגע שלב ביניים של גופים שלא רשומים בישראל ופועלים בה.

מיכאל ביטון: לפי הנוסח הפשוט הזה, זה רק מי שרשום.

מיכאל ביטון: מה קורה במצב הזה שהם כבר פועלים כאן בתחומים האלה ועדיין לא רשומים?

שי סומך: זה ייכנס לתוקף ב-1 בינואר 2023.

מיכאל ביטון: ואז יינתן להם הזמן להיות רשומים?

שי סומך: רישום של חברה הוא דבר פשוט.

רון כץ: השאלה איך יתמודדו עכשיו עם חברות שלא היו רשומות.

רון כץ: אולי לצורך מס, אולי לא רוצות להיות רשומות בישראל.

מיכאל ביטון: השאלה אם נציגות יכולה להיחשב.

אור אלדר: כן.

אור אלדר: זה אפשרי.

אור אלדר: לפי חוק החברות תאגיד לא יכול לקיים פעילות בישראל בלי שהוא נרשם.

אור אלדר: יש אפשרות שנציגות של חברה שהתאגדה בחוץ לארץ תירשם בישראל כנציגות ותפעל.

מיכאל ביטון: נציגות רשומה בישראל.

אור אלדר: נכון.

מיכאל ביטון: חברה רשומה בישראל או נציגות של חברה בין-לאומית שנרשמה בישראל.

מיכאל ביטון: זה יחול גם עליהם.

רון כץ: זה לא חייב להיות בין-לאומי.

רון כץ: נציגות של חברה.

מיכאל ביטון: נציגות זה בין-לאומי.

מיכאל ביטון: זה חייב להיות.

רון כץ: אני מדבר על חברה ישראלית שרוצה להירשם בחוץ לארץ.

רון כץ: ישראלי שרוצה להירשם בחוץ לארץ.

מיכאל ביטון: זה משהו אחר.

רון כץ: השאלה מה עושים בסיטואציה כזאת.

רון כץ: הוא יהיה חייב להירשם גם כאן.

מיכאל ביטון: יהיה לו נציג.

מיכאל ביטון: הוא ירשום אותו כנציג.

אסנת לוקסנבורג: שי, נציג משרד המשפטים, לפי הדין הישראלי צריכה להיות בארץ פונקציה - -

מיכאל ביטון: נציגות רשומה.

שי סומך: נציגות.

קריאה: זה מה שלמדנו ממשרד המשפטים.

אסנת לוקסנבורג: אנחנו צריכים כתובת.

מיכאל ביטון: נשתמש בביטוי נציג רשמי רשום בישראל.

אור אלדר: בחוק החברות קוראים לזה חברת חוץ.

מיכאל ביטון: לפי חוק החברות, לעניין סעיף זה וזה וזה.

מיכאל ביטון: נמשיך.

טל ארפי: בסעיף 55א10 –

ואחריו יבוא: "(ב) לא ישווק עוסק בתמרוקים תמרוק בישראל בלי שיהיו בידי הנציג האחראי של התמרוק כלל המסמכים והנתונים המעודכנים המפורטים להלן, בעברית או באנגלית (בפרק זה – תיק תמרוק):

ואחריו יבוא: דוח הערכת בטיחות של התמרוק כאמור בסעיף קטן (א).

ואחריו יבוא: הצהרה על עמיד בתקן המנוי בתוספת הרביעית א'.

ואחריו יבוא: הצהרת יצרן התמרוק כי בתהליך הייצור כהגדרתו בסעיף 55ח(ו) לא נערכו ניסויים בבעלי חיים, ואם נערכו ניסויים כאמור – נתונים על הניסויים שנערכו, בהתאם להוראות שיקבע שר הבריאות.

ענת מימון: את רוצה להתייחס לתיקונים?

אור אלדר: כן.

אור אלדר: פסקה (1) אנחנו תיקנו.

אור אלדר: אני אקריא את הנוסח העדכני: "צילום של אריזת התמרוק החיצונית והפנימית מכל צדדיה באופן שיאפשר זיהויו של התמרוק".

אור אלדר: לגבי פסקה (3), נשמעה כאן הערה מהתאחדות התעשיינים.

אור אלדר: אנחנו תיקנו את הנוסח.

אור אלדר: במקום "תיאור שלבי הליך הייצור של התמרוק" יבוא "תיאור שיטת הייצור של התמרוק".

ענת מימון: אני מזכירה שהועלתה טענה ששלבי הייצור זה משהו שאי אפשר לקבל בגלל הסודות המסחריים ולכן מה שמשרד הבריאות אמר זה שהוא מתקן את זה לתיאור שיטת הייצור של התמרוק שזה משהו כללי יותר ואנחנו סבורים שבאמת אין כאן את הקושי שהועלה בהערות בתחילת הישיבה.

טל ארפי: הנציג האחראי יחזיק את תיק התמרוק בצורה אלקטרונית או בעותק קשיח בכתובתו בישראל, כפי שנמסרה בהודעה בדבר שיווק לפי סעיף 55א11, עד תום עשר שנים מיום שיווק האצווה האחרונה של התמרוק.

ענת מימון: עוד שאלה שהועלתה, לגבי מה זה זמין לבדיקת המנהל.

ענת מימון: כלומר, משרד הבריאות רוצה לבדוק את תיק התמרוק, האם יש היערכות של כמה ימים או תיק התמרוק צריך להיות באותו רגע נגיש לבדיקה?

אסנת לוקסנבורג: אנחנו מדברים על תיק שבעצם ברובו הגדול יהיה תיק אלקטרוני.

אסנת לוקסנבורג: הוא צריך להיות תיק שהוא תיק.

אסנת לוקסנבורג: אנחנו אמרנו שצריכים להראות שיש להם גישה לתיק.

אסנת לוקסנבורג: גם אם התיק לא מוחזק, שיש להם גישה ללינק מסוים, למשהו שכאשר אנחנו צריכים לבוא ולבדוק גם בבדיקה אקראית וגם כתוצאה מאיזשהו מצב רפואי שנוצר, פגיעה בבריאות הציבור וכולי, שנוכל לראות את הנתונים כשאנחנו מגיעים.

אסנת לוקסנבורג: הדברים האלה זמינים וקיימים.

אסנת לוקסנבורג: כך זה נהוג באירופה.

מיכאל ביטון: יש התייחסות ב-זום לסעיף הזה.

מיכאל ביטון: אמנון תבורי, מנכ"ל דיוטי פרי.

מיכאל ביטון: התייחסות לסעיף (8).

אור אלדר: עוד לא קראנו אותו.

מיכאל ביטון: בסדר.

מיכאל ביטון: בהמשך.

מיכאל ביטון: קודם תקריאו.

טל ארפי: תיק התמרוק יהיה זמין לבדיקת המנהל לצורכי פיקוח ובקרה על התמרוק לפי פקודה זו.

טל ארפי: בסעיף 55א11 –

טל ארפי: "(א1) הודעה בדבר שיווק תימסר באופן מקוון ותכלול את כל אלה:

טל ארפי: השם המלא של התמרוק בעברית ובאנגלית.

טל ארפי: שם הנציג האחראי, כתובתו ופרטי הקשר עמו.

טל ארפי: שמו המקובל של כל אחד מרכיבי התמרוק.

טל ארפי: הפרטים המופיעים בתווית התמרוק וצילום או תמונה שלה.

טל ארפי: מטרת השימוש של התמרוק כפי שהוגדרה על ידי היצרן.

טל ארפי: אוכלוסיית היעד לשימוש בתמרוק כפי שהוגדרה על ידי היצרן.

טל ארפי: לעניין תמרוקים המכילים רכיבי ננו – נתונים ופרטים נוספים כפי שיקבע שר הבריאות בתקנות, בשים לב לדרישות חוקיות היבוא של האיחוד האירופי בעניין זה.

אסנת לוקסנבורג: גם כאן יש תיקון בהתאם לסעיף הקודם.

ענת מימון: אנחנו נקריא את הסעיף ונקריא את התיקונים.

קטן יבוא: "(א2) נמסרה הודעה בדבר שיווק לפי סעיף קטון (א1), יונפק לנציג האחראי, באופן אוטומטי, אישור על קליטת ההודעה במערכת המקוונת.

קטן יבוא: אישור על קליטת ההודעה כאמור ייחשב כאישור ייבוא לעניין סעיף 62(ג)(2) לפקודת המכס (נוסח חדש).

קטן יבוא: (א3) על אף האמור בסעיף קטן (א2), אישור בדבר קליטת הודעה על שיווק תמרוק המכיל רכיבי ננו שרכיב הננו בו לא נכלל בנספחים 3 עד 5 לדרישות חוקיות הייבוא של האיחוד האירופי, יינתן בתוך חצי שנה מיום הגשת ההודעה על שיווק, ואם דרש המנהל השלמת נתונים או נתונים נוספים בקשר עם ההודעה – בתוך חצי שנה ממועד השלמת הנתונים או הנתונים הנוספים כאמור.

קטן יבוא: המנהל רשאי לסרב לתת אישור בדבר קליטת הודעה על שיווק תמרוק כאמור בתוך התקופה האמורה".

שרן השכל: יש לי שאלה.

שרן השכל: בנוגע להוראות, הפרטים שמופיעים בתמרוק, ההגדרה של אוכלוסיית השימוש, מי שמשתמש בו, על פי הגדרות היצרן, יכול להיות שפתון שמיועד החל מגיל אפס עד 99.

שרן השכל: אחד, יכול להיות שהיצרן לא בהכרח הגדיר את זה משום שזה פשוט מיועד לכולם.

שרן השכל: שנית, האם זה לא מתנגש עם אותה החלטה של שימוש בתינוקות ואם זה מוגדר מאפס עד 12, הם בעצם לא יכולים לייבא את זה ואם הם רוצים לכתוב שזה מעל גיל 12, זה לא בהגדרות של היצרן עצמו.

שרן השכל: מאיפה מביאים הוראות יצרן אחרות?

שרן השכל: אתם בעצם מונעים ממנו להביא את זה.

רותי אלגוזי: האוכלוסיות הרגישות שדיברנו עליהן קודם לא מחויבות בנוטיפיקציה הזאת.

שרן השכל: לא.

שרן השכל: אני מדברת נגיד על קרם גוף, וזלין, שמוכרים את זה גם לתינוקות אבל גם המבוגרים משתמשים בזה.

שרן השכל: כאן אתם מבקשים את אוכלוסיית היעד לשימוש בתמרוק כפי שהיא הוגדרה על ידי היצרן.

שרן השכל: היצרן הגדיר את זה גם לתינוקות.

שרן השכל: מבחינת ההגדרה לפני כן אתם אומרים שאסור לו לייבא את זה.

אור אלדר: האיסור על יבוא של מוצרים רגישים הוא בהקשר של יבוא מקביל.

שרן השכל: נכון.

אור אלדר: הרשימה הזאת של הנוטיפיקציה היא על יבוא רשמי.

שרן השכל: בלבד.

שרן השכל: לא על יבוא מקביל.

קריאה: אני חושב שצריך להבהיר את השאלה.

מיכאל ביטון: אתה שואל?

מיכאל ביטון: אתם אמורים לבוא לכאן מתואמים ולא לשאול אחד את השני.

עמיחי פישר: עולה שאלת בירור.

מיכאל ביטון: לא.

מיכאל ביטון: חברי הכנסת שואלים.

מיכאל ביטון: נציגי הממשלה מתואמים ביניהם.

מיכאל ביטון: את השאלות תעשו ביניכם לפני כן.

מיכאל ביטון: אתם לא יכולים לבוא לכאן לדיון ביניכם אצלנו.

מיכאל ביטון: אתם באים להציג לנו הסכמות של הממשלה.

מיכאל ביטון: אם יש לך הערה או תיקון או הסתייגות, תגיד, אבל לא שאלה כי זה חברי הכנסת עושים.

רותי אלגוזי: אדוני, אני אתייחס לתיקון בפסקה (7).

רותי אלגוזי: במקום "תמונה של אריזת התמרוק", אנחנו כתבנו: "צילום של אריזת התמרוק החיצונית והפנימית מכל צדדיה באופן שיאפשר זיהוי של התמרוק".

מיכאל ביטון: בסדר.

מיכאל ביטון: יש לך הסתייגות מהסעיף הזה?

עמיחי פישר: לא.

עמיחי פישר: שאלת הבהרה בהמשך לשאלה ששאלה חברת הכנסת השכל כי זה באמת עורר שאלה.

עמיחי פישר: הרי היבוא המקביל, אפשר לייבא רק אם יש מוצר רשמי.

עמיחי פישר: זה תנאי בסיסי.

עמיחי פישר: לגבי השאלה כאן, ברגע שיצרן מגדיר שמוצר הוא רלוונטי לכל קבוצות האוכלוסייה, זאת אומרת שהוא רלוונטי גם לתינוקות.

עמיחי פישר: ההגבלה של יבוא מקביל אומרת שצריך שיהיה מוצר זהה.

עמיחי פישר: זאת אומרת, נלך למוצר הזהה, נראה שאוכלוסיית היעד היא מאפס עד 99, זאת אומרת, היא גם תינוקות, ובעצם ההגבלה של היבוא המקביל היא שאסור לייבא מוצרים לתינוקות.

מיכאל ביטון: אבל אם זה מוצר שחל על אנשים בוגרים, הוא לא בגדר של מוצר לתינוקות.

עמיחי פישר: אבל הוא גם זה וגם זה.

עמיחי פישר: לכן שאלתי אתה שאלה.

עמיחי פישר: אני לא יודע.

עמיחי פישר: אני שואל שאלת הבהרה.

עמיחי פישר: אני לא יודע את התשובה.

שרן השכל: אפשר להבהיר את זה בהגדרה של מוצרים, שרק מוצר שמיועד מגיל אפס עד 12 - - -

מיכאל ביטון: לתינוקות פרופר.

מיכאל ביטון: בגיל 12 אתה כבר לא תינוק.

רותי אלגוזי: מה שנכתב, בעצם אי אפשר לייבא תמרוק ביבוא מקביל אם לפי תווית התמרוק הוא מיועד לשימוש בילדים.

רותי אלגוזי: כלומר, אם אני קונה עכשיו שמפו שכתוב עליו שמפו לילדים ולתינוקות, אז אני מגדירה את זה כתמרוק רגיש.

רותי אלגוזי: אם כתוב שמפו - -

מיכאל ביטון: שמפו לכולם, אז הוא לכולם.

שרן השכל: אולי רק להבהיר שהמוצרים מיועדים בלבד, בצורה מאוד נקודתית, לאוכלוסיות מגיל אפס עד 12.

מיכאל ביטון: אם כתוב לתינוקות או לילדים, זה בלבד.

מיכאל ביטון: לא צריך להוסיף את המילה הזאת.

רותי אלגוזי: אני חושבת שכאשר נגיע לנוסח של יבוא מקביל, תראי את זה.

רותי אלגוזי: את תראי שזה לפי תווית התמרוק ואז אולי זה יניח את דעתך שבאמת זה מיועד ספציפית לאוכלוסייה הזאת.

מיכאל ביטון: נציג הממשלה בא לבלום רפורמה של הממשלה.

מיכאל ביטון: זה אירוע ייחודי בכנסת.

אביר קארה: בא לתקן.

אביר קארה: חברי כנסת יכולים לתקן את זה.

שרן השכל: הלוואי שיהיו יותר נציגי ממשלה, שרים וסגני שרים, שיגיעו לדיונים.

מיכאל ביטון: אין לי בעיה שהוא בא לדיון אבל הוא לא אוהב את מה שהביאו לנו.

אביר קארה: לא.

אביר קארה: אני רק רוצה לעשות שינוי.

אביר קארה: הם עשו כאן רפורמה שהיא לא רפורמה.

אביר קארה: הם נותנים את כל הסיבות.

מיכאל ביטון: זה ברור שאתה מתפשר.

מיכאל ביטון: אף שר לא קיבל כל מה שהוא רוצה ואף סגן שר לא קיבל כל מה שהוא רוצה.

מיכאל ביטון: אבל מרגע שהביאו את זה אלינו, בדרך כלל הם מתואמים.

אביר קארה: מה שהבאנו בליל ההסדרים ברפורמה ביבוא, זה כבר היה אחרי פשרה.

אביר קארה: הם באו ועשו בלי פשרה.

אביר קארה: אז עכשיו אנחנו רוצים לתקן.

אסנת לוקסנבורג: אלה היו פשרות של כל המשרדים.

אסנת לוקסנבורג: גם אנחנו במשרד הבריאות התפשרנו.

אביר קארה: אתם סגרתם לפי אירופה או שאתם ממציאים את הכללים?

אסנת לוקסנבורג: אנחנו לא ממציאים.

מיכאל ביטון: יש דברים שאנחנו לא נקבל.

מיכאל ביטון: ההערה הזאת שעלתה שגם רון הציג – ואגב, הפתרון המבריק הוא לא שלי אלא של היועצת המשפטית שלחשה לי על האוזן.

רון כץ: מבחינתי כל הקרדיט ליושב ראש הוועדה.

מיכאל ביטון: כולנו מתחלקים בקרדיט אבל היא אמרה בוא נביא את הפתרון.

מיכאל ביטון: אנחנו לא נלך לציבור ונגיד לו רפורמה.

מיכאל ביטון: בזה הוא ישתמש באישור משרד הכלכלה וזה באישור משרד הבריאות וזה אותו מוצר.

מיכאל ביטון: זה לא דבר סביר.

רון כץ: אני גם חושב שאנחנו צריכים להבין מה רשימת המוצרים שרוצים להחריג כי אחרת מה עשינו כאן?

מיכאל ביטון: תהיה רשימה.

מיכאל ביטון: ההחרגה כוללת רשימה.

רון כץ: המנעד הוא אדיר.

אביר קארה: שיעשו את זה הפוך.

אביר קארה: שיגידו הכול מותר, חוץ ממה שאסור ושיבואו ויסבירו בוועדה מה אסור.

אביר קארה: למה הפוך?

מיכאל ביטון: אבל זה כבר מה שאתם בממשלה עשיתם.

אביר קארה: צריך לשנות את זה.

מיכאל ביטון: אנחנו לא יכולים להחליף את החוק שלך.

מיכאל ביטון: אנחנו יכולים לעשות בו תיקונים ולא להחליף אותו.

מיכאל ביטון: אם אתה רוצה חוק אחר שהכול מותר, הייתם מביאים חוק שהכול מותר.

מיכאל ביטון: לא הבאתם חוק שהכול מותר.

מיכאל ביטון: הבאתם חוק בתמרוקים שכרגע רק את זה אפשר.

מיכאל ביטון: אלה המוצרים ובשנה הבאה נבדוק.

מיכאל ביטון: זאת הממשלה.

מיכאל ביטון: זה מה שהבאתם.

מיכאל ביטון: אתם רוצים לשגע אותנו?

מיכאל ביטון: באתם לקדם, לבלום?

מיכאל ביטון: עוד לא הבנו מה התהליך.

מיכאל ביטון: אפשר להגיד הממשלה חלוקה בדעותיה, סגן השר, אתה יושב במשרד ראש הממשלה, משרד הכלכלה לא מתואם, משרד הבריאות לא מתואם ולכו תהיו מתואמים ותחזרו אלינו כשתהיו מתואמים.

מיכאל ביטון: אנחנו יכולים כוועדה לומר את זה.

אביר קארה: אבל אתם צריכים להצביע.

מיכאל ביטון: אנחנו לא צריכים להצביע.

אביר קארה: מה מטרת הדיון?

מיכאל ביטון: אנחנו לא צריכים להשתגע.

מיכאל ביטון: הממשלה, שתשתגע.

מיכאל ביטון: יכולים להגיד לכם לכו הביתה, תעשו סדר בעמדותיכם ותחזרו אלינו מתואמים.

מיכאל ביטון: אתה רוצה דבר כזה?

מיכאל ביטון: אני גם יכול לעשות.

מיכאל ביטון: אבל אנחנו מנסים לקדם ולהגיע לאיזה הישג.

מיכאל ביטון: לא נראה לך החוק הזה, שיבואו משרד הכלכלה והאוצר ויאמרו שזה לא חוק טוב, תעצרו את הדיון.

מיכאל ביטון: נקבל את זה ולכו תשפרו אותו.

מיכאל ביטון: תוציאו אותו מחוק ההסדרים.

מיכאל ביטון: תעשו שיעורי בית.

מיכאל ביטון: קחו את הזמן.

שרן השכל: אני רק אומר שלפני שלוש שנים ניסו להביא לנו את זה ואנחנו עצרנו את החוק הזה.

מיכאל ביטון: את יודעת, הכי קל לעצור.

שרן השכל: בגלל שהוא לא היה טוב, כי משרד הבריאות באמת הביא תקנות שהיו עוצרות את היבוא המקביל.

מיכאל ביטון: אין לי בעיה.

מיכאל ביטון: מה שלא טוב, לא נעביר כאן.

מיכאל ביטון: אנחנו לא נעביר הסרת אחריות ממוצר שאף אחד לא מוכן לחתום עליו ושהכלכלה יחתמו ואין להם מושג בבריאות.

מיכאל ביטון: זה לא יהיה.

מיכאל ביטון: זה לא טוב.

מיכאל ביטון: מה תחולת החוק, מה היקפו, מה המדיניות – בא סגן שר ואומר שאני חושב שהכול מותר ותגידו קצת שאסור.

מיכאל ביטון: הם באו כממשלה ואמרו לא הכול מותר בתמרוקים, רק זה השנה, ובשנה הבאה נוסיף מוצרים.

מיכאל ביטון: זה מה שהם סגרו ביניהם.

מיכאל ביטון: עכשיו אנחנו צריכים לריב בין משרדי הממשלה?

מיכאל ביטון: לכו תעשו שיעורי בית.

מיכאל ביטון: מה אתם מביאים את המריבה אלינו?

אביר קארה: זה כבר 12 שנים באותו מצב.

אביר קארה: 15 שנים.

אביר קארה: זה פינג פונג ארוך.

אביר קארה: אם זה היה יומיים, מילא.

אביר קארה: רוצים לסיים את הפינג פונג ולכן או שמסיימים או שממשיכים אותו.

מיכאל ביטון: פינג פונג זה בקטנה.

מיכאל ביטון: כאן אתה מדבר על מהות.

מיכאל ביטון: כאן אתה אומר שהחוק מיסודו לא טוב.

אביר קארה: כן, אבל גם מה שעשיתם כאן, אתם הולכים להחריג מוצרים, הולכים להביא רשימה של מאה ומשהו מוצרים, לא בתמרוקים, בגלל, באופן כללי, שגם אותם רוצים להחריג.

אביר קארה: אז בסוף אנחנו לא מביאים רפורמה לציבור.

מיכאל ביטון: ברפורמת היבוא יש מאות ואלפי מוצרים ואגב, לא הוחרגו.

מיכאל ביטון: יש דיון על כל המוצרים ולא בקלות מוותרים.

מיכאל ביטון: אגב, אנחנו לא מתרגשים מכל לוביסט ומכל אחד שפונה אלינו, וראינו אותם כאן והם רוצים כל אחד את ההחרגה מסיבותיו.

מיכאל ביטון: כשדיבר אתי מנכ"ל משרד הכלכלה, הוא אמר שהוא רוצה לבדוק ברזל טוב, למה בניינים נופלים, אז גם אם אני אביא את הברזל, בסדר, אני אעשה לו עוד בדיקה.

מיכאל ביטון: זה מה שנקרא גדר.

מיכאל ביטון: זהירות.

מיכאל ביטון: תוספת.

רון כץ: לגיטימי.

מיכאל ביטון: כן.

מיכאל ביטון: איזשהו גידור של הסיכון.

מיכאל ביטון: הוא אומר שאני פותח, שאני רוצה לרוץ קדימה עם היבוא ואני אעשה פיקוח אבל יש לי כמה דברים שאני נזהר בהם.

מיכאל ביטון: הוא לא מוכן להחריג את דודי השמש למרות שאנחנו כל יום מקבלים בקשה להחריג אותם.

מיכאל ביטון: אנחנו כאן בטנגו אבל רוב המוצרים ייכנסו לרפורמה.

מיכאל ביטון: רוב המוצרים.

מיכאל ביטון: בסוגיית מזון, סוגיית תמרוקים, מי שהיה לו קול בולט בממשלה זה משרד הבריאות.

מיכאל ביטון: בסוף הפשרה הייתה נלך אתכם לרפורמה, נבחר מוצרים ונתחיל להוסיף פנימה דברים.

מיכאל ביטון: זה פחות או יותר מסגרת העבודה.

מיכאל ביטון: במוצרים מברזל, מוצרים של אלקטרוניקה, לא היו מלחמות היהודים בממשלה.

מיכאל ביטון: במזון ובתמרוקים, היו.

מיכאל ביטון: זאת הפשרה שנוצרה ואת הפשרה הזאת אתם מביאים אלינו.

מיכאל ביטון: אנחנו מאמצים אותה.

מיכאל ביטון: אתם רוצים לפתוח את כל הדיון אצלכם בממשלה?

מיכאל ביטון: תודיעו לנו שהממשלה החליטה לעצור את הדיון על המרכיב הזה ולהוציא אותו מחוק ההסדרים אבל אל תשימו אותנו כאן בפינג פונג בין משרד ראש הממשלה לכלכלה ובריאות.

מיכאל ביטון: אנחנו לא מגשרים של הממשלה.

מיכאל ביטון: אולי.

מיכאל ביטון: יש לי תעודת מגשר ואני יכול לעסוק בזה.

מיכאל ביטון: אנחנו מסיימים את הדיון.

מיכאל ביטון: זה זמן טוב לסיים אותו.

מיכאל ביטון: הבטחנו ליושב ראש הכנסת לסיים אותו ב-11:30.

מיכאל ביטון: התחלנו הקראה, שזאת התקדמות.

מיכאל ביטון: יש לכם המון שיעורי בית לעשות.

מיכאל ביטון: אחד, לא לפגוע ביצרן המקומי בכל התחנות, ביכולת שלו לייצר לפי תקן אירופאי, ברישוי שלו, בפשטות הייצור שלו.

מיכאל ביטון: הוא לא יכול להיפגע ביחס ליבואן מאירופה.

מיכאל ביטון: לגבי השאלה איך יאושר מוצר תמרוקים, חייב שהאזרח ידע שמשרד הבריאות היה מעורב.

מיכאל ביטון: לא נקבל מוצרים שיהיה כתוב באישור משרד הכלכלה.

אנואר חילף: אפשר הערה לעניין הזה?

מיכאל ביטון: לא.

מיכאל ביטון: רגע.

מיכאל ביטון: למה לא נקבל את זה?

מיכאל ביטון: בגלל שכל היסוד של הדיון על המוצרים האלה היה בגלל סכנתם הבריאותית.

מיכאל ביטון: אם יש להם סכנה בריאותית ומשרד הבריאות קיבל את הדרישה שלו לעשות תהליכים מסוימים, ועכשיו לא יהיה כתוב שזה בריאות אלא כלכלה.

מיכאל ביטון: או שזה מסלול בריאות ולכן זה נדון כאן, ואז ההצעה של היועצת המשפטית – מעבדה שנבדקה על ידי משרד הבריאות – היא בסדר מבחינתי, כי לא אתם בדקתם את המוצר אבל לא יהיה מצב שזה לא יסומן כך.

מיכאל ביטון: לקחתם עוד נושאים לעשות שיעורי בית בבית.

מיכאל ביטון: אנא, בואו לפגישה הבאה מוכנים, כולל הערות חברי הכנסת וגם לגבי לוחות הזמנים.

מיכאל ביטון: אנחנו רוצים שבתוך חצי שנה ייכנסו מוצרים חדשים ואנחנו רוצים שהשר יכול בכל שלב נתון להוסיף מוצרים חדשים.

מיכאל ביטון: אנחנו רוצים, אחרי שנה מיום כניסת החוק לתוקף, דיווח לוועדה איזה מוצרים חדשים נוספו בתהליך הרפורמה, מעבר למוצרים שנאשר בכניסת החוק לתוקף.

מיכאל ביטון: אנחנו משנים לכם קצת את לוחות הזמנים ואתם תדעו להסתדר עם זה.

מיכאל ביטון: תודה רבה לחברי הכנסת.

מיכאל ביטון: אני מרוצה מכם כי עד עכשיו הייתי כאן לבד אבל היום באתם ערניים.

אביר קארה: אנחנו כאן כל יום.

אביר קארה: יש לך נושאים כל כך חשובים.

מיכאל ביטון: אתה 2.9.

מיכאל ביטון: הגעת לקו הסיום.

מיכאל ביטון: אני נועל את הדיון.

מיכאל ביטון: תודה רבה.